text:
[quote]所有中學撚同我聽住 男人老狗鐘意邊個就同人講 問人地可唔可以試下一齊
邊個女仔唔想有人鍚有人愛
冇
你可能會話 "屌你老母啦過撚左中學班女都會想要人鍚要人愛 咁早去馬柒左仲有兩三年要見咪好撚柒?"
我兩年前都係咁諗 呢家就等我黎屌撚醒你班仆街
第一 中學既愛係最pure
先唔講有處女可以屌 (頭盔. 16歲以上)
我敢講任何一個未拍過拖既女仔 只要有人追佢 肯定會受溝
你唔去馬唔通你要條學生妹主動黎溝你
咪睇咁多動漫啦
愛情對於所有未初戀既人黎講都係一個夢想 會有好奇心想試
去到大學 基本上所有女都拍過拖 拍過拖既女先講唔會全心全意對你 同埋佢地會揀對象
所以溝女既難度 係15-25歲呢段時間黎講一定係持續上升 溝條好(初戀)既女就更加難
再者 溝柒左俾人拒絕左唔係咩柒事 行過照say個Hi 大大方方有風度無人會笑鳩你
如果有謠言傳既 唔撚洗驚 瀟灑咁認自己有溝過
我敢講所有表面笑鳩你既男仔心入面都好撚羨慕你有咁既膽量 除非佢係gay
第二係錢同時間問題
中學雞靠零用食飯 唔夠洗搵份part time幫補下 輕輕鬆鬆又一日
中學愛情最撚爽既就係日日可以見
經驗老到既愛情專家實屌鳩我話日日見就等仆街
唔該鐘意日日屌唔同女既禁番上一頁唔好教壞我呢個post 既純情中學雞
情侶日日見係大學/工作個陣已經係夢想 可能你地會約每晚出黎食餐飯
但個種感覺並唔係共同生活咁好
小息搵埋條女一齊落去買野食 上堂調個靚位吹下水 放學留係學校溫書吹水or去商場整個下午茶睇套戲
日日如是將對方溶入你既生活
感情係要時間培養 唔係話每日出黎食個飯就可以解決到
希望你地可以珍惜呢d可以日日見到自己條女既日子
你要享受中學單身既隨便你 我見過一大堆人同我講佢未試過著住校服拍拖好柒後悔
但到依家無人同我講過佢後悔初戀放左係中學
每一段中學既初戀一定係人生中最難忘既片段 沒有之一 肯定
所以話 如果你溝既唔係果d咩級花班花 什至對方都對你有少少意思
出手啦 當樓主我求你 過撚左就無架啦
利申:
中學條女主動暖味但我無行動 因為佢我由中六expect to dse全3-->幾個5* 我好感激佢
依家year1先初戀(另一條女)
我同條女唔同U 佢好愛我我都好愛佢
我會同佢莊既莊員一齊食飯 我好開心溶入到佢既生活
我地每日都會就時間出黎食飯行街 佢會走堂陪我上堂會屈我蛇
佢肯花時間落我度我好開心 佢亦俾到最開心既一年我
[red]佢係拍過好多次


c: text/html

collection: archivebot

text:
我知我好無賴 ,但我係獨仔,我唔可以無後
我同女朋友係舊年情人節一齊 一直都好恩愛無咩點罵交 性格又夾
佢係個種又靚又溫柔體貼又大方既女仔
當時佢21歲 又識著衫 可能係屋企有錢既原因 仲有好多厹
我有種高攀唔起佢既感覺 我感覺琴佢愛得我好深
我地越黎越親密 ,直到舊年7月中 我死纏難打咁終於同佢發生左性生為,呢個時候我先知佢係處女
以前佢都講過 但我都唔係點信今時今日21歲仲有處女 ,我覺得我幸福到滿瀉!
我發誓要對佢好好好好!
無耐我仲同佢同居 ,我休息係屋企個陣一般得3件事會做 食飯,訓教,做愛.
一開始我都有用套套 但日子耐左覺得唔舒服 無用到
選擇安全期同食避孕藥,再唔係就外射
不幸既係舊年10月 佢一直無黎m ,去檢查下 個護士仲恭喜我做爸爸 我差d暈低
我工作仲未穩定,暫時唔想要小朋友住 ,佢都好體諒我,我地就去左做人流. 手術後佢話手術唔痛,咁我無注意問題,12月佢又有左 我地又去做手術
醫生話佢有婦科炎症 叫佢唔好再做手術
做左2次手術後,明顯感覺到佢身體大不如前,而且白帶仲多左,所以我都注意左,但係唔用套真係爽好多,我一直都用外射同食藥.
3月個陣 佢連續食左兩次事後藥 結果陰道出血,我買左d靈子補品佢食 一星期後無咩事
真係意想不到4月佢又無黎m,我當時真係腳仔都軟埋 佢仲安慰番我

robotstxt: allowed

filter: keep


text:
其實覺得多功能係好事
我知,旅行萬用插,日本 台灣 歐洲 大陸 都通
呢個係1個多功能用品,係好事
但你會唔會同時間出現係日本 台灣 歐洲 大陸呀
咁姐係做得1樣做唔到第2樣啦, ON9老闆
而家行行都要multi task
香港地,無辦法,當學多樣野
不過點都要有一樣自己要專
由於工作上會有點轉變,好想學好英文
我只可以講,各有各賣點
跟有錢人做野,唔係要你D專業學歷,係要你D英文同埋5花8門既路數
幫佢攪掂所有野
你可能話,咁同做呀4無分別,正確就係呀4
但當你諗返起服侍既人 同佢比你既工作範圍
就感受到咩野叫做職位細細但影響大大
層樓你係無份賣,但你竟然要知道哂所有野 回報比佢聽
有錢人就係咁,唔鐘意人地直接搵到佢,有野就同秘書 PA講
至於大家講既多功能
係無聊果陣識多樣做下
1間公司係唔需要多功能,因為你多功能 = 一個時間做得一樣野
間公司咁需要多功能的話,証明佢大極有限,生意唔會多
姐係會唔會廚房 收銀 捧餐都係一個人?一樣道理
你工作上係有野要專,當然要專
但當你工作上係打雜或者好似我呢D咁既PA
真係乜9野都要做的話,專唔係重要,而係人脈
姐係打幾個電話幫佢攪掂哂D野果種
有錢佬最鐘意呢種人
理得你工作過程有乜野問題 要咩解決方法
只知道你做唔做到


text:
今日終於引唔住去試第一次HG
揀左好耐最尾揀左件睇落大波又靚女既
打電話去約 超緊張 比左個酒店名我 之後自己GOOGLE搵點去
上到房 酒店勁靚 條女又勁靚 問佢幾歲 條女話95年 不過應該報細數
囡囡著住件黑色吊帶裙 跟手自己除左條裙 黑色BRA同底底勁SEXY
睇到我乜都未做都扯哂旗 2個人剝完光豬入去沖涼
佢波仔都幾大 但個人又唔會話肉地 只係少少BABYFAT
佢幫我捽沖涼液 之後攬住我係咁用佢對奶奶磨我
另轉身將我支波棍放係佢2個屎忽中間再磨 我緊係唔執輸 從後攬住佢狂玩佢對奶
沖完身之後上床 我訓係到 佢由LIN頭開始又上錫到下
錫下龜頭又奶下波棍 之後開始吹 一邊吹就一邊用極淫眼神同我對望
跟我佢幫我上套 男上瘋狂抽插 之後推車 邊做邊玩佢對大奶奶 勁正
呢條女收1000 貴過1仔好多 但質索真係超高班 最尾問佢拎左WECHAT 有機會再扑佢
PMPM
反薯
幾日無上? ,
想問 , 點解要反薯 , 咩事 ?
點解要反 ''薯餅人'' 巴打 ?
為反而反
(其實係gp內問題,不用理會)
不知廉恥
公道 D 咁講喇 ,
你地 , 係因為呢個已去到 58 版既青樓 PO 認識 ,
而去組合成 , 另開 GP 去自己人傾計 ,
咁即係 , 你地已經唔會再响呢度分享資訊喇 ,
但 ... 你地又會無啦啦 , 將GP 內的私人恩怨 , 又帶返入嚟呢個高登PO 內 ...
向各巴打宣示 , 咁即係點 ... !??
PS ~ 如出去搵食時 , 只依靠自己 , 唔會睇呢個PO 的說 ...


text:
非八大acct grad
之前都有報ea2但係冇回音 諗住去見下睇下係點interview
不過自己住果頭離將軍澳好遠 交通費真係好大問題
咁真係唔好制啦
3a得個一萬人工
但又做到成隻狗咁
係醫院文職工都係慘個堆
文職可以好高薪
我間房7 條友 (文職)
一個 C1, 兩個C2, 一個C3, 三個EA2
剩係個C1 都高人工過你 EO2 啦
不過我入面D 老細房仲誇張, 3 個HA 1, 一個SHA
係 我都係你講緊個堆其中一個
但係樓上果個講緊in 3A
U grad 點都試下EA2先啦
基本上你要入左去先,先有機會上C3/2/1
BTW, finance ea3a應該幾HEA
大部份EA3a 都係hea
除左 HIRD
願聞其詳
HIRD 上個post 有巴打熟路
其實好多時ea3a 都唔駛帶個腦返工, 做我下屬既ea3a 直頭係開心, 輕鬆到爆
部份位好很忙囉, 做SOPD 就最慘, 個個都輪姦式屌你, 病人又屌, 姑娘又屌, PCA 又屌, 仲要忙到甩碌, 所以又係好多人走
HIRD 就齋俾D C1 C2 屌, 又要出賣勞力, 又係忙到甩褲
睇左上個post 幾好睇
你係做緊HIRD OR HR?
但你EA2都可以坐board?
我係 admin 撚
但平時都無 solid 既野做, routine 野唔駛我做 (我做唔做都無幫助, 做野反而激撚死自己, 對自己身體好D 唔做算數), Ad hoc 野有時好撚複雜, 部份野理應係 ha2 或者更膠層既工作要包埋.
至於坐board 呢個問題, 我係user 搵我坐都合理既, 另外 HR 出個同事坐都係出個ea2 之嘛


text:
I KNOW THAT FEEL BRO~
之前睇過脊醫, 都係話我頸椎問題, 有D拉直左, 可能成日前傾
我都幾相信樓主係頸椎問題
因為我同樓主一樣睇過幾個普通科醫生,都係叫我唔好咁大壓力
我心諗做乜鳩
頸椎習慣性壓抑 供血唔到上腦就會頭痛
樓主改善下坐姿 唔好前傾 睇下有冇好轉
睇到呢度就想講人體結構.
頭同腦有4條大血管供血,
2條carotid (頸前面, 割喉放血個條), 2條Vertebral(頸後面, 通過頸椎)
頸前面個2條供應頭皮頭蓋同差唔多成個大腦, 係成個頭既主要blood supply.
大腦本身無痛覺神經, D頭痛都係頭皮/頭蓋骨個度來.
例如壓力性頭痛係Carotid d分支有事/收縮, 問題係頭皮無位比佢收縮, 扯住扯住, 搞到個頭勁痛.
另一方面頸後面個2條Vertebral供應小腦同腦幹,
話明腦幹聽個名就知好重要, 樓上都有講呢個位係勁勁勁多神經線.
有事供唔到血就唔只頭痛咁簡單, 包括可能會暈, 嘔, 講野聲音沙啞, 半邊面陏唔到, 半邊身無感覺, 半邊身控制唔到, 睇唔到野等等等等..
你同醫生咁講包保CT/MRI mud都有得你照, 仲要係即刻照得.
頭痛通常都係前面條carotid D分支有事, 唔明D人針住後面個兩條做mud鬼.


text:
管西九班人根本係外行
西九管理局既高層有部分都對當代藝術無興趣無認識,但M+既策展人全部都來自不同大美術館同非營利機構,經驗好夠,但好多時決策權唔響佢地度.加上面對香港呢個缺乏藝術欣賞教育既地方,根本無從入手.
太專業同學術既野我就唔講,講講意見
成日睇唔明睇唔明,根本藝術無“睇得明”呢樣野,無人可以當藝術係數學科學咁闡釋,香港好多人對model answer上晒癮,覺得咩都要有個單一解釋就叫“明”,藝術唔係方程式,當代藝術重視互文性,觀者通過藝術品將不同既知識同美學系統鏈接,從而建立自己既闡釋,並豐富作品本身,呢個過程係雙向既.
學習欣賞美術係批判思考既一種,對藝術品既評價,無人可以比model ans你背,但係作品既歷史背景,所屬既藝術流派\movement,對其他文化領域既影響,同其他作品點樣互為上下文係可以學既,呢個係藝術教育既作用,面向公眾既美術館就承擔左呢個功能,但結論係要由作為觀者既你自己編寫.
當代藝術其中一個特點係日常性同藝術之間既模糊,某程度上係受後現代主義打破所謂高/低眉(所謂高雅同低俗)界限既影響,同時亦係反抗舊日藝術既精英主義既態度.大佬你揾個畫油畫,技術之上既人來評價當代藝術,佢梗係話垃圾,因為佢覺得佢既果種“美”,“高超技術”先係藝術,其實邊個有權定奪?響外國,其實好多觀眾都唔會將當代藝術同現代藝術甚至古典藝術對立,鍾意Duchamp既人一樣可以鍾意莫奈.外國藝術館有d專門展出古典美術,亦有專門展出現代藝術,當代藝術既美術館同機構,但佢地之間無“有你無我”呢個思維,因為佢地響文化架構裡面一樣重要,而不是要爭一日之長短.
好多人會話香港人唔需要當代藝術,呢點我唔認同.相信好多巴絲打或者會記得我講過上年ArtHK藝術博覽會既時候勁多人(同埋d人好鍾意亂咁摸d野),證明好多人對當代藝術有興趣,佢地未必有相關知識,但想接觸,認識藝術.artHK係一個商業博覽會,無藝術教育既功能,參展商亦無義務同你講件作品既藝術史,或者佢地受咩流派,美學影響,加上展出作品既選擇係商業決定,作品之間未必有上下文或者discursive既聯繫,響完全無context之下,好多人只能影一大輪相就走,唔可以深入瞭解作品,亦唔明點解要展出呢d作品.而呢d就係美術館要做到既工作.
當代藝術史基本上係一部抗爭既歷史,多年來藝術家不斷反思藝術既認識論系統,要顛覆舊有既野,或者以新既角度去延續舊有美學模式,所以藝術


text:
今日4點幾 我係沙田銀城路近威以斯醫院十字路口等轉燈 ,
咁交通燈紅左好耐 , 行人過路燈都紅左好耐 .
係我轉黃燈既時候 , 有兩個貌似老江湖既呀叔一路吹水一路唔睇燈行出來.(我在右線 , 左線係一架巴士 , 佢地係巴士果面行去我果面)
咁巴士比油就好大聲既 , 佢兩個望下架巴士望下過路燈就手拖手沖過來我果邊 .
我果陣慢慢咁比緊油起步(燈已綠) , 咁佢兩個跑兩步又唔跑我緊係bi 9佢架啦!
點知有個呀叔達陣之後近距離指住我吊我老母 , 咁我咪落車同佢理論啦 !!
我一路講 佢就不停咁吊 , 咁我話你咁鍾意吊我報警喇 !!
之後我打999同佢講呢度邊度 , 發生咩事 ,果條hihi仲係我報案其間係度話: 細佬!! 我教精你丫從來都係渣車錯哂既 !! 同埋係咁講粗口
咁佢就走去我車尾影我車牌 , 再同佢個fd講 : 我地唔好理佢 , 而家我比佢嚇親 , 影左相喇 , 差佬來都唔驚 !! 之後就走左去 .
咁我就同報案中心講 : 喂 佢兩個走喇喎 !! 佢就反問返我 : 咁你仲需唔需要警員到場丫?
咁我話人都走左喇 唔通我一個捉住佢兩個咩
就收左佢線 .
我諗左好耐究竟應唔應該去備案(始終果個呀叔影左我車牌唔知想點) , 但佢地衝燈在先 , 我又冇裝cam 怕唔知點表達所以都係冇去 .
我嬲既係點解d行人真係會認為自己岩哂 ? 是咪有太多案例行人沖燈比車撞都係個司機衰老危?
我覺得行人應該有扣分制!! 扣哂就唔比出街!!
純發洩 1999


text:
Dragon's Dogma 未玩
不過 Skyrim 玩過,可以講下你知我覺得好玩既地方
探索 — 第一次玩好鍾意開路,開哂 d landmark 佢,同埋搵符文,不過耐左會嫌時間長,寧願用 fast travel
支線 — 乜都有,基本上遊戲既一半樂趣就係做支線,盜賊公會,戰士公會 (我記得係另一個名,但唔記得左 )既支線都好精彩,最正係有 d 一系列既任務獎賞唔錯
角色 — 佢升高左 Level Cap 之後冇玩到封頂,基本上你鍾意 build 乜都得,主要都係分成戰士,法師,盜賊類人物,不過唯一美中不足既地方係,附魔,鐵匠,鍊金技能幾近屈機,不過你想像下一個上身乜都唔著既戰士,拎住兩把附魔斧頭,開埋加速劈人果種感覺係非一般既爽
主線 — 短係短 d,故事又老套,但高潮位好熱血,值得一試
MOD — 囡囡,裝備,環境美化,自 Morrowind 以來既特色,唔駛多講掛?
資料片 — 聽講而家多左個可以騎龍既,之前 Dawnguard 就可以變埋人狼或者吸血鬼,支線都好正
戰鬥以外 — 除左戰鬥,其實好多野都帶俾你樂趣,例如半夜三更潛入人地間房,除哂人地 d 衫衫褲褲將佢洗劫一空,放下麻痹魔法搞鳩人,當然仲有 FUS DOH RAH 吹人落街 etc
美中不足既地方
附魔 — 雖然係好撚爽,但基本上當你有無敵附魔果一刻,角色其實差唔多成形,呢個時候爽左個零鐘,你就會發現隻 game 開始冇挑戰性,當然呢 d 都係你可以控制既,練幾多,附幾多,隨心啦
生硬既戰鬥 — 唔知點形容,佢 d 動作硬係會令你覺得唔夠爽,可能係呢款遊戲比較採取真實性既方向,你想玩無雙遊戲既話,呢度就幫你唔到啦
魔法 — 同上面差唔多,玩過上集你就知玩魔法既角色響戰鬥時幾咁無力.今集其實已經改善左好多,而且爽快左,但對於追求無雙既人黎講,都係唔夠爽快,不過今集可以玩雙手魔法,值回票價架啦.
雙棲角色 — 我曾經有諗過 build 一個類似聖騎士既角色,不過係著布甲既,防比較低,而且一手持劍,一手用防御魔法之類既角色,遊戲入面都有相同既 NPC,基本上我個角色就係源自呢類 NPC.不過要練呢種角色技能成長率好慢,而且好難成型,唔靠附魔唔得.呢隻遊戲明顯有佢既限制,唔係咩角色都俾你玩到,就算成左型,出黎結果都係吃力不討好.


text:
咁你識果D係假designer
designer係關係到你個product/service既聲譽
design做得差慘果個都係個client
同意,吹幾大都冇用
Client 唔信你/知你朵臭得鬼閒搵你,你portfolio幾撚厚做過幾多單大JOB就知你咩料.
但OT呢樣,屌你鹵味,做得快又死,做得麼又死.
你愈快老細愈鐘意塞鳩晒D野比你做,咪撚同我講乜春齋鳩諗唔落手做果D廢話,
D老細就係咁撚西,比皮鬆D就買起你24粒鐘咁當你人肉機器係咁砌,
你唔屌返佢轉頭佢唔知你係人黎.
再講,比客屌呢樣,我又唔知上面幾位巴打有冇試過比D客借D咦抽秤你黎壓價
試過做freelance有個朋友介紹某位明星既經理人比我,
話要幫位明星搞concert既宣傳+印刷用品,咁對方就叫做「小」有名氣既明星啦
咁朋友介紹收佢皮鬆D就算,預三個月時間
好啦camman影晒相,我亦落場度位度SIZE等等
為左預多D時間比佢地執,咁我兩個零禮拜就執好first draft
眾所鳩知所謂graphic佬只不過係砌稿,個客先係designer,你叫我砌條女出黎我咪照砌囉
咁同佢溝通工作內容就自然係成個JOB最重要果環,我事前已經做好準備查撚定KY比個客屌
竟然執左兩次就話OK wo,前後用左四個,咁我心諗好啦咁快咁順利就拎去印然後埋deal
殊不知之後,印完張大banner出黎話佢唔鐘意用呢隻色,要我轉色印過 (我開CMYK黎比SAMPLE佢)
咁我invoice有寫明最多補印三次,如果唔係就要收extra
如是者照佢要求改色,改陰影,改笑容變chok面超過三次,
我一話要收extra即刻話,呢張OK呀,就咁丫
好喇到佢concert launch左,完晒show成個月係時候找數,
一打過去比佢即刻屌鬼,又話我用咁耐時間先整到滿意既比佢
大佬次次執完你都話好滿意,然後隔幾日又打黎屌鳩我要執過,你要點撚樣先滿意呀
駛唔駛我落街都掛撚住部laptop同你砌呀?
之後開始挑鳩我骨頭,明明自己當時係咁話OK係咁話收貨,而家即刻狂抽,要我負責任
我問佢點負責,佢就話要每件ITEM同我再計返個價
我講: 「X生,如果我既profession唔能夠滿足你要求既話我好抱歉.
而我地當初響份約上亦註明左如果有咩爭議,承諾既金額一樣唔會改變.
如果你之後唔再搵我做野唔緊要,但我有責任比你知唔比足承諾既金額既話件事可能要由法律途徑解決.」
條友即刻拍檯,係咁屌話係我既問題做咩要佢地負責,屌你老母唔通我負咩?KY又比埋你老母都帶撚埋比你仲要我負咩責
結果擾攘左兩個月先比齊數,仲要我朋友幫手追先拎到.
你話D designer沽


text:
AEON冇自己物業係呢個年代係死硬,對比人地一田(新鴻基), SOGO (華置),佢地完全唔怕做旺左再俾人迫遷個問題
利申:supermarket pt 收銀
就我所知上年吉之島零售生意係虧損
佢靠交易左兩幅地先搞到帳面有賺
吉之島都會玩地產 但財技就唔夠一田黎既......
一田做生意係勁, 唔係財技黎,
你見今年佢能夠逆市有贈長就知
已經睇左一田CEO寫果本書
入面寫好多
咁係咩財技
佢講人情味, 合作關係
金融海嘯果時一田優惠購物日大受歡迎, 跟住佢情願冇息收, 比合約期提早找數俾供應商, 等佢地周轉得黎, 加強合作關係
地震果時佢即刻簽成千張慰問信, 搞籌款, 去日本考察, 返黎推廣日本食物, 跟住自己形象即刻提升左,第二年即刻暴升番
而因此佢識得日本果d人, 依家佢有熊本熊係香港個licence, 可以用係一田度
對自己員工就唔捽數, 等佢地冇壓力下做得更好,每年目標升3%, 結果幾十%, 出兩個月花紅, 唔請出面人,有機會留俾自己既人, 唔晒時間開例會
仲有其他細節, 例如冷氣唔開足等d人買完就走, 唔搞大抽獎, 唔送貨, 唔做黃金週, 唔用大陸用語, 唔收上架費
一田前身係西田, 由果時沙田店做唔掂到依家六間分店, 佢幾年之內救左間公司
當然,一田背後既地產商應該都幫左唔少


text:
有冇UWA爸絲講下生活環境, 洗費, part time等等?
仲考慮緊過唔過去讀master, 屋企未必負擔得起
但又想完夢
生活環境=悶
洗費=相對較平
part time=預左唔會高人工 同埋無乜選擇
不過master好似好貴咁 唔係太清楚
爸打好似係想讀 engineering 嘅 master (希望冇記錯
)?
香港冇得讀架?
如果Engineering 係香港八大(應該話那五間)畢業, 係HKIE 入面,畢業唔夠2年有個高級版working holiday , 可以來澳洲18個月,搵工 (做幾耐都無問題), 夠工作經驗可以apply 埋PR
Engineering 如果唔係礦等有關的, 去其他state 可能好D (假設你之後想留係到搵野做)
追post追到呢到,你講個visa係唔係476? 我依家係perth working holiday緊, 我係polyu 19 engineering grad左過黎,有咩類型既engineering係呢邊前景好d, 完全無方向,同埋perth 真係好悶而且唔知有咩公司,依家係一間叫als laboratory 入面做緊,不過暫時無單因為causal 俾人dayoff 成個星期
, 長遠本人都想留低澳洲
industrial and system engineering 14年grad, 我係ive讀environmental engineering升上h
polyu, 如果ok, 我要操ielts今年底考左佢
, 我自己用pr個計分表,如果ielts有7 ,我都好似都夠分做pr


text:
你同班吹蕭狗同泛民狗講呢D野
根本就冇意思
對於佢地黎講
佢地同抗爭者係上下線關係
戴耀庭果D白痴
民主黨果D粉腸
學聯果對HEHE
佢地要求所有參與者服從佢地,按照佢地既指示做
佢地成日搞內部投票,問卷調查,小組討論
扮到好民主
其實抗爭者既意見從來唔會被接受
佢地捍衛既,唔係民主,而係佢地既權威
熱狗內部可能係上下線
但熱狗本身受眾唔多
更加唔可能要求抗爭者點樣點樣
所以熱狗同抗爭者相對地係比較對等
尤其雨傘革命果時
熱狗採取既行動比較合理
老實佢地唔算武勇
激過佢地既 大有人在
但係佢地把握機會既時機好準
我敢講,冇學聯,雨傘革命一樣會發生
但係冇熱狗,佔領多數會失敗
如果將熱狗同人力比較
情況最明顯
成班人力狗驚青又縮皮
次次收到風就第一個走先
反觀熱狗會同差佬理論,頂幾下
唔係邊有10月中既旺角重光
由831到926呢段時間,有邊個本土組織有搞過行動?冇行動做導火線唔通?人自己識行出黎佔路
佢既意思係就算冇前學聯或者販民之類,大型抗爭遲早都會發生
鳩嗚光復就係實例(清完場,轉個方式原地升lv復活)
而前者就算引發到大型抗爭
又怕呢樣又怕o個樣又要做大佬最終只有自爆收場
(實際上已經引發圍屌大台,唔係旺角死撐咁耐晨早俾狗清場甚至自己走曬)
而熱狗雖然未必會係大型抗爭既導火線
但最少有膽響前線同敵人互隊,又識把握時機幫手點火引爆民意炸彈
想唔想做大佬冇人知但最少唔係高高在上咁命令人點點點
我個人加兩句:響香港,講到做稻草人熱狗認第一冇人可以認第二
一路吸火一路配合進攻呢家野暫時真係得熱狗同本民前做得到


text:
其實依家既本土派前身
就係雨傘革命既旺角友
未經歷過
根本就唔知道依家香港有幾黑暗
今日仲支持民陣,學聯同左膠果D
完全唔清楚現實係點
唔係無知就係無恥
坦白講無論係朋友發夢 定係傳媒,真心唔覺黃洋達係旺角清場有幫過手,
除左之後係FB 見到網媒話佢有搭車經過同埋係對面街食雞扒,至於左膠ON鳩
真心見識過,聽過朋友話見到有人係黑社會清旺角個陣就用粗口罵黑社會,有左膠追住黎罵
話咩你咁做E幾日既努力就無晒,我朋友見到個人一邊道歉拖著隻左膠,一邊再屌黑社會.
熱狗冇幫手?
旺角冇熱狗,10月17邊有得重光
果時朝早得返熱狗留底
人力吹蕭幫返晒屋企食雞脾啦
平時冇事發生,佢地就食花生同豪大大雞扒
仲記唔記得周咩恆燒野食打邊爐
熱狗係旺角最正常啦
唔係話佢地做好多野
但資訊真係睇熱血時報最足料
唔係10/17係11月清場上24小時庭個陣,仲有10/17朝早係無任何衝突,新聞都播晒拎咪果個人
話講人數同裝備根本唔夠,唔應該同佢地抗衡(大約係咁),係以談判型式拎半條馬路(邊個傾返黎就真
係無咩點理,一邊就話咩開劍圍一邊話鳩達主張不抗衡不被捕,同埋唔至係熱狗留低,因為肯定有條
友俾人笑開咩劍圍同埋話企上行人路但到打個陣6點打後,熱狗成員我相信一定有,但黃洋達好似係走左,至於你話左膠係唔係入面,我都覺得一定係,3/10第一個俾黑社會打到入院印象中係民主黨成員
,至於資訊方面坦白講我覺得蘋果最好,熱狗同SOCREC差唔多,USP時出時唔出,出個陣好快,
但唔出又好慢,印象中唔記得係學民定學聯都有幫某組織做記者.


text:
又有文睇啦
美國馬圈一直都畀香港忽視 2/8/2015
今日講吓美國嘅三冠大賽 同英愛嘅一樣 三冠大賽都係淨畀三歲馬跑 分別係跑十化郎(2012米)嘅肯塔基打吡 九點五化郎(1911米)嘅必利是錦標 同埋跑一哩半(2414米)嘅貝蒙錦標 全部都係跑美國最出名嘅泥地 但係橫跨三個美國東岸馬場
咁耐以嚟 美國一共出過十二隻三冠馬王 今年咁啱都出到 就係美式法老(American Pharoah) 佢係三十七年嚟 第一隻完成三冠偉業嘅馬 講啲軼事 其實佢個名第二個字係唔小心串錯咗 喺馬主交名上去嗰陣 將法老王呢個唔算難嘅生字(Pharaoh)串咗做而家呢個 美國馬會話個名冇人用 又符合要求 所以批咗 相信如果香港發生呢類交個串錯咗嘅名上去 都會照批先 之後如果個馬主喺隻馬未出賽前發現到有錯 先至會再入紙改 另一單由呢個笑話延伸出嚟嘅笑話就係喺佢贏咗貝蒙錦標之後 鋪上佢身上嗰張三冠馬王馬氈係串錯咗佢個名 咁又係嘅 佢個名咁特別 我都攪咗一排先知佢個名實際上係點串 成日都擺烏龍 唔知係邊個責任呢
講番賽事 美式法老贏呢三場都好有說服力 咁冇計嘅 佢兩歲嗰陣除咗初出嗰場輸咗 之後跑兩場一級賽都彈甩嚟贏 盡顯霸氣 重要無論乾地定係泥槳地都適應到 呢啲咪叫做真正嘅馬王風範囉 相信以佢嘅能力 喺佢剩低嘅競賽生涯 即係今年 佢應該可以有更大成就 之後就會光榮退役 飛去澳洲配種 開枝散葉


text:
楂落白浜中間其實有d 小意外, 未上highway 之前已經轉個灣同舅父架車走甩左. 經Zello 同佢講, 走甩左就中途站見啦. 後尾唔知點解佢會楂得仲快過我, 去左中途站先.
就係咁楂左3粒鐘車落白浜. 本來行程係先去円月島先, 不過因為一開波就走甩左, 個度又玩左一陣子, 所以楂到去白浜係已經12點. 咁我決定食左晏先. 就駛左去Tore Tore market. Tore Tore market 係一個魚市場. 裡面有乾貨有濕貨. 有大量既海產買. 有人live show 咁切Tuna 魚. 你要幾多佢切幾多俾你做刺身. 仲有好多唔同類型既魚類要黎燒既. 又好多貝殼類既野. 當然仲有一邊係賣蔬菜同肉類.
我行到入去, 首先係買魚生先. 2000yen 大大盒.
跟住買左d 象拔蚌做刺身. 買左d 元貝, 買左生蠔, 買左好多背殼類既野, 係成個package 咁樣賣. 3000 yen一盒. 買左好多唔同類型既魚黎燒. 當然仲有牛肉同雞肉. 而且最重要係佢賣肉個邊係有飯盒買. 我地買左3盒7個人share. 買完都要等. 因為佢地要切都要時間. 等左成20分鐘先攞得. 當攞到晒d 野, 就行出個market 外邊, 左手邊就係個BBQ 地方. 每位收唔記得幾錢啦, 就可以入去燒. 我記得好似連野飲7個人3000yen 到.
咁大兜象拔蚌, 香港係食唔到咁平.
你見差住個d 魚, 好鬼平.
個度係咁樣. 好多張台
你望到班老野幾咁happy. 其實呢度食, 係冬天好d. 因為真係有d 熱. 不過都叫有風所以還好. 叫做食住都唔係好熱. 不過, 有得揀既話, 冬天先黎呢度好d. 但係真係好抵食d 海鮮. 我係highly recommend 未黎過既黎. 黎過既再番"綽".


text:
本來跟據行程係去銀閣寺, 不過無時間skip 左. 亦都驚太晏番到酒店個邊會封晒路. 所以食完lunch 就番左hotel. 番到hotel 橫風橫雨, 就同其他人講透到5點半再出發去睇八阪神社同花見小路. 我番左hotel 訓左1個半鐘起身落lobby. 原來其他人都無訓, 去左行新京極商店街. 仲要買到野. 約佢地5點半先出番黎, 既原因係呢個時間到6點到, d 藝妓先番工, 先有機會撞到佢地.
咁行出去街外, 見到又係開始封緊路, 不過真係好大雨, 勁大風. 我地行入花見小路望左陣, 出番去個陣真係咁岩有個藝妓番工, 我uncle 影到相, 我就無. 不過佢都係影到背脊. 入黎花見小路都好多次, 真正見到藝妓行過既得2次. 呢次係第2次. 好多鬼佬, 係真係6點pm 開始, 企左係花見小路唔郁, 責行個馬攞好晒相機等藝妓行過影相. 我無咁既恆心.
因為好大風大雨, 其實都無乜點行祉園d 舖頭. 係真係行過就算. 直入八阪神社. 八阪神社呢個時間係有個event 石見神楽の奉納. 其實都係全統日本舞同歌. 我地去到八阪神社仲有10分鐘先開始, 不過個台已經圍滿人. 因為落緊大雨, 個個要攞主遮睇. 變左因為好多遮會block 左可以睇既視線. 我睇左15分鐘無睇晒就走左. 因為好大雨.
係八阪神社中間放左d 鉾既模型好靚.
呢幾張相, 我係搵手一邊gip 住把遮, 一邊羅住相機影.


text:
咁佢又未至於唱功差到呢個地步囉
我又唔覺真係去到K房級數咁誇囉,上次YY見佢唱得都唔差
BTW老師同歌手係完全唔同,唔好亂咁拎黎比
類比的點就係一個專業人士應該要做到自己專職的野
請問係呢個點上面類比有咩問題?
都係果句
歌手我永遠睇唱功先
如果唔係就唔洗叫歌手喇
問題咪就係老師唔係藝術工作囉,真係講知識多過其他野,用畫家果D黎比都仲講得通
你當歌手係賣技藝咪會睇重唱功囉,你當佢地都係藝術表演者咪唔同睇法囉
換轉唱功好,無風格,無特色,無味道,無感情你係咪OK先?
老實講,周國賢,JUNO呢D基本上唱功都比唔上刀削面呢D歌手,但比我撰都一定會聽前者
咁不如整多個名啦 叫歌曲表演者
歌手不嬲就要求唱功好 係好既唱功呢個基礎用唔同風格去唱歌 刀削面某幾首歌都唱得好好聽 佢聲好唱功好 起碼我聽佢歌時覺得幾欣賞 會欣賞首歌之餘品賞埋個唱功 而且佢都唱到有感情 聽得幾舒服 (如果唔睇佢既人格純睇佢唱歌真係唔錯)
無唱功點都扣唔少分啦 特別對聽慣有唱功既歌手唱歌既人 一聽無唱功既人唱歌就好難欣賞落去
講真,無咩不嬲要唔要求,外國好多歌手唱歌都唔好,係賣感情,味道
好似DAMIEN RICE果D,唱功唔會好過JUNO幾多
所謂一定唱功好都唔係D咩標準黎,係你既要求姐,
對我黎講唱功先唔係最主要,反而係感情,風格,當然我都唔係講我既係D咩標準
BTW我唔覺刀削面有感情,有風格,但我覺得咩類型歌手都要有
我都聽好多有唱功既歌手,ADAM,BRUNO,JASON,再聽其他都唔覺有咩問題


text:
80幾
咁嚴重仲啪骨
不過我都聽講係治標only 要配合運動 良好習慣etc
80幾我估佢朋友醫返都傷九成
做完手術應該一世比人裝左鐵版咁,變鐵甲人
同埋個手術應該好大工程,有可能傷身(內臟,皮)
我估啪骨唔得,唔係治標既問題
而係本來你個身體天生就可以冇啦啦搞到脊椎歪
所以啪骨推返直之後,你身體都係會再次整彎佢
至於手術唔會彎係因為落曬釘同線,強行用外力hold住咁解
而唔係真係「醫」好你令你身體唔會再整彎佢
即係話,如果一拆返走d釘呀線呀,你一樣係會彎返
到底點解會有呢個病?
我見有d人冇傷過,冇不良姿勢
天生就搞成咁
係我做手術之前做過資料收集
網上都話呢個病係冇原因的 可能係先天又可能係後天
你講得好岩
不過經過時代科技進步
手術既金屬由 不瘦鋼 轉由 生物鈦金屬
方式都係 由背部開刀脊椎兩旁各用金屬固定 轉成 單一面困定 減小金屬+傷口
低能仔都會問:可唔可以拎返出黎架? 但醫生會話: 拎返出黎既危險性比放入去更高
雖然我都唔提昌開刀做手術 但手術係最後既手段
手術後其實冇好大好大好大好既影響 但對運動人士/女性/老人家 可能就有影響啦
因為始終都係金屬 盡管佢係高科技軟金屬
都令身體脊骨柔軟性大大減低
女性可能因為做過手術而令腰力減低而冇足夠既腰力去生BB
年紀大左 生骨刺既機會比其他人高 可能又要開刀
保護自己條腰又好 想醫好條腰又好 都係親 後生有氣有力去做啦
做完手術之後會點其實冇人會知又唔會有人保證到
雖然我自己開完刀咁耐 行得走得打得波又搬到重野同一般人冇異 但老左就唔知啦


text:
我本人有2單, 先講一單最近既, 我覺得邪邪地, 但係又唔排除係巧合
件事係發生係最近果個八號風球既晚上
果日一話掛八號, 咁緊係即時約打牌啦
點知約黎約去都係3缺1
結果朋友A就帶左個女同事黎打, 我地打跑馬仔,由6點開始打
一開始大家都有講有笑, 互有上落, 打左陣重出去食飯, 食完再打
點知食完飯番去, 個女同事就開始轉差運, 局局唔係包槓就輸自摸...重有次自摸比人搶槓重要中埋馬
總之10點番黎開始打到1點幾, 佢由嬴少少, 倒輸2千. (PS: 打好細30/60, 識打都知打咁細好難咁快輸2千)
大家本身都一早講定打到6點, 但呢個時候, 我地幾個都話, 不如算啦, 你今日冇乜運, 打到呢到啦..我車你番去 (因為呢個我地又唔算好熟, 第1次打就咁, 廢事好似我地夾埋做佢咁)
佢又話唔洗, 冇所謂, 但已經黑黑地臉 不過大家都繼續打, 去到大約2~3點,
我第1隻就打西, 朋友AB都跟住打西. 呢個時間我就對佢講: 你唔係諗住打西MA, 留番佢下ROUND 先打啦
佢就答, 我都輸到咁, 怕咩姐, 最多大家一齊黑
佢打完出黎, 朋友B就話唔係MA, 搵D咁既野玩, 不過跟手就B 連槓左佢2野, 最後重要打出食埋佢 (同一局)
呢個時候個女同事就開始爆, 比錢既時候話, 比你執藥睇醫生...
到下一局, 就到個女同事食番B, B回應番佢, 就話最後都係比你睇
A 呢個時候就出黎就做和事佬講笑咁話: 喂睇醫生有錢收我唔介意呀
, 比我啦
之後大家都冇咩野
最後打到5點幾, 大家就散水, A同女同事就同一部的士走, 後尾我先知, 佢地番屋企途中遇到小意外, 齊齊入醫
不過都好彩...只係小意外...即日就出得院, 不過真心覺得好邪


text:
諗起之前巴打share呢個 睇到心寒
其實好多 都撞過幾次鬼
有次經歷諗返都好心寒 但遍遍個次係無鬼成份
大概係同一日撞過同一個人六次
唔同地方時間
以前中六個時 排隊撘車 望到前面個西裝友
覺得好熟面口 但又醒唔起
咁我就岩岩好上唔到車 但就記返起係我個夢出現過----第一次
放飯個時 行落去附近買碗麵 又撞返佢係我前面買麵 但變左街坊裝----第二次
其實頭兩次我無上心 可能真係咁岩
咁放學我要去補習既 咁我就撘1A 上到車..
點會咁 又見到佢係度睇書 但係著牛記普通t我個心已經開始唔舒服----第三次
到我落車 我特登擰轉頭 睇下有無落車 結果無 心諗應該完啦 咁我就自己行去淘大
咁我補習係要係出面排隊拎notes
排排下 又見到佢著返套西裝拎住撘單同職員傾唔知乜Seven 我開始好驚 無理由快過我到 一定無理由----第四次
上堂個時我諗會唔會係捕我 咁我就決定早走 等佢預唔到我放學時間 而我本身都約左人係尖咀食飯 咁有時間就返屋企換衫先 一落返屋企到出返尖咀都無事 心諗咁遠我又早走左 應該撞唔到掛 地食太平館
帶位個時.....HiHiHi 點解會咁 後面張卡位就係佢同個女人食飯 都係西裝
但餐廳又唔比換位
餐飯真係食得好唔舒服----第五次
咁我食得好快 快過佢地走 行都無行 就直接撘219x返屋企 返到大堂.....佢坐係大堂著住polo波鞋傾電話----第六次
呀唔記得先前講個夢 係大概我同個男人行左一日 又講又笑既 之後我同佢講你唔好再跟住 之後就同佢嘈 佢話係我跟住佢 嘈左好耐
之後個晚就夢見返個男人
佢笑笑口同我講:都話係你跟住我
咁的確係個六次 佢都比我早到...
好寒呀Hi 我食足四日安眠藥先訓到
但有人話個後續夢係心理作用 而且可能讀書精神壓力大


text:
之前星期日晚聽恐怖熱線路芙講既
佢話係好多年前既一個晚上
當時佢係屋企, 就住6樓既 (大約係, 唔記得佢講幾多樓)
佢就係房, 訓係床到望下街咁
佢當時望落樓下見到有個巴士站
因為果晚落好大雨, 所以街上面都無咩人
但唯獨是巴士站有一個女人企左係到
著住黃色裙, 淋住雨
路芙見到就覺得好奇怪
夜媽媽, 又落咁大雨
點解仲會有個女人企係到咁耐淋雨呢
佢好奇
於是就望住個女人, 睇下佢咩料
望望下
個女人忽然望上黎, 同路芙對望
開頭講左, 因為路芙當時住6樓
成橦樓咁多家, 咁多戶, 密質質
點解個女人會一望就望到路芙?
而且又落住咁大雨都見到, 知道樓上有人望住佢呢?
一對望果下路芙都嚇左嚇
即刻縮低, 諗住唔好比個女人見到
隔左陣, 路芙起返身, 想望下個女人仲係咪望緊佢定點啦
黠知個女人已經唔見左
路芙就諗住個女人應該己經走左, 鬆一口氣
就係佢訓係床到, 仲諗緊點解個女人會知路芙望住佢既時候
佢聽到D唔尋常既狗吠聲
因為好多年前既公屋好多人都有養狗
當時佢就聽到一樓有好大聲既狗吠聲
吠得好西利, 就好似見到陌生人咁
一路吠...
到二樓又開始傳出狗吠聲
一路到三樓既狗又吠,,,
每一層既狗都係到吠
跟住四樓.....
D狗吠聲愈黎愈近
跟住路芙就諗到個女人
會唔會係個女人見到佢
而家上黎搵佢
聽住D狗吠聲愈黎愈近
路芙就嚇到瀨屎, 縮係被逗到
最後佢驚驚下就訓著左
就係咁, 第二朝起身, 都無咩野特別
完~~
其實個故無真係見到D咩
但當時凌晨自己一個聽住收音機
FF住個氣氛真係幾恐怖下


text:
有邊個毒撚唔想脫毒,有邊個毒撚著得好睇D,但而家出到街D衫又貴,料又唔靚,買得起izzue 5cm doublepark 果D中價brand又未必岩自己身形,所以決定o係度分享一D窮撚置裝同打扮心得,五百蚊買曬全身衫不是夢,將會定期3,4日就分享一D買平衫好地方同埋打扮心得,首先由衣著講起,希望各位巴打早日脫毒.
第一篇
揀衫買衫第一樣 梗係要認知自己應該要去邊度邊間買,邊間D衫先岩自己著,當然如果巴打有180cm高,JJ30cm長,就梗係唔洗擔心,邊度買都得啦,而家就講下兩類特別身型難買衫既CASE,應該去邊度解決買衫問題.
又瘦又唔高
呢一個類型就講緊一D差不多170高,得50kg既瘦仔,筆者就係呢個身型,呢個身型就最難搞,去邊度買衫試衫,連去U記試細碼都覺得有D大件,買褲更加買親都鬆到跌出黎,真係用埋皮帶都嫌鬆,呢種身型o係市面上的確真係比較難搵到,但總有辦法,以品牌黎講,collectpoint果D都真係相當唔錯,因為日本牌子都係適合一D比較瘦同唔太高既男仔,而佢既cutting亦都相當fit,呢種身型既巴打都可以留意多D日本牌子.
小肥又唔高
小肥又唔高,170左右,70kg以上,就咁睇落去都知麻煩,但好多人都有一個錯覺,就係肥仔著hiphop,肥仔應著鬆身,其實呢個觀念係無錯既,如果你有175以上的話,小肥唔高仲著overisze,只會自暴其短,睇落去越黎越矮,呢個case黎講,更加要著修身,短身衫,修身褲,褲就好簡單,搵番D H&M U記 簡條slim fit 小修腳就可以,衫方面,最理想就係A&F,Hollshitter呢D brand,個衫身cutting 都會比較短,但個手袖駁頭又岩小肥仔著.
嫌呢D大眾brand無個性,又唔夠平,預告下黎緊會為巴打介紹,平靚正既買衫地點同埋一D入門知識,咩問題想問,都可以comment問, 我會盡量回答,如果覺得好睇,不妨比個正皮,賜杯酒黎飲下呀,今次寫得唔太好,我會繼續努力.


text:
巴打講得岩~牛仔褲真係有好多學問,工序又多到爆,要學真係唔易
丹寧設計所我都去過,係我公司隔離,佢地好有HERAT玩牛
第時有咩合作機會大家文流下
做製衣呢行,有heart係冇用,仲要經驗加技術
,尤其洗水,請個真正專業洗水技工要幾皮,鬼佬仲貴
如果唔係咁,我地唔駛搵外援幫手搞呢part
好有興趣認識你wor.export wise全中.但如果玩brand係唔夠吧.無超強marketing suport識飛都無用.制衣業已經比正苦大六玩死左了.咁能辛苦學藝幾皮d老版都覺得貴,仲邊有人玩?.香港一個世界級cd都只得五六萬一個月,有料個班designer呢幾年都比d大陸brand百萬年薪咁叫走曬啦.呢兩年請個到位既sm都難,更唔好講專業
多謝巴打,香港地做brand燒銀紙,冇番咁上下身家咪搞
加上香港人唔支持香港野
租又貴.冇錯,好多本地designer 係返左大六做野,但當被大六老闆利用完,搞起左個brand之後,跟手唔該就踢你走,我識幾個都係咁
但而家外國興起小型工作室,專門負責做設計及sample, 然後賣個idea或者實物比大brand, 我相信呢種做法亦係本地designer既出路,但技術一定要夠全面同專業.
至於而家既人生活得太安逸,未遇過大風浪,所以心態上唔係好掂,淨係唸住去邊度玩同幾時放假,返工只係為出糧
尤其80尾同90後既小朋友,70後個批又上唒岸,仲會有人去搏命咩
其實好多問題係香港人自己身上,鬼佬做野好搏命,黎廠到攪開發會攪通頂,香港人到時間就收工食飯


text:
我會明白個情況係點.
一方面我見識過政府, 好多野都係咁拖, 例如一個Form的格式, 要改小小樣, 都要攪幾個月, 係咁上報, 所以接政府Job真係要小心.
另一方面, 我見過有間公司推Erp System, 用Pccw 做佢的Erp Consultant 公司, Erp System巳經係買SAP, 哩個Erp巳經係行內最貴的.
結果, 由上年聖誕節前up左個Server, 到第二年十月都未import資料入testing environment. 最後要請多個Erp Consultant幫手, 即係小弟.
唔解唔請SAP CONSULTANT
咩野叫唔解唔請? 你係咪問點解唔請?
一間Erp Consultant公司, 好多都唔止Sell一隻Erp, 好多時都會同時代理SAP/ M$ Dynamic AX etc.
而好多公司有做SAP Consultant, 包括PCCW.
而唔會話SAP直接做Consultant吧?
你買隻Windows, 都唔會直接搵Microsoft啦. (好似就係咁樣啦.)
我講上面果間公司, 以前有用開M$ Dx (Erp), 後來果一年想轉Consultant, 兼轉埋Erp, 就搵左Pccw.
起一隻Erp, 大大話話要成一百萬. 結果攪左成年都攪唔掂.
最後, 個Project Manager要補鑊, 當然要搵一個高手之中的高手, 打救佢地啦.


text:
得罪講句, 你呢D頂多係原稿黎...
構圖,分鏡尚算OK, 但其餘真係同袁生半斤八兩
建議你學下電腦執圖
將D圖變返純黑白色, 整返實D線條
我覺得原稿都係漫畫黎既,最緊要睇到同睇得明者,
所以都執過下啲字同線條,依家用電腦睇都幾清楚.不過我都知執左圖會仲好睇,只係短期內應該唔會學住,多謝你意見.
原稿即係半制成品,同真正"作品"仲有距離
身為作者,應該要比最完整既野比讀者睇,先係尊重讀者,而唔應該講"睇到同睇得明"就得
我同意你講法,就算富奸出原稿都係會比人屌.我只係膽粗粗有個故事idea想試下畫漫畫畫出黎,冇諗過大家咁高要求.
呢D唔係高要求,係基本要求其實
呢個唔係半製成品咁簡單,直情係圈稿0黎
就算袁生都會上晒線整晒網貼先POST
所以....希望你下次都會有個真正0既成品出0黎
嗱我講就講0左啦,你諗諗啦
都唔明個個屌袁生做乜柒
睇唔順眼佢既畫係一回事,但佢真係交足功課
頁頁清清楚楚,真係完左一期先出post俾人睇
仲有點解D人成日話咁撚煩係袁生,一睇畫就知係兩個人黎
其實佢D畫應該唔係主因,應該係因為態度
其實冇進步唔緊要,邊個擔保一定有進步
只係次次有批評都串串貢回應,就算善意0既都會串先搞到E家咁
我都明其他人幾嬲,不過如果0係其他人0既POST講袁生搞到騎劫0左就無謂
不過dill兄你講得0岩,佢起碼真係上晒線貼晒網叫做完完整整咁畫好一話先POST
唔係樓主咁貼個圈稿一樣0既0野出0黎當完成
新註冊雖然畫風係似,不過當然睇得出係2個人0黎
其實佢好耐咖啦,記得以前叫咩註冊咁撚煩三,好耐以前作過咩賭撚故打港女
我記得個故幾好笑,但係一路都搵唔返0黎睇,問過佢都好似冇留底失傳0左,可惜


text:
ED的模組好靚~~如果個妝淡D就更好了
應該係電影到拿過來的?
比起殘廁大媽妝,已經好太多了!
可不可以咪成日J亞絲娜?
好煩啊
半年時間3DCG班又再飛躍進步啦
作畫班點算好
唔知點解個新ED既feel好似春天嘉年華
OP居然用左後半段
上季又唔見佢轉後半段
繼續重溫緊開心殘廁
公主睇到唔想睇,但係睇到一半又唔想棄
以前op冇用過後半段
最多同曲重新填詞
FRESH同SUITE
始終唔鍾意東大媽冇俾聖歌師姐入隊
另外,俾黑貓做beat,唔match
有心俾黑貓入隊,諗過個形象佢仲好啦
beat個形象同和音match好多
只可惜...
滿薰, 東南西北, 雷吉娜
PTQR三大fake
滿薰明明真主角
變埋身都要被打壓
聖歌同和音俾人利用完黎放煙幕後仲要去搶變身器
又係慘
死霉
Regina搶晒d戲份
霧生姊妹o係splash star後期確實超級搶戲
不過東大媽講到明唔承認佢兩個係pretty cure就唔係
All Stars DX2 有得出場做最搶鏡o既打氣路人已經係極限
鬼叫splash star咁好睇都要做炮灰,就係因為splash star係放o係初代後面播
明明splash star兩個主角都畫得靚過初代o個兩個


text:
無記真係唔知搞到似乜撚o野
只係瘋狂播泡菜o野同蝗國o野
日劇同日本綜藝節目嚴重忽視
動畫時段大幅削減
明珠台美劇同電影冇配音就咁原聲播有乜意義
好似班弱智仔咁覺得原聲+中文字幕=原汁原味?
屌余詠珊老母,我唔撚理上面咁多安排關唔關佢事
佢起用佢班擦鞋狗去做乜撚o野fu
ck big就係戇鳩o既開始
銀魂動畫最新一輯而家日本都只係播o左三個月
香港邊有咁快,雖然上次金魂 一國傾城 尾美一 o個十幾集我已經覺得好快
btw, 網上見到成日有戇鳩問銀魂呢次動畫會唔會做到去將軍暗殺篇,又話乜o野好期待
屌,將軍暗殺篇之前仲有大把漫畫原著未動畫化
而且一入將軍暗殺篇主線就冇得返轉頭玩日常
咁簡單o既道理都唔明,成日問問問
既然cut動畫時段就播多d大熱番啦
成日播埋d無乜人睇既動畫想點撚樣呀…
我覺得空知老師會有方法做返日常銀魂
佢有呢個功力
真選組同攘夷志士去京都,銀時繼續留係江戶,各有各玩
只要漫畫入返日常,動畫組又可以為所欲為
between,妙猩似乎官配左………
大熱動畫?
世界第一 Naruto
不過之後回憶/動畫原創出場o既自來也要轉聲了
係你自己講到出聲話返唔到日常
而且銀魂以前o既日常可以成棚人一齊柴娃娃咁樣又一話,自從將軍死o左之後已經冇可能
將軍暗殺篇+再見真選組篇已經暗示o左返唔到轉頭
漫畫睇個勢係繼續主線直到全書完
將軍死,佐佐木死,真選組著草,已經少o左好多o野玩
應該主線直落,揭開松陽=虛呢個伏筆,vs松陽老師&天導眾 (唔駛理一橋喜喜,戰鬥力是零)
跟住真係可以完結,冇理由叫高杉神威喜喜一齊玩無厘頭短篇
不過我好在意追加設定陸奧係夜兔有乜用意,仲有好耐冇出場o既辰馬,想睇佢o係主線劇情型返次
btw, 一橋喜喜真係好撚廢
萬事屋已經搬o左去秋葉原開分店
就算近藤真係可以同阿妙結婚,我覺得阿妙都係會同銀時偷食
好掛住屁絽怒同埋王子
長谷川都standby o左一年有多


text:
見就黎新post,又已經深夜.可以不吐不快
屌,bamdie真係太L過份
晏晝3pack (內有十連必中pool),出二隻m 達 (本身我acc已有1隻)
唔憤氣,冇理由我成六七果pool冇中過新野!
今晚再貨(課左幾多就唔提喇)
屌,bamdie堅玩9我,唔係黑髮抽,就出重複SSR(不斷中重複SSR?機會率,細到我完全唔識計!)
最後一下十連,去到第八下,仲要出多隻M達
頂,24小時內中3次M達,駛唔駛咁呀
(對比達有愛都頂唔順啦,屌,是但俾隻速2達,技達我都開心死啦)
不過最絕望之際,呢個十連最後一個出左隻潛力飯
屌,bamdie真系....團火即時熄左
嬲你唔落
1日內抽3隻相同既SSR個機率真係細到我都唔識計
中一隻SSR已經勁低機率,仲要30幾隻SSR中3次重複,個機會率唔係我呢d中學數學情度可以計到.我估同0都差唔多
所以,因為隻game系龍珠,我而家同自己講,如果bamdie出一隻重覆俾我,之後補一隻唔重複,我就收貨
人真係年紀越大,越明白有D野要睇化
我依家次次望住隻超1速悟都想喊
咁難得打左50石, 仲要必中ssr, 派兩隻咁既比我
打上黎連橙飯都不如, 一定要有超西帶住同龜波link先叫好D
咁仲叫乜ssr, 以依家個standard根本就係sr黎


text:
老老實實,識揀,一定係揀讀PHYSICS 既男仔做老公
先唔講咩讀親Physics 既人全部都係毒男,
如果對方係一個普普通通正正常常既男仔(唔算係好毒個d)而又讀physics 既話佢就一定嫁得過.
首先,讀physics 既男仔做野地方通常都係好少女性,
所以係佢地既世界好可能淨係得番你呢個女人所以佢都應該會好專一.
好啦講下夜晚,你地兩個想玩下煮飯仔蒸下魚食
佢就係後面攬住你,同你講下E=mcAT , P=KAAT
點先可以用物理既方法蒸一條靚既魚出黎.
到你等條魚等到悶既時候,佢就同你講下薛丁格的貓既故事,
順便叫你估下條魚究竟熟左未.
好出奇地,佢竟然答你條魚係處於熟左同時又唔熟既狀態.
模稜兩可既你可能會話佢無聊,無知,仲想一巴車落去佢度.
但係佢就偏偏捉住你隻手,帶你去探索下量子力學既世界,
慢慢解釋比你聽點解條魚會咁,講下咩叫量子去相干論.
係呢個時候,你先發覺原來佢係一個接近神既男人.
到後來你地有左小朋友,想要多啲二人世界既時間.
你成日都會提議大家一齊去行下沙灘,
但係佢就永遠都拒絕,同時又提議去跑步或者去遊車河啦.
當佢拒絕你既Ideas 既時侯,你總會同佢講:
「乜你咁無趣架,以前我d ex都會帶我去行沙灘啦,點解你就係唔肯姐?」
到你又再想開口既時候,佢就忽然間問你知唔知咩係Lorentz Contraction.
佢一路講一路講你先發現,原來當我地郁得越快,時間就會變得越黎越慢.
相對地,我地兩個就可以一齊耐d.
係呢一刻,你先發覺原來佢比你既所有前度男友更加浪漫.
到你有一日係度照鏡,發覺自己既身材唔好,淨係得A cup而係度抱怨.
佢行埋黎,係你後面同你講:
「正所謂 PV=nRT, 拿~ pressure 同 壓力 係成反比既,
唔好比咁大壓力自己身材就自然會好架啦.」
係呢一刻,你先發覺原來佢係最care你既男人.
十年之後,你問佢仲愛唔愛你,
佢笑左一笑,同你講:「我對你既愛,就好似Entropy 一樣,只會有增無減.」
Physics 佬,識得煮飯,洗乜睇都市閒情呀?
Physics 佬,識得整下電器,洗乜下下搵師傅搞呀?
Physics 佬,識得整音響,洗乜周圍問人呀?
Physics 佬,識得安慰你,洗乜去參加瘦身course呀?
Physics 男仔有幾好? 你懂的.
Schrodinger's fish


text:
自由同隨機係有關
可能性無限
而不自由則同整定有關
可能性有限
再講道家既[無]同[有]係思想心境上既意思
無既心境可解釋為自由,具開放性
而有既心境可以解釋為有目的有徼向性
道家唔係淨講無,有都要有
呢點同定然律令(無),假然律令(有)不謀而合
天下萬物生於有 有生於無 係咪即係所有野基於隨機?
young's double slit experiment
我知呢個實驗好有意思
但可唔可以比d觀點同解釋黎睇下
你點睇呢個實驗?
你叫我呢個無學過物理既cd-rom情何以堪
古典物理學會區分粒子同埋wave
而光就係科學家未能區別既一樣嘢
一派認為光係純能量=wave
一派認為光有質量=粒子
兩派都曾經大行其度
經過一輪爭論,有人提出波粒二象性呢個概念: 光可以同時展現出wave同粒子既特性
而呢個實驗就係講緊呢樣嘢
(個人覺得同中國既太極概念有得比)
呢個實驗有好多奧妙之處,但要讀過Physics先領略到,想知自己可以google
但係有一特點對我非常inspiational,就係單獨光子抵達顯示屏既次序,位置係完全預測唔到,但係你可以計到最後出喺既光係咩樣
但係佢俾我inspiration係當只有一個隨機變量,你會預測唔到
但係當出現無數個隨機變量後,就會有可預測既趨勢
(chaos theory研究緊既嘢,留意佢中譯係混沌理論,盤古初開既混沌!)


text:
常見問題:
Q:點樣將球員拎去市場BID?
A:出售球員,但係人地BID完D錢係歸K社唔關你事
Q:點樣加球員入榮譽殿堂?
A:夠資格果陣佢會通知你 不過唔好即刻加入 最好等佢數值係最高峰果陣先入 因為一入左冇得取消過再入
Q:如果我抽完人放係球探到D歲數會唔會加?
A:唔會!無限期咁放係到 所以唔洗咁急簽
Q:球員發展到有啲訓練有個雪糕筒喺度,咩意思?
A:即係系統建議你訓練呢項
玩家心得:
1)假首抽係一開頭俾你4揀1果個,真首抽係送30COINS俾你抽果個,兩個都係必簽,假首建議揀年輕同多技既用(可以踢多幾季)
2)建築物辦公室為首,因為每季會有額外既COINS送,(記住要計足場數係完季前升到先得)之後就到青訓, 訓練, 休憩,主場/球探等等,
而醫療/娛樂如果你多朋友既話其實可以唔洗咁急升住 因為禮物每日都有部份係依兩樣
3)當有通知提醒你可以加球員入殿堂果陣,切記唔好立即將佢放入去 因為放完入去如果你球員數值繼續升緊既話
殿堂入面既資料係唔會跟住升,所以最好30歲左右最頂峰先好放入去
4)抽人最好留150COINS抽五連 因為保底5隻都係5星 單抽保底只係4星,而且150COINS都唔係特別難儲到
5)球探抽到既人係可以放係SCOUT LIST無限期而唔會加年齡,所以抽完唔洗咁急簽住
1001開post呀


text:
其實雪人同挽歌係咪同一個人黎
幫佢辯護幫到咁
youtube views同勁唔勁無乜直接關係
想views 數高
睇既係有無宣傳 傳唱度 話題性高唔高
如果就咁推出黎 想有好多人睇就真係難d
話知你搬哂詩詞歌賦出黎 雕花咁雕都無用
當然如果真係長期keep到高水準 遲早佢實紅
就表面咁睇你話同一夥人會合理d
但坦白講見到佢幫口幫得咁犀利,又無端端講d睇落好friend既說話,會令人反感
小心撐人太出位變左打手,咁會掉返轉害左人
其實呢,我提出相反意見只係求大家講多少少,傾得再深入啲,你地咪當我做醜人囉,唔使講到我係專登上黎同你地打對台既.
坦白講,我撐佢就梗既,因為我欣賞佢.但你地講到好似佢做乜柒我都會無條件支持到底咁,我覺得對我唔係幾公道囉.佢既創作點會無瑕疵啫?要批評佢既我講到2046都得架,係咪我加多把口落黎大家會開心啲先?
我由頭到尾都無阻止大家評價佢,又無阻止大家講自己既想法,一路都係想同大家傾多兩句了解下啫.大佬呀,我都有創作架,我真係好想知你地點樣評價改詞,我都想學下野架.話我為佢辯護,真係冤枉呀
唔係打對台既問題
首先我響高登改歌界只係CDROM, 而且同你(地)又冇牙齒印, 絕對冇需要針對你(地)/打對台
我只係想講個高登定律"逢紅必反"
至於咩叫"紅", 唔一定真係紅, 可以係有人不斷盛讚, 讚到其他人覺得假, 覺得反感, KINGJER都已經成日比人話係咪曲線想整死JOEY
當然雪人也出火巴打你支持既程度冇KINGJER>JOEY咁瘋狂
但作為旁觀者睇, 其實覺得都好明顯
我唔知你真心係點樣, 但我就咁睇就覺得好維護好打手feel, 太過頭真係會令人冇好感
可能係你講既野, 態度等等令人有呢種感覺
plus:挽歌之聲巴打我都欣賞架, 相信好多巴絲都欣賞
詞我就自問評唔起, 唯一講過既意見就係唱得一般同某D字既發音
(重演一次我好鐘意, 但其他真係冇乜聽, 因為未聽過原曲+MELODY唔鐘意)


text:
伍乞衣 之前有個post 幫佢平反
我心諗你班高登仔都幾撚
原來香港youtuber唔可以籌旗 得外國youtuber 可以
全能嘅高登仔可唔可以解釋下
其實搞死香港創意工業就係你呢啲死賤種
「有d仲要連佢咩事出黎比人叫乞衣都未知, 質素可想言之
」
呢句用嚟形容你自己真係好貼切
高登仔除左攞耳機事件嚟打飛機仲識咩
我真係留名等睇十年後你地仲係咁耿耿於懷
你地啲垃圾廢青毒撚真係日日上高登打J算啦
香港下一代港豬由你地接班
岩岩學人上高登唔洗咁激動wo
恕我唔識欣賞啦
反正香港既Youtuber
伍公子屌咁耐咪因為個態度
對比大j 黎講,得覺得係小巫見大巫
大j 唔知態度有問題,佢成個人都好撚有問題
講大話,之前講過唔會做既野做齊,屌鳩啲以前合作過既人,呢條友真係垃圾黎
btw,講緊大j 唔好再講伍公子騎劫個post 啦
DickOwner 加入日期: 27/5/2014
你呢啲濕鳩SMS就算撚數啦
老實講寸柒柒唔係問題 完全係你情我願
個個都要好似達哥咁就哂啲觀眾?
依加就寵到啲小學雞壞曬
我反而欣賞佢寸啲蠢撚過隻豬既觀眾添
最重要係佢寸係喺佢youtube channel 入面寸
唔撚係寸你班高登契弟
當年係有條撚樣post 伍公子條minecraft 片上高登
你地先入去屌伍公子 然後搵到條耳機片 之後笑佢乞衣
根本係河水犯井水
同埋做乜回避我條問題:
點解香港youtuber唔可以籌旗 得外國youtuber 可以?


text:
實在太撚多,最近幾乎晚晚都有次次都新鳩奇,但多數醒左就忘記得,
或者只盛返冰山一角既記憶,我講3個最有印象既
1.唔知係咪打喪屍game或者睇喪屍戲影響,一開始係一個類似爆級大別墅既地方,
之後聽到好嘈,咪落去廣場睇下,見到超撚多人,有個講台,
有個疑似領袖既人係台上好熱血咁又話我地反抗,人類會乜乜刎之類,
唔知點解自己意識到喪屍四方八面尼緊,我又唔知點解會掃住條女跑條ok長既路,
中途有幾隻喪屍,我地突圍成功去到飛機庫,上左酆直升機,唔知點解我又識渣喎,
飛到上空睇住頭先個廣場d人拎哂架餐打緊仗情況好慘烈,渣直升機飛走,
中間見到城市入面都好喪屍,毛啦啦條女係咁話我要落機,我話唔得呀冇位降落呀,
條女堅持要落機係咁搞我,我係咁話冇呀唔得呀,佢搞到我難以控制,然後就醒左,
我心唸如果係真,條女一定俾我一踢踢落街
2.有可能係前世記憶因為感覺極之真實,每次唸起隻手都好似有果類感覺咁,
見到自己係疑似特工,應該係俾人發現左要走佬,
著住套黑色既輕裝備,冇頭盔,可能係間諜或者只係潛入偷d野,身上得一把軍刀,
一路走,中途又要暗殺d兵,但唔係好似打機咁順利,係要咬牙切齒咁殺,
估計唔係熟手老兵,只係頂硬上果隻,有個係我暗殺前發現左我,
我要強行刺殺佢,禁住佢個口插佢心臟係咁扭,
佢一邊係咁555(俾我禁住左個口)一邊想用手推開我,又用腳頂我
全程都係好小心又好急咁走同殺人結果冇到目的地就醒
其實根本唔知有冇目標地,可能我前世係咁死既
3.最近既事,應該唔關打機事因為我冇打類似既game,
自己係個將軍,似歐洲古代果d,入左個類似遺跡既物建築物,
打開左副棺材噴左d光,之後我覺得自己好似控制唔到d力量咁,
行返出去,唔知點解變左現代城市,仲極似支那,有部車撞過尼,
我完全冇事,部車就爛鳩哂,之後我心唸應該識飛,就試下大力跳起,
點知唔識飛
但跳到勁高,似係地深吸力對我既影響大幅減低左,
跳到仲高過一棟樓,之後趺返落尼勁驚,好彩落地完全冇事,
又試下可唔可以跑牆,一跳將個人向後訓,點知又唔識跑牆,一踩就成個向飛彈開,
又趺撚返落街
就醒左啦,完全痴鳩撚線唔知做乜撚野


text:
根本都cut唔能到,我揸住個電話 9聽咗半個鍾頭音樂 耳都熱9埋,轉頭仲cut能埋線,慶能到我屎都急埋 即刻打去申請熱線揾人祭旗,第一個係女仔聽.. 算能數....見你係女仔唔吊你.... 我收綫
再打係條o靚仔聽,我心唸你大能獲 初頭我好好語氣問佢係邊位....丫.... 佢又問能番我係邊位,佢死都唔能講自己個名, 如是者玩能咗成分鍾你係邊位 我d粗口開始忍唔能住,吊咗佢兩能,最後佢同我講佢姓鄧無英文名 ....算能數.....我同佢講話cut有線
佢話呢度cut唔到轉介去第2度,根住我同佢講你邊能度都唔駛轉介 我唔能想再聽你d音樂,根住佢就同我講"咁我幫唔到你喇,你自己唸辦法啦" 我聽能完呢句之後,我成個人個靈魂好似離能開個身體咁 d火直頭可以煲能瀉一壺水,果一刻我直頭當個能樣係妓女狂吊 當我吊得佢拍拍聲既期間,佢同我講叫我尊重下自己
我火都嚟能埋,我同佢講我屋又搬9咗,條線仲係人屋企,你又唔能比我cut 你有無能尊重過我呀,根住佢話如果你再係咁你信唔信我cut你線 根住我同佢講"你又試能下cut".....丫.....點能知佢真係cut能咗我線 嘩....我簡能值想衝入厨房立把老牛去有線切9? 我吊佢老.母...佢真係夠胆識呀!!!!
搞到我自己都唔知自己想點,office hour又去唔到cut,我收工去佢office仲落能埋閘,我就 9揸能住個解碼器周街行,一陣間大能頭蝦整唔見埋就真係含能都無味,我都試過寄掛號,又寫信再Fax,佢就當能咗我麻瘋佬咁啋我都 ,聽日我就揸能住個解碼器上天台自殺,等d所謂區議員關注吓
我平時返工都唔帶公事包,兩手空空幾能嘆呀,就係為能咗呢舊解碼器攪能到我日日袋住佢係公事包返工,我唸住睇下幾時可以行開一陣閃上去有線度cut,不過真係忙到抽筋行唔開,如事者我就揸住佢日日返工放工,happy hour,睇戲食飯,總之佢在我在,佢亡我亡,真係好能似一個傻仔,日日袋9住都唔知為乜,一來舊野已經重二來真係驚自已大頭蝦整唔能見,比人執到都當垃圾”DUM ” 9咗,到時連個公事包都蝕9埋我就真係要攞日大假去遊行.
起初d同事仲以為我買咗部新 NOTEBOOK,我都唔能識點答佢地,求能其笑吓就算,費事比佢地見到我有舊咁既野係袋以為我痴9咗線.不過我知道


text:
久違一隻完全由PS5獨佔嘅遊戲《死亡回歸(Returnal)》,最近唔少媒體都一齊吹捧讚好,相信官方落咗唔少心機造勢.呢款遊戲主打TPF+Roguelike玩法,玩家每次死亡都係新遊戲開始,同時又會開拓新嘅劇情同內容.土下座自問都係Roguelike發燒友,先撇開遊戲整體3A級嘅製作,同埋高度配合PS5手掣嘅超勁觸感效果,純粹以遊戲性計,坦白講《死亡回歸》表現只屬一般般.
主打嘅Roguelike流程本來係最大趣味,可惜遊戲嘅處理方式完全冇味道,同類遊戲不斷重玩都唔會悶,除咗因為可以通過重玩開啟更多內容之外,每次玩法都可以唔同.但《死亡回歸》完全冇呢種思維,武器強弱明顯到離譜,玩家根本毋須考慮武器組合同效果,版圖設計及變化亦太少,精英房間獎勵回報率又唔高;天賦,角色增益等技能亦只能隨機獲得,種種問題都變相令玩家無法預先規劃每次遊戲嘅玩法,當然亦唔會有不斷重玩嘅樂趣.而偏偏遊戲係強行要restart先可以發展,令到重玩感覺只係用嚟拖時間同劇情,兼掩飾遊戲內容根本完全不足呢個問題.總之遊戲既唔似3A作,又唔似TPS,更加同Roguelike類型偏離甚遠,定位非常尷尬,只適合餓game,有閒錢或者想試試PS5手掣有幾勁嘅朋友,咁呢方面肯定唔失望!


text: 今個星期全世界話題必然係《電馭叛客2077》(Cyberpunk 2077),呢隻Game發售前兩周經已收返開發成本,淨計Steam PC數位版預購已超過5,000萬美金(未計不同平台嘅數位同實體),同時亦打破咗Steam同時在線玩家嘅記錄,足足有超過一百萬人同時玩緊呢隻Game,令Steam網絡崩潰.相比下,仲超過本身冠軍《Fallout 4》同時在線47萬人嘅一倍之多,相信有生之年都好難仲有Game挑戰到呢個數字.但崩潰嘅唔只係Steam,同時亦係遊戲本身,皆因多平台版本均出現大量Bug,重災區分別係PS4同Xbox One,如面容扭曲,貼圖錯誤,彈Game閃退,黑畫面等等,講得出嘅Bug你都可以喺遊戲入面搵到,連Ubisoft都要行埋一邊.因此CD Projekt RED喺發售後幾日即宣布大家可免費退款,希望挽回玩家信心.慶幸嘅係,不足之處同缺點雖然好多,但整體嚟講,隻Game仍然做得非常精彩,個人認為仍然係有今生冇來世嘅必玩之作.不過土下座都要提提大家,事關今次《Cyberpunk 2077》係用咗新嘅遊戲引擎「REDengine 4」去做,而上一次用「REDengine 3」開發,算冇乜大問題嘅《巫師3》,最終都用咗兩,三年時間先慢慢更新到完美,因此如果追求遊戲完全冇Bug嘅朋友,可能真係要等到2077先可以玩得喇(講笑)!


text:
「藝術」
每次去到唔同嘅集會地方嘅時候,都被濃厚嘅藝術氣息所包圍. 或者以前自己都算係個藝術家所以見到唔同嘅作品都好興奮.大家用唔同嘅風格去記錄低今次嘅運動.通常嚟啲作品都係「一瞬即逝」,當個展覽場地被「一掃如空」嘅時候,佢亦跟隨消失.所以每次去到都盡量用相機去留底.最興幸嘅係仲可以係香港見到咁高質素嘅作品.香港唔係應該咁嘅咩?點解要係呢啲時候先見到佢哋?其實答案心中有數.
「音樂」
好多人話香港樂壇已死?真係?係商業上面一定係!因為好多係從錢出發去陪養所爲嘅歌星出嚟.當然我唔係講所有人或代表行內人士講,不過你可以見到好多唔係職業歌手嘅人都寫咗好多好歌關於個活動.去 YouTube Search 一下就有好多作品.不論你鐘意唔鍾意,嚟啲係新世代嘅模式.佢哋係用另一種方法去表達自己.亦希望歌聲喚醒沉默嘅大多數.
「科技」
自己作為科技界(其實仲唔知係唔係),其實真係唔知可以幫到啲乜.但係就見到好多人利用科技去支持個活動.有留言板,信息整合平台,Live Streaming, Social Media 同 Blogging 嘅方式去幫手將實況傳播開去.甚至有人用嚟啲平台去將遙言/謀論逐一擊破.雖然唔係可以話好有創意,但係大家都係想盡一啲力去支持.今次亦都因為科技令全世界睇到香港人嘅質素同創意!


text:
「模式」
有啲「人」話整個運動咁有秩序係有人幕後支持,其實佢哋有乜資格去作評論呢? 黃岳永係一篇文章「雨傘中的 IT 管理學」講到個活動「敏捷方式」Agile Methodologies 管理法. 我都十分認同,不過我自己覺得好似「Crowd Sourcing」,「Crowd Funding」嚟類嘅營運模式多啲.最令我佩服嘅係佢嘅運作模式同運用咗好多免費資源.全部物資都係一點一滴慢慢咁累積返嚟.
「管理」
最令我心刻嘅係佢哋有一套反傳統嘅管理模式.我會用「Crowd Management」去形容佢.所有管理無特定嘅人,邊個有時間就會幫手管理.你已為一定會好混亂,但返而係嚟度好成立同好有系統.大部份管理日常運作嘅都係大學生,佢哋有一套特別嘅管理方法.我試過去幫手,點知格格不入.因為環境因素,佢哋好靠 Mobile 去同其他集會地點溝通,同時會用好多隻 Apps.包括Facebook,WhatsApp,Line,Telegram 等等.
「推廣」
任何創業最想係有媒體報導,增加人氣.再用 Social Media 發放消息同資訊,越多 Share,越多 Follow,越多越好.今次運動就係一個好好例子!連 Mashable 都有報導真係好勁.所以係 Marketing 嘅角度唔止係新聞價值咁簡單,而係 「Crowd Marketing」!不論你支持唔支持,嚟個模式係有佢可取之處.大家應該去感受下佢點運作!我今次獲益良多!


text:
「教主」
今次棟篤笑表演唔單止佩服教主,仲睇得出佢以香港人為傲.當講完大事大非之後,真係好少見教主會哽咽,佢停咗陣,在場觀眾不斷嗌「加油」!然後好感觸同眼泛小小淚光講咗四個字 – 「光明磊落」!嚟四個字亦代表咗我哋呢一班和平集會嘅「香港人」!今次係世界嘅目光下一次又一次表現香港人嘅質素!我亦將兩段我好鐘意嘅部分同大家分享!
「婆媳」
香港嘅問題好似婆媳糾紛,係必然瀨嘢關係,除非新抱第一日入門,全心全意話奶奶我愛你,或阿媽我愛你,但通常都係畀錢叫佢搬開唔好一齊住...當你話屋企冇人間屋好陰,奶奶就叫成班親戚嚟一齊住,你就話佢哋係昆蟲,如果唔係昆蟲邊有咁多?仲喺後巷屙屎...你夠唔夠膽話你6月3號之後去咗邊度?
「電梯」
奶奶之前答應咗話過幾年畀你揸弗,但依家只係畀你揸電梯,揸弗好似揸車可以周圍去,但揸電梯只係同樣地方揸上揸落,咁即係講咗唔算數,咁依家有得揸你揸唔揸住先,唔係有得揸都唔揸呀,毋須多講,佔領廚房,若果你佔領廚房可能最終瞓柴房,屋企仲有老公同埋仔,佢哋係沉默嘅大多數,但沉默嘅大多數唔代表佢哋唔辛苦,因為新抱可能每日都會唱《試問誰還未發聲?》奶奶就側邊唱《試問誰還嫌錢多?》.
其他報導:
Also published on Medium.


text:
「風險」
最近見到大大小小嘅文章或報導都係到講咁次嘅社會運動影響香港經濟,甚至乎有啲小商舖話生意大跌同面臨執笠.事實上,無影響就真係呃你嘅.但係做生意唔係都係咁嘅咩?係有風險同起起跌跌㗎啦!唔通一定順風順水嘅咩?如果連做少幾日或幾個月生意而令到你執笠,咁你真係要認真諗吓應唔應該做生意或者有乜嘢可以解決面前危機.齋抱怨係幫唔到你,因為經唔起風浪嘅生意遲早都會執.除非你玩短炒同潮流嘢,唔係一定唔長久.
「本錢」
好似創業咁,如果你無諗住頭個一,兩年都無利潤嘅話,咁你真係唔好做.因為證明你抱住好快賺到錢同返本嘅心態去創業.如果係啲大連鎖,佢哋大把舖,一間兩間只會影響業績,我唔相信佢哋會執笠.如果今日你話集會影響生意,咁香港 SARS 期間未仲大鑊!講到底大家都係因為自己眼前利益多於一切,又唔諗吓點解依㗎啲租金咁貴,同搵出路嚟開源節流.當然有啲行業靠人流,但係當你未出名同有一班熟客之前你嘅生意未有係一樣,就係未開始賺錢!
「守業」
當風浪嚟到嘅時候,其實同啱啱創業一樣,就係「捱」!時時刻可都要記住「好天收埋落雨柴」,因為「今日唔知聴日事」.你唔知幾時會發生一啲事而影響生意,所以「現金流」係一盤生意好關鍵嘅嘢.當然最好有至少一年嘅流動資金,無嘅話,半年都最起碼.咁你就可以夠時間去改變現狀.係賺少啲,不過做生意嘅朋友,邊個想蝕呀!所以古語有雲「創業難,守業更難」,知點解啦!
Also published on Medium.


text:
JUPAS揀科攻略全民教育局 HKEd4All
2017/10/18 — 10:57
(文:昃sir @全民教育局 HKEd4All)
又到咗中六學生要揀大學嘅時候,昃sir多年來有幫自己,朋友同埋學生排JUPAS嘅經驗,響度同大家分享吓.
1. 縮窄範圍,辨清誤區
揀大學課程,最怕係眼花瞭亂.點解會搞成咁,好多時就係因為學生連自己鐘意啲咩同適合啲咩都唔清楚,就會好容易搞到自己揀極都唔夾自己.所以,學生應該透過大學開放日,資訊日,搞清楚到底自己真係鐘意啲咩學科/學院.鐘意地球科學嘅,千祈唔好誤以為自己鐘意地理.鐘意研究管治國家方略嘅,千祈唔好誤會自己係鐘意歷史.
2. 了解學科收生要求
揀定學科,就要搞清楚到底人哋要咩條件.學生固然清楚只得33222係唔會有大學讀,然後呢?
每間大學有佢哋一啲基本要求,會將某啲學科嘅分數倍大.例如港大就好睇考生嘅英文科成績,所以如果英文成績一般(預計4或以下)嘅同學,奉勸你唔好玩殘自己.
此外,每個學院,甚至每個學系,其實都有佢嘅收生要求.點解要去大學嘅資訊日?其實就係要去了解一下每個學院,學系有咩特定嘅要求.舉個例子,如果你係想揀工程學院,數學必修部份,M2,物理嘅分數好大機會會有額外嘅加權.「乘大」幾多?就要你自己去搵出嚟!
3. 小心閱讀統計數據
JUPAS每年都會放返每個學科/學院嘅收分數字.大部份人其實只係識得睇平均,識得睇最高同埋最低果個已經好叻.
昃sir都有同自己嘅學生講過,昃sir係有啲人格分裂.一方面我對教育有自己嘅理想,但同時間可以比其他人更功利.不幸地,功利嘅昃sir夠膽講根本絕大部份學校嘅老師唔完全明白JUPAS呢個遊戲點玩.
JUPAS會公佈嘅數據,就係昃sir做資料搜集嘅基礎.不過昃sir會睇曬所有已公開嘅數據,去留意學科/學院收生嘅趨勢.每年都上升或者無變動,呢啲就最簡單,自己睇餸食飯就得.
但如果收生數據有飄忽不定的話,就要非常小心.有上有落嘅,就要估計今年係屬於高定低嘅一年,而且有準備要反其道而行.上年收得低嘅,今年就要相當小心.上年收得高咗,而又未形成一個穩定趨勢嘅,就你懂的…
4. 面試前做足準備
坊間嘅面試工作坊講太多自我介紹技巧,基本上都可以掉咗佢.收到信叫你去interview係成功嘅一半.留意吓email俾咗啲咩線索你,例如係邊個send或者有咩你自己以外嘅recipient(s).你有興趣知到底應該點做,就pm全民教育局個page,等我哋同你傾吓計.
總結
其實揀大學入咩科,好大程度上同追女仔/男仔,用app等巴士一樣.資訊就公開嘅,誤差就必然有嘅,但係你會點樣善用你嘅資訊去解決問題,就八仙過海,各顯神通啦!
PS: 如果有任何有關JUPAS選科嘅疑難,請pm全民教育局嘅fb page,或者dm去我哋個IG到.Sorry,昃sir唔鐘意snap.老土咗,唔好意思.


text:
「老虎」要車你㗎?全民教育局 HKEd4All
2017/11/6 — 7:00
(文:格物虎 @全民教育局 HKEd4All)
老虎住嘅地方同薄扶林大學實在相距太遠,所以與其逼西鐵同捱貴巴士,老虎一考到車牌就買咗架車仔,代步之餘仲可以 e0e 搏下桃花.一個月過去,桃花就冇嘞;反而 Freeriders 就引咗一大堆 — 唔係做 assignment 啲 freeriders,係真真正正嘅 Free-RIDERS.
呢排電話總係響過不停,顯示嘅 notifications 同的士台冇乜分別 —
「 老虎今日過唔過海?」
「 老虎仔~~天水圍入唔入吖~ thxxxxxxxxxx」
「 Tiger Gorrrrr 我一陣返 hall 吖,你 QM 放低我得唔得吖~」
坦白講,有時啲同學要去啲地方就算完全唔順路都好我都會車佢哋,當訓練下自己手車又好認下路又好都冇乜所謂.不過好多同學仔都會幫我俾埋隧道錢 as a form of gratutite.我好感恩我有啲咁識做嘅同學,不過人生總係會遇到啲不可理喻嘅人.
話說有日放學,我行去停車場攞車嗰時咁啱撞到個平日同我冇兩句嘅女同學 Candice ,我哋四目交接,互相點點頭,之後我轉嗰三分波開車門.正當我扣緊安全帶嘅時候,後門突然打開咗.我嚇咗嚇望望倒後鏡,已經見到 Candice 係後座尤如女皇般嘅坐姿,一副毫不在乎嘅表情,同埋聽到一句:
「 開車啦.」
我呆了.
我想不到有人會未問准就上人哋㗎車;
我想不到有人坐車係一坐就坐後座;
我想不到有人會一嚟就叫我開車;
我更萬萬想不到,呢個人,係我同學.
有一刻以為我其實係一個的士司機,就問佢:
「 咁請問妳去邊呢.」
「 美孚.」
「 不過我直上三幹入屯元天喎.」
「 哦.咁你美孚站放低我啦.」
我茫然的望著 Main Building ,默默的駛離港大.
四十五分鐘的車程,Candice 一言不發地用著她手上的 iPhone 8,想必係 Whatsapp 溝緊仔.
四十五分鐘的車程,老虎一言不發地緊握著駄盤,係心裏面講咗無數萬次粗口.
到咗美孚,Candice 淡淡的講咗句唔該,再猛烈的關上車門.
後來我在屯門公路上飛馳時大叫咗啲乜,我都已經唔係好記得.
但係我鬧佢死港女,冇家教同埋 「 老奉要車妳㗎」應該不 14d0 下九十次.
自此之後,我冇再同佢講過一句説話,因為 —
//老虎,老奉要車你㗎?!//
(完)


text:
聖誕舞會禮儀全民教育局 HKEd4All
2017/12/21 — 6:29
(文:阿臣 @全民教育局 HKEd4All)
對於男校(maybe女校)嘅學生嚟講,聖誕節其中一個最「正」嘅活動非舞會莫屬.對於部份人嚟講,呢個絕對係to see and be seen嘅機會,但響心裡大叫「飛雲,機會嚟喇!」之前,應該有啲嘢要注意一下.
傳統ballroom禮儀可能響依家嘅香港會嫌太過隆重,但絕對值得俾大家參考一下:
1. 衣著要端莊
傳統Ballroom禮儀係evening dress,即係晚禮服.用依家香港嘅標準,就可能會over咗.
男仔嚟講,合身嘅恤衫,西褲/扯布褲就真係好基本,牛仔褲,牛仔褸就咪鬼響ballroom出現啦,話知你條牛係咩vintage,咩日本貴價牌子都好,得出嚟嘅結果都係一條牛.
女仔呢,你有你嘅美好身段,但係ballroom係一種含蓄一啲特氣氛,露得比較多嘅衣物就真係諗清楚.顯得妳elegant係一種對場合同自己嘅尊重.
2. 行為大方,得體
男又好,女又好,可能講就大大聲,但係真係做嘅時候,又真係有啲扭扭擰擰.這個絕對係社交場合嘅大忌.記住,表現大方,得體,係社交場合嘅社會標準.一群人堆埋一齊唔好睇,匿埋一齊食嘢同竊竊私語好失禮.三兩個聚下頭當然可以,但全場好似有超能膠癡住你哋幾個咁,咁不如咪鬼去舞會啦!
仲有,記住呢個係一個社交場合,禮貌係重要嘅,請到你對眼/個心鐘意嘅當然開心,但係請唔郁都要表示返啲禮貌.受邀請的,同樣都應該莊重少少.
3. 跳舞
其實識唔識跳唔係最大所謂,係你有無盡力去試.跳舞係兩個人一齊合作完成一件事,合法拖手仔只係個過程.唔需要好努力咁show你的舞姿,唔駛曬命,多啲同舞伴溝通,就一就舞伴嘅需要,多留意對方嘅舞步,咁樣先至好.
跳咩舞都好,做咩事都好,收・放・自・如,就係好!


text:
家教樂:阿婆唔好蝦我個仔!全民教育局 HKEd4All
2018/4/23 — 6:06
(文:許劭峪 (全民教育局 HKEd4All 特約文章))
話說尋日買左盒Moana Lego俾個仔,阿仔愛不釋手,回程攬住盒野實一實.到屋企樓下,咁啱撞到隔籬屋老婆婆一齊搭lift.遇到認得嘅人,老人家就多野講,本屬正常,但佢望到盒上面茂宜個樣,就係咁話:「嘩乜個人咁肥嘅,好肥呀,你鍾意肥呀?唔~~真係好肥.」
阿仔維持一貫怕醜仔性格,不知所措,用個頭貼住我大髀,我彷彿感覺到佢小小嘅心靈受到了委屈,因為佢鍾意嘅卡通人物係度俾人踐踏緊,佢未必知道肥係唔好,但從婆婆嘅語氣知道佢係嫌緊茂宜.
呢程lift堅難捱,嗰一分鐘我個腦轉左十萬八千個圈:「肥肥肥肥肥,婆婆你仙風道骨都唔可以亂話人嫁,明明茂宜掹車邊都叫倒三角身型我好羨慕,再講肥得罪你咩?我老婆又好肉地又可愛喎,夠膽你下次搭lift見到佢講佢肥!」「我又無可能同唔通氣嘅阿婆烚氣嫁~但我又無理由睇住個仔唔開心唔幫佢」「我話翻個阿婆人地會唔會當我怪獸?」「個仔都要明白有時自己鍾意嘅野人地未必鍾意......」就係咁,最終我都係毒L一個,唔識駁人,最終我只係摸摸阿仔個頭,講聲「唔緊要」.但係,連我都唔知句野係講俾阿婆聽,自己聽,定個仔聽,我堅係唔知點處理先好.
件事說來有點窩囊,但我確切知道左,所謂美醜,對小朋友黎講真係無一定嘅標準,或者話,小朋友社會化過程中當然學會秩序規矩,另一方面亦會潛移默化一啲社會嘅價值觀,不論好壞,視乎大人點灌輸.當然,有啲喜惡,牽涉到本能反應,比如鍾意笑住對佢地嘅人多過惡屎能登嘅人,小朋友點都會有.阿仔鍾意茂宜嘅超能力,完全無在意過佢外表(話說茂宜嘅人物設計剛出時,確係有人話將普遍有肥胖問題嘅太平洋島國人以此肥壯的模樣塑造於世人前有醜化之嫌,但我總係覺得若然係翩翩公子或標準猛男咁,又會有人話係將西方價值強加落其他文化度,所以你話政治正確嘅野幾煩),而同阿仔玩得最埋嘅同學,亦都幾有肉地.我尋晚諗左 7ffa 成晚嘅,就係如何係普遍單一價值觀嘅香港環境中,讓我嘅仔女識得獨立思考.
所謂「養兒一百歲,長憂九十九」,呢個年代,憂嘅又點止温飽,健康,學業,前途呢啲.


text:
家教樂:阿婆唔好蝦我個仔!全民教育局 HKEd4All
2018/4/23 — 6:06
(文:許劭峪 (全民教育局 HKEd4All 特約文章))
話說尋日買左盒Moana Lego俾個仔,阿仔愛不釋手,回程攬住盒野實一實.到屋企樓下, 2001 啱撞到隔籬屋老婆婆一齊搭lift.遇到認得嘅人,老人家就多野講,本屬正常,但佢望到盒上面茂宜個樣,就係咁話:「嘩乜個人咁肥嘅,好肥呀,你鍾意肥呀?唔~~真係好肥.」
阿仔維持一貫怕醜仔性格,不知所措,用個頭貼住我大髀,我彷彿感覺到佢小小嘅心靈受到了委屈,因為佢鍾意嘅卡通人物係度俾人踐踏緊,佢未必知道肥係唔好,但從婆婆嘅語氣知道佢係嫌緊茂宜.
呢程lift堅難捱,嗰一分鐘我個腦轉左十萬八千個圈:「肥肥肥肥肥,婆婆你仙風道骨都唔可以亂話人嫁,明明茂宜掹車邊都叫倒三角身型我好羨慕,再講肥得罪你咩?我老婆又好肉地又可愛喎,夠膽你下次搭lift見到佢講佢肥!」「我又無可能同唔通氣嘅阿婆烚氣嫁~但我又無理由睇住個仔唔開心唔幫佢」「我話翻個阿婆人地會唔會當我怪獸?」「個仔都要明白有時自己鍾意嘅野人地未必鍾意......」就係咁,最終我都係毒L一個,唔識駁人,最終我只係摸摸阿仔個頭,講聲「唔緊要」.但係,連我都唔知句野係講俾阿婆聽,自己聽,定個仔聽,我堅係唔知點處理先好.
件事說來有點窩囊,但我確切知道左,所謂美醜,對小朋友黎講真係無一定嘅標準,或者話,小朋友社會化過程中當然學會秩序規矩,另一方面亦會潛移默化一啲社會嘅價值觀,不論好壞,視乎大人點灌輸.當然,有啲喜惡,牽涉到本能反應,比如鍾意笑住對佢地嘅人多過惡屎能登嘅人,小朋友點都會有.阿仔鍾意茂宜嘅超能力,完全無在意過佢外表(話說茂宜嘅人物設計剛出時,確係有人話將普遍有肥胖問題嘅太平洋島國人以此肥壯的模樣塑造於世人前有醜化之嫌,但我總係覺得若然係翩翩公子或標準猛男咁,又會有人話係將西方價值強加落其他文化度,所以你話政治正確嘅野幾煩),而同阿仔玩得最埋嘅同學,亦都幾有肉地.我尋晚諗左成晚嘅,就係如何係普遍單一價值觀嘅香港環境中,讓我嘅仔女識得獨立思考.
所謂「養兒一百歲,長憂九十九」,呢個年代,憂嘅又點止温飽,健康,學業,前途呢啲.


text:
楊學德,小包圍,大賣場許煦
2017/10/14 — 21:52
睇完楊學德喺海港城個展,側邊嗰個知道楊學德最近又有展,一早就嗌話去睇.今日,終於都去咗睇.工廈入面嘅 gallery,空間都幾大,而且好鬼多畫,簡直係要迫到出門口.一個大廳,仲有一個小偏廳.不特止貼滿牆,仲有唔同嘅玻璃櫃.花多眼亂.
側邊嗰個睇得好開心,張張畫都睇好耐,好多張都話好得意.見到豬肉榮,又話諗起細個同伯母去買餸啦;見到張乒乓波枱,又話記得以前住嘅屋邨,樓下都有一張,同細佬老豆會去打......明明年紀同人差十幾廿年,但樣樣都話有回憶咁,楊學德真係犀利!
佢話佢最中意最埋邊嗰三張好 childish 嘅畫.楊學德畫得幾靚,唔駛講有眼都睇到,但佢學返小朋友咁畫畫,就認真少見,睇得佢好過癮咁話.佢咁講,我咁聽,但我留意到係呢三張畫右面,有張價單.呢樣仲少見!中上環啲 gallery 都未必會咁 open 標曬價,通常都要啲人問,佢先靜靜雞拎張價單出嚟.好似今次楊學德咁明碼實價,確係好坦蕩蕩!
睇過先,又真係唔貴,認真是 affordable 過去 Affordable Art Fair!幾千蚊都有,貴嘅都係幾萬,定價同嗰次海港城差唔多.收藏藝術不是夢,就係呢種!嘩,我都可以買張楊學德返屋企掛,唔好話一轉手賺幾十倍,但起碼都覺得藝術可以好貼地,唔一定要鄭志剛先玩得起.如果我同我側邊嗰個有自己地方,我都想買張放屋企.
立場早排做咪有個專題,有個受訪者講得啱:「香港好奇怪,一見到藝文空間賣嘢就係死罪.其實一定要有 sustainable 嘅方法,先係健康.」
今次個展夠曬聰明,幾百張畫仲話「小包圍」,明分就是「大包圍」,咁多張畫,無奶油無一張你鍾意嘅!香港回憶又有,少少鹹多多脆又有,睇返價單上嘅紅點都幾多呀,應該都賣得唔錯.係賣場啊,又點先?明買明賣有咩錯先?佢咁公開張價單,擺明到話你知,我就係買嘢!有乜問題?藝術家有錢生活到,你又可以帶藝術回家,一舉兩得,perfect池!我好希望楊學德今次唔好咁快賣曬啲畫,等埋我有自己屋企之後,可以買幅氹下側邊嗰個啦!


text:
嗌交都有工作坊?許煦
2018/8/9 — 17:48
請你滾 滾出去
妳愛滾 不配做人 爬出去
鬼上身 趕不退
我有信心 不怕行雷
看心虛會是誰
梁漢文同楊千嬅當年合唱一曲《滾》簡直係經典,但老老實實你同我嗌過交嘅都知,現實中真係要嘈起上嚟,真係新仇舊恨咩都數曬出嚟,mean 多十倍都有.不過咁,嘈完,通常都有一方肯出手氹返,唔係就分手100次啦.我同我側邊嗰個係咁,唔知你哋係唔係.久唔久嗌一次,有人可能當情趣,但我總係覺得每次嗌完都好似又多咗條裂紋咁.究竟有無人拍拖可以完全唔嗌交嘅呢?
呢排上 facebook 就見到有個「嗌一場『好』交」嘅工作坊,號稱可以解決「鬧交重覆無限輪迴」.講者係中文大學性別研究課程講師曹文傑(小曹),好似幾掂咁.聽講話會介紹返「非暴力溝通」,仲會有即場練習,衝突前中後都重重包圍曬.嗌交,除咗攻擊與退讓之外,仲係理解彼此需要嘅機會啊!個活動雖然要收錢,但扣除成本之後,一半錢會捐俾「女同學社」,幾有意義㗎!
小曹點解無啦啦搞個伴侶衝突工作坊呢?原來係因為九月頭有一個「Women's Festival」,個女人節嘅創辦人之一,私密生活用品店 Sally Coco 個老闆 Vera 都話,情侶之間應該要講出自己嘅需要同想法,而唔係默默咁委屈同遷就.你知啦,好多女人都唔開心都唔出聲,尤其上一代更加覺得忍一時就海闊天空咁.今時今日做女人,點解可以再忍氣笑聲呢?
講返轉頭,Vera 本身想做一個「Women's Festival」好耐,加上上年生咗小朋友之後,佢更加覺得女人唔可以因為生咗小朋友之後就放棄自己嘅生活同夢想.除咗「母親」之外,香港嘅媽咪都好值得擁有其他身份㗎.機緣巧合之下,佢今年同幾個女人合作,搞咗全香港首個女性藝術生活文化節!!!
九月第一個禮拜一連九日,一堆工作坊,研討會,放映會等等等等,去宣揚返女性可以「自主,自愛,自由」嘅理念.開幕演出有《陰道獨白》選段,閉幕嗰夜就有《29+1》,仲有變裝皇后 Coco Pop & frds,新晉DJ Cocoonics,陀地歌姬 Serrini,還有獨立唱作歌手王嘉儀(Sophy)做壓軸嘉賓.一成門票收益,扣除必要開支後,佢哋仲借捐去本地性暴力支援嘅「風雨蘭」.
無論你係媽媽級又好,定係妙齡少女,甚至男性,或者其他性別都好,Vera 話做「Women's Festival」都係想唔同背景嘅人走出本身嘅枷鎖,活出美麗自由自主.「Women's Festival」唔只係女人嘅事,關心女人嘅,鍾意女人嘅,大家都應該去啊.


text:
藝術玩咁大?前裁判官主持《K歌法庭》許煦
2018/8/16 — 16:59
早幾日寫完個嗌交工作坊,就有朋友 send 個 facebook invitation 嚟,話仲嗌乜交,而家興去《K歌法庭》,有咩不滿就唱出嚟㗎.佢仲話,個 show 下星期三就嚟香港,叫我要去睇吓喎.但我一聽個名,心諗:撞鬼啊你!藝術家無嘢玩,玩法庭?!
咁我 search 吓呢個《K歌法庭》到底搞邊科啦,見到有條片,係去年個 artist 喺北京尤倫斯當代藝術中心做嘅同名活動,其實都無乜咩特別,就大家輪住出嚟唱吓歌仔咁.個 artist 話,單嘢個 concept 係嚟自紐特人同愛斯基摩人嘅「歌唱決鬥」傳統,佢哋會好似唱山歌咁,唱歌嚟讚吓自己,或者笑鳩人哋.(聽落都幾無聊.)但阿 Jack 就深受啟發,攞咗「高歌解冤仇」嘅 idea 創作咗《K歌法庭》.
K歌法庭 Karaoke Court from Miss Ruthless on Vimeo.
《K歌法庭》個玩法係咁嘅,主辦方會事先招募「訴訟當事人」,到時以歌 battle 咁;而含蓄少少嘅人,亦都可以報名做「陪審團」,參與投票,決定鬥歌比賽邊個贏.根據個朋友話,嚟緊香港個 show 係慶祝高檔食府 Duddle's 嘅慶祝活動,到時會有美酒佳餚,保證「氣氛歡樂」,仲話搵咗前香港裁判官黃汝榮嚟做主持添.認真到一個點!
嗱,no offense,我覺得法庭唔係唔可以挑戰,唔係唔可以用嚟做創作嘅.阿 Jack 應該都係一片好心,覺得相嗌就唔好口,有咩唔開心咪唱出嚟囉,唔駛嗌交嘅!我明白,好欣賞;但關公係咪可以敏感多少少呢?呢幾年香港咩環境大家好清楚,幾多後生出出入入法庭,甚至監獄.法庭新聞不時做頭條,條條新鮮鑊鑊金.我諗提起法庭,今時今日嘅香港人應該十個九個都笑唔出.呢個時候做個法庭 form 嘅 show 嚟香港,係咪 best timing 呢?我成日覺得做 artist 可以 innocent,尤其外國 artist,佢可以大條道理唔知香港咩環境;但搞活動嗰個就唔同,佢做邀請人嗰個,應該一眼關七,foresee 曬所有可能爆發嘅伏.
伏還伏,都係我覺得 bad feeling 啫.呢幾年日日都大魚大肉嘅,大有人在.《K歌法庭》又算得係咩喎?


text:
M+設計展之以為去錯 IKEA許煦
2016/12/4 — 11:18
西九又有新展覽,今期無咗 Art Centre 嘅 Art Bus,西九自己出 shuttle bus,半個鐘頭一班,總算係誠意可加啦!星期六,無乜嘢做,同側邊嗰個去行個轉.見到個展亭拆咗之前曾建華啲,露出返白嘥嘥嘅真身.側邊嗰個問:睇怕 M+ 都未開幕,展亭都變咗色.
講返個展覽.之前係香港睇設計展覽,好多時都係去文化博物館.印象中,文化博物館的設計展,都不是好好睇.海報三年展嘅作品係有質素嘅,但無乜咩策展可言,只不過係按照比賽類別嚟擺.最近的劉小康設計展,我都係覺得麻麻地,係見到 Freeman Lau 咁多年以來做咗好多嘢,但用合作嘅唔同機構分類,策展都係無乜誠意.
今次 M+ 設計藏品展,可以話係繼承咗政府大堆頭嘅作風.三千呎空間,放咗 120 件展品.展區分類,其實都仲係好傳統,地區同時代,但區與區之間嘅關係唔夠明顯.成個展覽睇起嚟,睇唔到咩主題.可能主題根本唔係佢哋嘅考慮啦,佢哋係想「展示收藏成果」嘛,所以多就係好,話你知:我無嘥納稅人啲錢㗎,你睇,我哋買咗幾多嘢~~~
多,可能係其中一個「成果」;但作為一間博物館,係咪應該行多步,話俾我哋呢啲唔曉藝術嘅大眾,究竟你啲藏品有幾勁先?一入個場,我側邊嗰個就話喇:咦?典解有電飯煲嘅?嘩!仲有電視添喎!行咗一個轉,好多嘢都係家品嘢,衣櫃,枱櫈,燈......我以為自己去錯 IKEA,只係分咗日系/印度風/大陸紅色革命 style/老香港味.
拿,又 fair 啲,佢係有本小冊子嘅,叫「設計可以___」,揀咗其中九件嘢,解釋吓佢哋反映到設計有咩用途.來來去去都係嗰啲咩:改善生活/身份認同/建立關係/實驗性,乜乜乜乜.大佬啊!我用毛澤東𠺘口盅嘅時候,唔會諗到咩身份認同㗎,對於 user 佢只係一啲 political product.咩「設計用途」,係從 research 角度去睇去分類,但一般觀眾真係理得你設計可以點,最緊要靚!好睇又好用,就係最好嘅設計,點解要搞到啲簡單嘢咁鬼複雜?
仲有後現代嗰 part,簡直係崩壞!明明用開地區時代分類嘅,突然爆個跨時代地域嘅後現代出嚟.喂!後現代係好闊,但唔係 uncategorized 就咁放埋一齊囉!Design chair 係後現代,航拍機又後現代,電子狗都係後現代!認真.如果你係有心講後現代,咪無啦啦最後加一忽啦.另外做一個展覽,都可以講唔完.
之但係咁,後現代嗰 part,有件展品係值得講值得 sell,但無人理嘅.就係 NTT DOCOMO 嘅 emoji 喇!話說呢舊嘢早排美國 MOMA 都買咗,M+ 同 MOMA 挑選有類似嘅 taste,唔係就睇得出你有幾貼近國際藝術潮流咩?好好咁講一件作品,好過你曬冷 120 件,但都唔知你想做乜啦~
要證明自己有幾勁,嘢唔洗多㗎,一件就夠!官僚,你懂嗎?


text:
館長,你信吓市民啦,唔該!許煦
2016/8/17 — 19:27
八月開始,政府啲博物館免費入場,我同我側邊嗰個,都多咗去博物館,行吓當涼吓冷氣都好,但睇展覽就總係覺得唔舒服.文化博物館之前做莫奈展,都已經睇到人好頭痛,有次個相展都唔見得好好多.
相展係香港國際攝影節嘅一部分,另一 part 喺 Artistree,聽講唔錯,但未有時間過海睇.沙田文化博物館呢個,係香港一班女性藝術家嘅作品,唔單止攝影,仲有好多 video installation,成件事好 multi-media 嘅.一入場,側邊嗰個就大叫:「咩料呀?係咪行錯入新界文物館呀?」
哦,原來係林玉蓮嘅作品《殘像》,白色嘅裝置,一睇就 feel 到係圍村嘅建築.側邊嗰個話唔鍾意件 work,覺得佢太老套,話:「仲用棉線做作品,表達乜鬼女性主義,家陣六十年代咩?」又的確係 kitsch 咗啲嘅,不過我覺得更加大問題嘅係,博物館用線圍起咗成個裝置.觀眾要隔勁遠,先睇到 installation 間屋入面啲片,唔係睇得好清楚囉.之但係咁,件嘢有好多人影相,但我哋無囉,利申.
講開啲線,就唔可以唔講鄧凝梅嘅《行走使我發現了……》喇.人體雕塑其實好靚,好吸引,我好想行近啲睇,但 sorry 又有線 block 住咗.件 work 嘅影像成分,其實喺啲雕塑之間,好細.你隔開曬啲觀眾,要佢哋喺出面遠距離睇,係 feel 唔到作品做乜㗎.裝置都要圍起,我諗唔通,到底係作品太貴重,定館長你太無信心?
後來,我判定,係後者.
我同我側邊嗰個之後去睇王禾璧嘅《昨天‧明天》,場地搭建咗個純白色嘅小型放映室,好貼心.更貼心嘅係,有保安姨姨幫大家執手尾.耳筒用完請隨便放,有專人同你放回原位.係嘅係嘅,係照顧得好好,但其實係咪太好呢?做完放返好啲嘢,幼稚園已經咁教啦,啲細路唔曉自己收好玩具,係因為有工人姐姐幫佢做嘛.同一道理,觀眾唔放好耳筒,係因為有保安姨姨幫大家.
你可能覺得我要求高,嫌三又嫌四,博物館做咩都錯.唔係囉!文化藝術個 base 係對人嘅信任,相信人有欣賞其他人,代入對方思考嘅能力.偏偏博物館成日都重門深鎖,小心翼翼,高度戒備咁.樣樣嘢,manage 好曬;個個人按規矩做,就唔會有創意㗎喇.
呢個政府出曬名家長式,所以連佢嘅博物館都係照顧到無微不至.但係,做展覽嘅嘢,有時反而係 less is more.館長,我知你好有心,好想貼心服務市民,但不如搵次你信吓啲市民,我哋係可以做到有 manner,唔洗你咁擔心咁操心㗎.呢個係對我哋嘅信任,其實亦都係你需要有嘅自信.


text:
本土設計師做嘅 Gay Pride Sticker 香港 LINE 話唔出得街?許煦
2017/6/13 — 13:08
上年年頭,WhatsApp update 咗啲 LGBTQ 主題嘅 emoji 震撼十億用戶;最近 Facebook 又趁 Pride Month(同志驕傲月)整咗隻「彩虹」 reaction;但用緊 LINE 嘅你又知唔知,最近有隻香港製造嘅 LGBTQ sticker 俾 LINE ban 咗呢?
我都係早幾日睇「溫嘉寶 WANKAPO」個 facebook page 講先知,話佢 submit 咗一啲 sticker design 俾 LINE,但 LINE 話「只係可以係指定25個地區發售(唔包括香港)」,原因係「文化背景有衝突」.
香港設計香港唔用得,有咩咁大衝突呀?溫嘉寶當然問到篤啦,LINE 再覆仲貼埋張「出事」嘅圖出嚟,叫個 designer 改.睇過~兩個馬頭,一個著粉紅,一個著粉藍色西裝,手撓住手,背景寫住 LOVE~有咩問題?我真係睇唔出有咩問題!
喂!通街都有人撓手啦~女女撓手,你會話人哋好好姊妹;男男撓手,你就話人 HEHE,同性戀唔要得?乜你咁 double standard 㗎!更何況,兩個馬頭只係著西裝啫,一定係兩個男人㗎嗱?
咩鬼嘢「文化背景有衝突」,你咁講法我就真係衝突喇!係,同性婚姻喺香港未合法,但都唔係抗拒到咁呀下話?唔 search 唔知,LINE 喺上年年尾,應印尼政府要求將一套「Enjoy Gay Life」嘅 sticker 下架.而家香港係咪好似印尼咁,主流宗教係穆斯林先?唔係吖嘛!定係收到明光社投訴呀?有又唔怕講喎,咁我反而無咁大衝突囉!
究竟係邊個嘅錯?Line 定係「有關方面」嘅錯?我唔知,我真係唔知,但很肯定唔係同性戀有錯!


text:
給芷晴同學嘅信:考試本身就係權力崇拜許煦
2015/11/17 — 10:25
是咁的,最近 DSE VA 單嘢,因為考評局出咗份 2016 年考生指引,又搞返燢件事.我無讀過 VA,但考過文學,都係有賞析有創作嘅科,想用自己嘅經歷,以過來人身份同同學仔分享吓咁.
想當年,都成十年前,嗰時仲係考高考嘅年代,我讀文學,由中四讀到中七,大大話話都有成四年時間.當年都已經有 SBA(編按:校本評核),但好似佔分唔高,廿零三十個 percent 咁.記得我係學校成績唔錯,校內攞學科獎,校外都攞過文學獎,以 SBA 嘅成績推斷,老師同學都諗住我坐 B 望 A.我都好有信心咁,諗住去到試場,要做返平日嘅水準出嚟.考完個感覺係,應該同平日差唔多,但結果出嚟嘅成績只有個 D!
我好記得放榜嗰日,老師行埋嚟第一句唔係安慰我,而係怪責我,問「點解會咁㗎?」老師唔覺得考評局有錯,而係覺得我做得唔夠好,問題一定係出係學生度.老師又話:「都夠分入到大學就唔好搞咁多嘢」,就咩都無再搞,連 appeal 都無申請.
今日見到芷晴老師咁仆心仆命幫佢討回公道,我好痛恨當日我無一個咁撐自己嘅老師.我當時選擇咗一條,同芷晴其他被捉嘅同學嘅路──唔再掂文學相關嘅嘢,我憎死文學!直到今日,我大學都畢埋業,做嘅嘢同文學一啲關係都無,但咁多年嚟我都會睇文學嘅書,同樣我亦開始明白當日我老師嘅講法.
所謂每個遊戲都有佢嘅遊戲規則,而考試,考嘅根本唔係創意,而係你有幾聽話.你問心,由幼稚園到中學,所有考試有邊個唔係有 model answer 㗎?大家讀嘅又係啲,從名家文章,到大師理論,個個都係啲有頭有面講嘅嘢,有幾可會提到阿某阿壽講嘅嘢?好似歷史科咁,你有再好嘅分析力,都唔該,請你背返十個八個引文先.你篇文唔單止要言之成理,仲要有專家加持,唔係你都上唔到上品.
讀咗十幾廿年書,做咗將近十年嘢,宜家睇返公開試,我唔會話係過眼雲煙,因為真係影響咗我之後行咩路,但講白啲,考試咪一場權力崇拜囉.首先係考評局本身係一個權力機制,佢已經定咗個遊戲點玩,所有參加者都要跟住去.而佢考核嘅內容,都係關注啲有權力嘅人講過啲乜嘢,所以亦都可以理解,點解芷晴同學「參考自己」唔可以,但其他考生「抄畢加索」就攞 A,又或者抄考評局嘅「參考資料」都無問題.因為佢哋有嘅係權力,我哋無名無姓就無參考價值.
用咗十幾年時間,我總算睇明白咗,呢個世界就係咁玩,好無奈,有啲人好惡,但無論考試成績改唔改到都好,希望芷晴同學對於創作嘅熱誠都可以堅持落去.考試又算啲咩喎,我今日都係咁生存緊,平日睇吓書都幾開心丫,想畫畫咪畫囉,考評局又阻唔到你嘅,係咪?


text:
抽水?港台你會後悔囉!許煦
2015/1/14 — 14:32
有位就上,見位即入,好好把握機會,向來都係香港人嘅核心價值. 就好似水都係一樣,有得抽唔係唔抽呀?今次想講嘅係,上星期五喺亞視度播嘅十大中文金曲頒獎禮.平日啲頒獎嘉賓借時事抽吓水係好正常,但其實佢哋又有冇諗過你做緊個咩台?
主持《瘋show快活人》嘅曾志豪,貴花田同梁榮忠,有份頒金曲獎.佢哋不嬲串串貢諷刺時弊就係人都知,頒獎禮搵得佢哋泥,都預咗佢哋玩㗎啦.又咁啱,係亞視風頭火勢嘅時候,係度做節目.有水,唔係唔抽呀?
梁榮忠:免費電視香港講泥講去都係一間,知唔知咩係免費電視呀?即係唔止睇嗰班,連做果嗰班都要免費,先算係免費電視.
曾志豪:哎也,你知唔知道,亞視帶咗好多重要資產俾我哋㗎?咁多位歌手,你哋係樂壇一定要有亞視精神.亞視精神,默默耕耘,未必有回報.
貴花田:唉,講咁耐,咪講曬啲時間啦.啲歌手要講得獎感受咖嘛!一陣講講吓,呀埋啲廣告時間,咁就唔好啦,你知亞視好難得有廣告咖嘛!
見底喇見底喇!笑到 gap gap 聲.呢段簡直係全晚嘅重點,拳拳到肉,句句啜核.啲 DJ 出名係牙尖嘴利係人都知,但佢哋似乎唔記得咗,貴台之前同無線嗌交,又係邊個收留佢哋個頒獎禮?
講返轉頭成三四年前,當時無線同啲唱片公司有版稅問題未解決,旗下藝人歌手又話要杯葛港台個頒獎禮.嗌嗌吓交,最終港台一怒之下將個播放權俾咗亞視,簡直係開創電視史上先河.一直到今年,亞視依然都仲有得播(如果亞視今次大難不死,下年或者都仲有得做掛?)
笑係笑得好開心,但諗深一層,其實係笑中有淚㗎喎.當日港台俾大婆台杯,亞視雖然係雞,但佢都叫仲有得揀.如果(我係話如果啦)亞視今次真係收咗皮,咁之後一台獨大就更加可以為所欲為喇.你睇無線撈過界,藝人拍劇拍戲都不特止,仲有唱片公司,成個娛樂圈佢玩曬.到時無線再一獲翹起你,港台咁又點呀?靠個視點 31 入到幾多屋?
抽水抽得咁開心,但又唔諗吓之前之後,純粹為咗搞笑,香港人可以去到自甘涼薄咁盡,除咗佩服都唔知講咩好.亞視係爛爛哋,但總算叫做有個選擇.他朝亞視執咗,今日笑得咁大聲嗰啲,到時唔好後悔呀!


text:
我朋友
係前新城市職員,就早兩日新城市員工帶狗入商場一事有啲野講.
首先,大家唔好再搞前線,前線係最撚慘,做決定嘅係高層,而且後生好多都係黃絲同埋連登仔,求下大家唔好再搞佢地.
粉紅色衫係石Q,灰色衫係CS,搞佢地冇用,佢地係前線,管理層唔會因為你地搞前線而作出行動,因為管理層既心態係做得前線預咗受氣,你地既意見同前線講只會被無視,直接啲搞新紅基管理層更有效.
而淺藍色衫就係office,就係佢地帶班狗入去.
圍堵方向:
新城市office係商業大廈602,大家可以係office時間圍鳩佢地,做office班仆街推前線出去受罪,佢地先係最撚抵屌,根本佢地就同盧偉聰條撚樣一鳩樣,做錯決定要推前線出嚟死.只要幾十人就夠圍住個門口,佢地冇辦法趕你走,報驚都冇用,6樓好細,圍實6樓班狗一定入唔到嚟.
另外,圍堵商場係一定冇可能,但商業大廈幾百人圍實曬,啲商戶就會開唔到門做生意,到時新紅基班撚樣一定俾會商戶屌到仆街.
投訴方向:
大家唔好投訴714單嘢,因為佢地只會有單一答法,要投訴佢地其他嘢,搞撚死佢地,例如:我要投訴你地商場廁所好污糟.唔好去cs到寫信,冇撚用的,一定要打上office,之後要求一定要有回覆,咁樣一定可以增加office班撚樣嘅工作量.如果你係新城市居民效果更佳.
另外,Emily 我屌你老母,推我啲兄弟去死


text:
你對格力犬有幾認識?轉載文章
2018/6/27 — 21:12
(文:小明(國際認證寵物犬訓練師))
呢排熱話係講緊領養澳門退役賽犬 — 格力犬 Greyhound.有幾多人對呢種犬種有認識?又有幾多人接觸過?雖然佢哋係好可憐前路茫茫,但不加思索咁就領養,然後仲話傾緊免驗疫入口,到底係咪又係好事?
我非常支持領養,但更支持理性地考慮後再領養,而唔係因為疊馬,威,英雄主義咁走去跟風領養.因為唔諗清楚,其實只係將佢哋由一個地獄搬去第二個地獄,無分別.
Greyhound 到底係一種咩狗?網上好多描述都只係話佢哋係獵犬,然後咩非常友善,對人對狗對小朋友都超級好.但到底係點呢?我自己接觸得唔多,但呢方面嘅資訊有一位主力推動澳門救格力嘅朋友確認過,佢非常熟悉而且都接觸過場內嘅狗好一大段時間,佢自己都有養.所以都算幾準確.
大約 list 下領養返來嘅 greyhound 會有乜嘢行為或性格問題,再自問有無條件養得掂,然後再諗領養.當然得嘅,希望你哋去馬,幫幫手!
Sleep Aggression
Greyhound 極常見嘅問題.唔知係由於基因定係遺傳定係賽犬訓練嘅問題,好大部份嘅 greyhound 都有唔同程度嘅 sleep aggression 問題,而呢種問題係極難利用訓練修正而且成功率好低的.你只能用環境管理的方式同佢慢慢磨,磨到佢得.
Sleep aggression,顧名思義即係瞓緊覺時,唔埋得身,唔搞得,甚至有機會行過都唔得.唔得即係點?輕得凶你,重則咬你.就係咁.
「瞓緊唔搞佢咪得囉」可能你會咁諗,都好正路.不過,格力犬一日有八成時間瞓緊覺,然後佢瞓緊覺同唔瞓覺嘅時間,都一樣係攤喺到唔郁同埋開眼的,你分唔分到佢邊一刻係瞓緊? :)
Predatory Behaviour
Greyhound 係視覺型獵犬(Sight Hound),主要以視角追趕獵物然後捕捉.屋企有養貓,雀鳥,兔等等細細隻又郁嚟郁去嘅嘢,最好唔好諗,或者你可以做足 management.雖然唔係100% 會有,但機會都高的.
Predation 即係乜?即係要對方死,早前寫過.
超嚴重社會化不足
賽狗生涯只有訓練同埋跑,完全無社會化可言.所以對人對狗都係,一係就超自閉會閃避會匿埋,一係就超興奮;澳門狗場領養嗰堆係無中間的,一係就好驚一係就好興奮,所以要有心理準備揀邊種都係要慢慢 train up 返去中間位.
因為社會化嚴重不足,所以都好多時會咬嘢,見狗緊張,見人緊張等等,一驚就甩繩,一甩繩就大鑊了.
Touch Sensitivity
格力犬唔鍾意人摸,唔知係社會化問題定係身體結構問題,對人摸係好敏感的.
先天結構保護弱
格力犬無毛髮無脂肪,基本上一定要 manage 好,唔可以同任何狗打交!一打好大機會就超重傷甚至死亡.
關於體力放電
有網上人話要咩好多時間同佢放電,其實都唔係.佢哋體力好差但爆發力好強,反而要問自己可唔可以有環境比佢盡情跑,或者有無閒情成日車佢去跑.如果領養完放佢係屋企的話,佢哋會屈到病的.情緒病嘅下場都係咁上下,唔多講了.
如果你會同佢痴線咁放電的話,唔好多過 5 分鐘,穩陣少少 3 分鐘到好喇.唔係佢哋就會趴咗喺到,你預咗抱佢走了.但咁重嘅狗,我自問抱唔到佢返屋企喇. XDD
✽ ✽ ✽
睇完都覺得自己可以比到空間,時間同埋 manage 到的話,記得即刻去馬!來緊都仲會有領養日的.雖然目前返港手續上有困難,但應該好快會有轉機.
如果自問只係出於同情心或英雄主義想領養嘅,幫手分享唔同資訊同領養渠道,令有能力嘅人睇到然後救佢哋走,咁樣反而更好.
共勉之.
後記補充:
以前有介紹話利用時間點嘅學習方式(Temporal Conditioning),格力犬喺呢方面係高手.所以佢哋嘅生活習慣係需要好耐先改變到.如果佢瞓開個倉係好早或好夜起身活動的話,你就要有呢個預備係陪佢癲.
(標題為編輯所擬,原刊於 Bambiland Facebook 專頁)


text:
癱瘓機場阻旅客 不如堵塞貨運中心讀者投稿
2019/8/15 — 14:36
(文:三不)
以下係本人親自撰寫對近日機場示威及局勢看法,以及對未來抗爭路上嘅建議.
作為一個曾經做過大型物流公司嘅空運部職員,我想提醒大家唔想搞到旅客,其實大可以堵塞貨運中心,如 AAT,AFFC,HACTL,super-terminal 等等到機場一段路,即駿運路,駿坪路(希望有物流司機可以補充路線點封先最有效).因我係負責空運出口規劃出貨,所以全條路線唔算熟,而且離職很久了,部分詳細流程真係有遺漏請多多包涵,不過運作我可以肯定係無變.
每批貨大概係起飛前 3 個小時要由貨運倉轉出去機場經安檢上機,大致十個鐘前會安排定貨件點砌,走邊班機,包括係香港轉口或出口嘅貨物,所以行動只要封到一兩個鍾就已經可以令幾十班機延誤或停航.
如果全機都無貨情況下,航空公司寧願唔飛,因為只係有客無貨,連成本都賺唔返.可能好多人唔知一班機主要收入係貨運,唔係旅客機位.如果上唔到貨,咁佢地就會自動取消航班,而且明面上示威者唔係癱瘓機場,一來無違反禁制令(有待法律資詢),而只癱瘓汽車道路情況下,旅客仿可坐機鐵入去,咁樣唔會阻到旅客同一般市民去旅行.不過前提係航空公司肯蝕住飛,如果唔飛,都唔可以怪得我地呀.
呢個係好絕嘅做法,第一,唔需要得失旅客之餘又令大公司付出代價,包括背後需要收發貨件嘅公司,可以話所有行業都無一倖免,特別係用得空運都係貴貨,或保鮮時間短嘅貨品.因為物流鏈會嚴重影響好多大企業.包括貿易,零售,生產.
第二,香港作為世界第一空運站,所以可以講得上對香港經濟打撃好大,甚至影響到全球物流鏈,而大部分成本都係由大企業,大公司承受.如果大家查下,曾經我地個機場試過營運混亂問題,導致好多貨濟留機場,最後好多都需要報銷,包括好多海鮮,魚生,雪藏貨,食物等等.
呢個行動中,勇武可以去封路,和理非可以靜坐馬路,既搞唔到旅客,又做到最大效益.不過要留意風險.因為戶外非常空曠,警方嘅武力可以有極大發揮空間,可以做到無顧忌清場,動用催淚彈,各種子彈,水炮車等.不過又唔需要太擔心,可以選擇用不合作形式堵塞機場,例如揸車入機場迷路,發生小型車禍,天氣咁熱行行下中暑訓左係路中都唔出奇,總之各施各法.
而呢類活動又唔需要咁擔心警方安排臥底搞事.因為各自爬山,而且採取不合作形式又無辦法用暴力清場.如果兄弟夠,仲可以做到24小時不停塞爆.
點解要搞機場?因為香港空運真係好重要,平均每日貨運量,1.4 萬噸,牽涉過千億生意.只有當商界受到影響,切到肉,佢地先會向政府施壓,而且商界好清楚我地爭取緊嘅野,都係佢地想要嘅野.而商界都好清楚係政府搞到咁,譴責示威者係無意思,再者長痛不如短痛,長遠計,癱瘓空運一段時間,所承受嘅損失唔會大過香港變成人治社會.
事實證明,政府真係好驚機場癱瘓,留意政府近日行動就可以.機管局不顧儀態,係無準則及基礎下進行出入管制,除左工作人員同有登機證外嘅人都唔畀入客運大樓,唔理破壞香港機場美譽都要阻止癱瘓機場就可以知道,政府係非常重視機場運作.
堵路方面,相信香港示威者駕輕就熟,而且唔會再畀中共有口實將示威者升級做恐怖份子,只需要堵路,唔需要破壞,呢個行動就已經可以成功.
另外提提大家如果想撐因航,又可以留條生路俾佢. (因為中國要打壓佢,話晒敵人嘅敵人就係朋友,雖然佢咁快跪低左,但話晒都係太古集團,唔好唔記得,最撐大家嘅商場係金鍾太古廣場,大家請體諒佢業務大,受到中共全力打壓,所受嘅壓力真係好大.)
暫時係咁多,歡迎各位補充令行動更完善.
我地今次真係唔可以輸呀,再輸就無架啦!
好希望大家知道 8.12, 8.13 呢兩日真係打咁耐以黎,贏得最靚嘅兩日,比起街頭抗爭安全得多,人員折損最少,對政府施壓亦最大效果. 13fd 希望大家真係唔好因為兩個內地人就互相指責,發悔氣放棄一直堅持落黎嘅成果.我地離终點唔遠架啦,一齊行埋落去,迎接我地光輝嘅勝利!


text:
全因為黃蓉,每個男人心裏其實都想成為郭靖讀者投稿
2017/6/6 — 19:14
(文:白駝山少主)
近期熱播《射鵰英雄傳》,令到射鵰再次成為城中熱話,雖然射鵰已翻拍咗好多次,但每次播出都會令人睇到目不轉睛.原因係因為除左可以睇到眾多接近超能力嘅武術外,更引人注目嘅必定係男女主角,郭靖同黃蓉兩人嘅經歷.
我敢肯定你去問大部分男人都想做「郭大俠」.當中原因不外乎可以學到絕世武術,而且為國為民,行俠仗義,滿足到一眾男性心中嘅英雄主義心理,但更重要嘅係郭靖身邊有一位對佢不離不棄,甚至處處為郭靖着想嘅好女友.無錯,就係講緊黃蓉.
雖然郭靖天資魯鈍(雖然我一啲都唔覺,佢應該係將人生點數加曬係武術,運氣同識女仔到),但運氣絕佳.一生中在武術上不斷遇到好師父教佢絕世,在愛情路上也一樣遇上絕世好女友黃蓉.
之所以話黃蓉係絕世好女友,並唔係完全因為佢靚女或者可愛.雖然外貌係有一定嘅關係,但性格同平日嘅所作所為更大程度令佢實至名歸.如果剩係講靚就係絕世女朋友,咁好多其他角色都係,但有好多嘢畀外貌更為重要.
黄蓉聰慧機靈,每當郭靖或佢自己有危難嘅時候,佢總會有用佢嘅小聰明去逢凶化吉,若然郭靖冇咗黃蓉嘅幫助,恐怕早就已經不在人世.而且佢不但冇因自己擁有小聰明而睇唔起郭靖,鬧佢咁蠢唔識得上進,反而識得欣賞佢嘅忠厚正義,亦鼓勵佢去做佢想做嘅事,直頭瞓身支持郭靖.男人有時在遇到困難時,最需要嘅可能就係身邊嗰一位嘅支持同鼓勵.
佢更會全心全意對待郭靖,事事為郭靖着想.佢會花盡心機去教郭靖不同嘅文化,而且更令洪七公教郭靖降龍十八掌,希望郭靖能夠武術更上一層樓,可以和她一起進步成長.
係咪就咁睇下以上嘅優點都覺得蓉兒真係無得頂呢?但以下呢樣嘢我覺得先係男士想成為郭靖嘅最重要理由.
呢樣嘢就係佢同郭靖之間嘅愛情嗰種完滿且平穩嘅幸福.郭黃兩人的愛情雖然冇楊過同小龍女般轟烈.相對起其他角色兩人並無經歷過大嘅風浪,但兩人嘅愛情卻係平穩之中帶住無窮嘅幸福,係現實中有好多人就係希望追求佢地個份至死不渝嘅愛.
至於佢地相處方式係坦言相對,中意個樣就講中意,唔中意就講唔中意,對住大家唔會要玩啲咩心計,唔會去計較邊個付出多啲,邊個愛邊個多啲.呢樣看似非常簡單嘅相處方式,係現實上要實現係無比困難,可以講係愛情嘅烏托邦.
郭黃兩人嘅愛情之所以受到咁多人嘅羨慕,係因為佢地兩人嘅故事都可以算係另類嘅童話故事.係現實中,往往都會因為好多唔同因素令到一段感情而結束或難以開始,加上現今速食文化盛行.要搵一個兩情相悅而且要過得平穩嘅愛情實在不易,有人可能附出了無數嘅時間,甚至一生也未可以搵到一個可以付託終身.
即使找到了亦可能係因為金錢,可能係因為時間,可能係因為價值觀等等而令到此情不再或不能萌芽.除此之外,係現實女嘅可能遇不到或錯過咗一個似郭靖忠厚老實嘅男人;男嘅亦可能遇不到或錯過咗一個似黃蓉溫柔賢惠嘅女人,所以呢啲就係世人羨慕呢個另類童話故事嘅原因.
我知肯定有人會講黃蓉到左後期變成左怪獸家長,做某啲事亦唔討好.但留意一點,佢做呢啲事情大部分都係為咗郭靖好.或者黃蓉唔能夠成為百分百似郭靖一樣嘅忠直嘅女俠,但佢絕對係百分百嘅絕世好伴侶.
睇到呢到係咪覺得若得女友如黃蓉,此生不再遺憾呢?虛擬故事當然美好,但現實往往係殘酷,恐怕係現實黃姑娘只會揀歐陽克或楊康之流嘅二世祖,郭大俠只能繼續獨自做冇上進心嘅傻小子(洋名:James).
所以我地最緊要係唔好將虛擬同現實混為一談,若不然我地同某d人睇完韓劇就以戲中主角準則去追求現實中嘅伴侶一樣咁不切實際.
作者 facebook;作者 IG


text:
一名助理消防區長:警隊再咁落去只會更加萬劫不復讀者投稿
2019/7/30 — 18:20
(文:一名助理消防區長)
我呢對膊頭又殘又舊,睇落唔係咁 sharp 醒,我一直覺得膊頭有三粒花唔係乜嘢咁威猛既事,反而成日都提醒我公僕有幾大責任.
各位警察朋友,望住自己套制服,諗下邊個出糧比我哋,當咁多巿民唔滿意嘅時候,大家係咪可以考慮下自己係咪有不足嘅地方呢,係咪可以虛心啲接受下其他人嘅意見呢.(如果你肯放低成見,上網睇下所謂黃屍所講嘅嘢,又或者好似林行止呢啲咁有公信力的傳媒人寫嘅嘢,你對成件事可能會有唔同既睇法.)
最近好多網民成日話應該加消防救護人工,坦白講,加人工邊個唔想,但呢刻唔係講呢啲嘢嘅時候,希望大家唔好喺呢時候講呢個問題了.我真心覺得警察要面對同處理嘅工作比我哋複雜好多,比我哋高人工係無可厚非.如果唔加人工,甚至減人工可以讓香港社會平靜下來,我個人好願意.
不論作為示威者或消防人員,我都好希望能與警察以互相體諒嘅心情去合作,03 年前嘅遊行,示威者係會為警察送水嘅,你們還記得嗎?多年嚟喺你哋當中散播仇恨,將你哋推向同示威者完全對立嘅到底係邊個呢?表面上講要政治中立,但企圖利用你哋解決政治問題嘅係邊個呢?破壞法治係唔啱,但係邊個迫使示威者犯法,攪到你哋咁忙要成日執法呢?表面上好似支持你哋,大大聲講道歉係天方夜譚嗰個,煽動咗你哋出嚟打巿民,結果有人要坐,大糧都無埋,佢真係支持緊你哋,定只利用你哋為自己再上一層嚟鋪路?
警隊一向係紀律部隊之首,公認係最醒嘅紀律部隊,你哋一定明白自己係俾人擺咗上枱,騎虎難下,但再咁落去只會更泥足深陷,更加萬劫不復.接受成立獨立委員會還自己一個清白(老實講,你哋遮哂委任證,獨立委員會都查唔到你哋,只會查到落 order 俾你哋嘅人.咁大單嘢,無兩三年都未查完啦),何必要同跣你哋嘅人一齊搭沉船,讓你同你嘅家人受人白眼,被社會唾棄呢?
希望各位悟已往之不諫,知來者之可追,實迷途其未遠,覺今是而作非.
(標題為編輯所擬)


text:
藍天白雲,椰林樹影,水清沙幼,坐落於將軍澳南的世外桃源……
適合一家人,扶老攜幼,沿着海邊,吹着海風,散散步,踩踩單車,輕輕鬆鬆,享受悠遊時光.在新冠肺炎(舊稱:武漢肺炎)爆發之後,附近的街坊活動並沒受太大影響,然而,無論男女老幼,都一定會戴上口罩.
人口密度較巿區稀少,在疫巿之下,看似沒太大分別,但實際上,黃婉曼(Icy)去年在將軍澳南區開辦的「RISE Kitchen」,受新冠肺炎疫情影響,卻實實在在失去了一半的收入來源.「RISE Kitchen」是一間集Café及烘焙學校於一身的麵包甜點店,Icy選址較偏遠的原因,旨在提供一個舒適的環境令客人紓壓:「香港人都好壓抑,永遠喺鬧巿好擠迫,所以我就想有一個空曠啲嘅地方,好舒服,真係可以坐落嚟好放鬆咁去飲杯咖啡,同朋友傾吓偈,或者一家人聚會嘅地方.其實當時我揀呢度而唔係鬧巿,都已經有個心理準備個人流係會少啲,個收益冇嚟得咁快.」
收入減少一半
在疫巿之下,Icy坦言餐廳的部分的生意未受太大影響,雖然店內客人較之前少,但外賣生意卻有輕微增加:「有啲街坊就會嚟買完外賣拎返屋企食.不過可能Home Office嘅人多咗,我見到有唔少人都攞埋部電腦落嚟做嘢,同埋又多啲啲區外嘅人過嚟,可能佢哋又想搵個海邊,呼吸吓新鮮空氣.」然而,約一星期一次的包場生意例如生日派對,公司聚會等,在疫情爆發之下盡數取消,烘焙學校部分的收入亦全數歸零:「而家賣包同放包嘅位,原本就係用嚟上堂嘅,我以前有啲麵包,甜品興趣班,亦都會有啲世界級嘅甜品大師過嚟開班授徒,但而家咁取消晒,(課堂很頻密?)一個星期會有兩,三日,星期六,日就一定爆滿,我每兩,三個月就會請啲專業嘅大師嚟做培訓,但而家啲外國人都唔會嚟喇,所以全部都取消晒,上堂嘅位置我就用埋嚟放枱,令個環境寬鬆啲,客人都坐得舒服啲同埋安心啲.」
老闆娘親身洗廁所
生意減少,工作理論上亦相對減少,但實際上卻恰好相反.專訪當日,由記者來到餐廳,到專訪結束離開的一刻,Icy的工作沒有一刻停止,記者感覺似阻礙到Icy的工作,Icy解釋謂:「今日咁啱要做一啲攝影嘅工作,所以特別忙碌.我好貪心嘅,好專制,乜都要理.同埋呢段疫情嘅時間,可以畀我哋去思考吓點做得好啲,例如諗吓啲新菜式呀,諗多啲嘢去充實自己.我一路都好鍾意影相,咁我而家就多咗時間同空間去做幫我啲麵包影靚靚相,例如以前坐滿晒人,但而家我就可以喺啲吉位,我就可以善用喇.」Icy平時回到餐廳幾乎所有事情都會涉足,但最重視和緊張的是洗手間:「乾淨,係客人嘅感覺嚟,通常我第一時間就會入洗手間,要執乾淨佢,垃圾我會執,抹乾淨唔會濕漉漉,檢查洗手液齊唔齊.」
抗疫措施
在疫巿之下,Icy亦有為餐廳積極搜羅抗疫產品,務求令顧客放心消費:「首先要由員工做起,要確保員工健康,冇外遊,每日Check住體溫,留意有冇病徵,全部人做嘢都一定要帶口罩,由公司提供.另外喺客人方面,除咗定期會為餐廳消毒之外,客人入到嚟可以用我哋提供嘅消毒搓手液,亦都有啲酒精嘅紙巾可以清潔佢哋嘅用品,例如電話,仲有支益菌消毒噴霧,係可以食用嘅,用嚟清潔吓個枱面呀,餐具等等,呢支嘢係我撲返嚟㗎,基本上所有消毒產品都係我撲返嚟.」
睇吓Icy嘅工作:
「好幸運地,疫巿環境之下,反而多咗人嚟一啲偏遠,開揚啲嘅地方,所以我覺得都好好彩.」但Icy對於今次在疫情中某程度上的「因禍得福」徹底抗拒,只是慶幸自己仍然能夠維持營運,「成件事令到大家好辛苦,大家都要好小心翼翼.令到我好傷心嘅一件事係,就算嚟到空氣清新嘅地方,有時星期六,日,見到啲小朋友出嚟踩單車,玩滑板,放狗,啲小朋友全部都戴住口罩,所以我係覺得好傷感,因為喺一個感覺優美,空氣清新嘅地方,但大家都要戴住口罩,彷彿好似空氣有毒咁,同埋食嘢都要食得小心翼翼……對不起……」說着說着,Icy突然激動,熱淚盈眶:「我自己作為媽咪,我個女都好耐冇去過街……所以我覺得,今次呢個疫情,對全香港都絕對唔係一件好事.」


text:
太極樂隊日前宣佈將於8月7-8日於紅館舉行演唱會,日前隊友齊集為個唱開會,更討論新一輯廣告細節.廣告以動畫形式進行,眾人的容貌四秒後慢慢變老「三十六年」,屆時將成為真正的「90後」(即90歲後),而片中更預留空置的電子琴,向已故成員Gary Tong致敬!主音雷有輝就大爆隊友Ricky「出蠱惑」,要求設計師幫手出術:「我哋每一個都變晒90歲嘅樣,淨係佢一個人揀張咁後生嘅相,睇落同依家都冇咩分別咁,可能佢都知自己擺唔耐,未必有90歲命掛?其實變老好容易,我哋做少幾次Mask,唔化妝都可能有呢啲效果.」
Joey Tang就話比自己個樣嚇親,笑言有「趕客」成份:「初初諗邊個咁大整蠱啊?原來係由老變後生,咁都好啲,因為有比較,依家睇落仲靚仔咗好多!今次個騷好多Gary生前嘅好朋友都話想幫手,所以好多人都嚟支持.呢一刻我地仲未綵排,但都唔習慣冇咗佢,所以呢輯廣告都會有個Keyboard留空比佢,每一個細節都預佢一份.」Hi-Fi德就叫太極Fans積極撲飛,直言未知何時會再搞個唱:「依家世界日日改變,呢個騷都因為病毒延期咗幾次,下次再聚都唔知幾時,可能要到30年後先有機會搞,到時我哋仲未死又行得郁,再唱比大家聽囉!」


text:
台慶劇《是咁的,法官閣下》播出以來大受好評,劇集一反傳統的律政劇講述更多新晉律師的辛酸和業內鮮為人知的一面,為觀眾帶來不少新鮮感.當中飾演大律師的林秀怡更憑住出色的演技,成功緊抓觀眾眼球,獲網友大讚.
得知角色獲得好評,林秀怡表示感謝大家關注:「好多謝大家啊,多謝大家有留意我,好感動.我哋其實收到劇本之後,都有做好多圍讀,俾所有演員了解吓每個角色嘅定位同性格.而且大家都有約埋一齊去法庭聽審,聽咗好多次,我哋要留意喺法庭上每一個職位嘅人係點,所以都比較真實,無咁多戲劇效果嘅戲,希望大家都會接受呢啲新類型劇集.」
雖然今次的角色好大發揮,但林秀怡就覺得角色難度未算太大:「呢個角色其實唔算係拍過嘅最大難度,反而係最新嘅嘗試.因為自己未試過好平淡又好正經咁去做一套劇,都好開心觀眾嘅反應大部分都正面.」至於最難忘的場口,她直言是大結局:「我自己覺得最有感覺而又拍得最難忘嗰場戲其實係大結局,因為呢套劇唔多唔少都講緊現時香港嘅處境,而且好多都會牽涉到時事,每個香港人對而家社會都會有自己嘅一種睇法,而最後一場戲係講大家經歷咗風風雨雨後,香港人都會團結起來去面對.我哋一班律師就喺旺角街頭同街坊們大合唱,當一大班人大合唱,同舟共擠嘅時候,有少少想喊,唔知點解會比嗰種氛圍感染到,抱有一個香港人團結嘅希望.」
問到劇中會否感情線,她就透露會與同房大律師黎振燁發展:「其實會同佢有一條淡淡嘅感情線,不過最後結果都好出人意表,留俾觀眾自己慢慢睇啦.(有冇親熱戲?)無啊,我都想有!」至於有網友發現她與日本AV女優水野朝陽撞樣,她就笑言:「我有聽過啊,其實我自己有上連登同高登嗰啲,連我啲朋友都send比我話覺得似.我自己就覺得唔似,佢靚好多,身材都勁好多啦,點同佢比.不過,至少有人留意到我都開心嘅.」


text:
近年愈來愈多合拍戲,《踩過界》,《使徒行者2》都係TVB同內地合作拍攝,製作資金多咗,實景拍多咗演員都話待遇好咗,不過代價就係要香港劇俾內地播先,劇透到爛晒香港觀眾先有得睇.最近黃宗澤同苗僑偉到布拉格拍攝新戲《守護神》,海報及簡介流出,寫住2018年第三季播出,不過,同愛奇藝合作喎,香港觀眾會唔會19年先有得睇?
喺香港拍劇,基本上只有一間可以揀,鬼叫另外兩間免費電視台唔爭氣咩,演員除咗北上尋機會,仲可以同TVB有著千絲萬縷關係嘅邵氏.最近又流出邵氏新劇介紹,劇名叫《守護神》,有黃宗澤,苗僑偉同劉心悠,搵來萬綺雯老公鬼才編劇陳十三擔任編劇,係一套36集嘅現代商戰片.就咁睇陣容真係幾吸引,仲話去歐洲,東南亞,香港內地全球取景添,同內地愛奇藝合作,製作費真係鬆手啲.
之前黃宗澤同陳嘉桓分別放咗一啲,喺布拉格拍攝時嘅側拍照,仲見到女主角劉心悠以短髮造型現身,好有新鮮感.睇Bosco同三哥鬥智鬥力本身係值得期待嘅,不過睇完內容簡介就有點卻步啦「國內首次以保險理賠員為視角,追查保險事故真相……」咦,內地?乜呢套唔係香港電視劇嚟?會唔會講國語?不過大家擔心都係言之尚早,事關睇番之前嘅合拍劇都係內地播先,香港觀眾想睇呀?等下先啦.


text:
ViuTV自去年10月宣布開拍懸疑劇《詭探》後,今日終於舉行開鏡禮,公開演員陣容.此劇本來由邵仲衡與朱慧敏擔正,不過正式開拍時,女主角變成趙碩之,並飾演私家偵探.男主角邵仲衡今次飾演茅山師傅,戲內會與神靈合作,破解多宗香港奇案.
《詭探》為ViuTV首套一星期播足5集的劇,邵仲衡透露此劇有30集,不止圍繞西貢結界事件:「其實有好多故事,每件都係真人真事,主要同香港有好切身嘅關係,好似小朋友恐怖地鐵廣告,猛鬼公屋啦,邊條村就唔講啦,西貢結界都係近呢幾年都有人講,所以先會有咁大反應.」邵仲衡飾演茅山師傅,特意向真﹒茅山師傅取經,上堂準備了兩,三個月:「主要都係了解下傳統茅山師傅有啲咩巫術,形式呀手印之類,佢哋唔會隨便去使出法術,我去學都係想了解下,令件事更加逼真.」
邵仲衡笑言一開始拍此劇話唔驚就呃人,好多場面都幾恐怖,不過拍時也沒有什麼禁忌:「套劇的本意係好嘅,我喺入面係拜觀音,咁信觀音有啲咩去遵守,大家都好清楚,總之就唔好做虧心事,係想導人向善嘅.」邵仲衡相信套劇拍完,都會安排十點後時段播:「因為有啲場面都幾恐怖,係會嚇破膽,就好似之前已經拍咗一啲電撃嘅鏡頭.加上套劇嘅內容,就唔係好適合合家歡時間到播,要家長指引.」邵仲衡還講到套劇會有人爆粗:「會講好粗嘅說話,佐就唔係我,係我嘅徒弟.(怕唔怕觀眾會投訴?)投訴就另外一回事啦,自己都唔想拍啲咁傳統嘅劇,好多嘢都想試下,眼見ViuTV大膽去試咁多嘢,嘗試去做起碼都會娛樂到自己.」總括而言,邵仲衡話拍此劇簡直是大快人心.


text:
由曾志偉監製及主演的電影《黃金兄弟》,昨日(18日)在香港舉行首映,早前志偉聯同戲中一眾演員到其他國家做宣傳,昨晚終於輪到香港站,志偉笑言感覺特別好:「呢一部戲係一部好難得嘅電影,雖然大家成日見我哋返大陸拍戲拍大成本電影,好多內地演員,但呢一部真係一套好港產片嘅電影,大家除咗見到我啦,同佢哋5個(鄭伊健,陳小春,錢嘉樂,謝天華,林曉峰),戲中好少內地演員,去到台灣時候好多人都同我哋講好耐冇見過咁嘅港產片,大家都好開心,覺得港產片返嚟喇!」
(黃金兄弟)22年前《古惑仔》浩南哥戰車重現 連呢位仇家都撐場
其實這次全因志偉哥的提議先有這一部的電影出現,「我同佢哋講唔應該只係開演唱會,應該開一部電影,我想想,然後覺得觀眾都想睇佢哋拍戲,所以幫佢哋度故事,然後嘉樂問邊個做導演?我話你囉,拍你哋五個人,佢話好呀,正呀!你睇下有咩動力可以令嘉樂停低兩年工作,專心做一件事呀?就係五兄弟一齊拍一部電影,雖然兩年內賺少好多錢,但好開心.」
早前五子做訪問時候說到這部電影超資,全靠志偉哥及成龍幫手出錢,志偉哥說到確實是超資了很多:「好多謝啲老闆體諒,去咗好多地方,喺其他國家都已經拍咗11個月,我自己都未拍攝過咁大型嘅戲,所以冇得講,不過拍岀嚟老闆都好滿意.」


text:
《流氓大亨》今晚大結局喇!大家一定要開電視機睇精彩片段,事關今晚會有萬梓良七分鐘的獨腳戲,就係佢大嗌「So what!」這個經典畫面.之前已經講到,這幕戲是由萬梓良自己親自度劇本,而且是一take過拍攝,即是這長達長分鐘的獨角戲要由他自己由頭帶到落尾,一個斷鏡都唔會有,無返咁上下功力都真係做唔到,萬子你係得嘅!
呢幕戲好精彩,睇連環圖都feel到佢嘅演技.
(流氓大亨)羅青浩做細佬又俾萬梓良真打 亞視經典劇套套有佢份
(流氓大亨)萬梓良霸氣個性寫血衣投訴TVB 結婚仲有星爺做伴郎
早排鄭裕玲Do姐在電台中的節目也提及過,萬子這幕高水準的戲份,只需要2 take就搞掂收工,足以顯出萬子入戲的程度,唔需要不停ng就可以完成.睇吓Do姐點樣讚賞萬子:
仲有《流氓大亨》個ending真係要俾返個credit萬梓良,因為嗰場戲係佢寫,我哋傾過好多ending,因為好多人有反應所以一定要好,咁有次收工已經2am喇,我就緊係返屋企瞓覺,佢就開夜車寫劇本寫到天光.我都唔係點好過,佢六點幾就打俾我,問我可唔可以早啲返,咁我暈鬼咗喺度㗎喇(戲中),無反應,佢話可唔可以聽佢做一次,要返去清水灣,就咁電話得唔得呀?唔得,要現場聽一次.佢真係一個好好嘅演員,聲淚俱下,做得好好,不過好彩佢俾我現場聽一次,如果現場第一次聽,我真係會喊,但我昏迷㗎嘛唔可以有聲.嗰場一開全場靜晒,無人夠膽有聲,連打燈平時好嘈都無聲,佢喺度蘊釀情緒,我就最好喇,喺度瞓渣嘛,真係瞓著咗.突然之間有個人好大聲咁so what,我就知拍緊,成場戲頂多take 2就得咗.


text:
《飛虎之潛行極戰》作為一部TVB跟內地的合拍劇,當然會在大陸優先播,在昨天的宣傳活動上,大會指出4月6日在優酷平台播,而mytvsuper則是同步播.不過TVB幾時播呢?樂易玲樂小姐在接受《香港01》訪問時話:「佢哋安排咗5月份播,不過係幾時呢,就等公佈喇,我哋已經知道㗎喇.」
今次用了過億的製作成本,邵氏今次落足心機希望打靚網劇招牌,樂小姐好有信心,她認為開一部戲連自己都覺得會失利就不應該開,她說:「開嘅時候應該就要有信心,之後就係睇你成功多定成功小,同埋睇你將成功定係邊個位.我而家已經覺得係成功,我哋全部最好嘅朋友同演員,都返嚟做好呢件好開心嘅事,即使拍攝過程辛苦,但拍完大家都覺得成功.如果一部戲可以好好咁拍完,咁多人幫手,我已經覺得係成功嘅一部份,如果所有嘢都係講錢同票房,呢個係後話喇.」的確今次真是陣容鼎盛,主演已經有苗僑偉,黃宗澤,吳卓羲,張兆輝,王敏奕,王敏德,黃智雯,吳岱融及陳凱琳,真是粒粒皆星.
今次是黃宗澤和吳卓羲離開TVB後再度合作,再次請返他們兩個,人工要跟足他們在內地的價錢,一定貴好多.不過樂小姐有另一種看法,她說:「佢哋今日同往日喺TVB嘅知名度,喺電影圈嘅份量都唔同咗,當然我哋係應該俾返合理嘅價錢喇.但係我覺得錢都請唔到佢返嚟,係好開心嘅一件事,頭先都有人話要留期返嚟拍,我覺得最困難係諗一個劇本,大家嘅戲份同份量都係咁多,呢個係最難度,我唔想厚此薄彼.」樂小姐看著他們入行,看著他們成長繼而成名,亦很自豪他們會回來拍劇.
(飛虎之潛行極戰)吳卓羲收友情價接拍:片酬係抵畀,我係抵用嘅
跟大陸做合拍,電影的做法很多時會請一位大陸的明星,以便打開在大陸的市場.現今大陸一線紅星,又是香港人,一定要數到陳偉霆,未知樂小姐會否找他合作呢?她說:「第一要睇演員時間喇,第二要睇戲種,其實陳偉霆同我哋都同熟,仲有李治廷喇.我哋開多啲劇喇,多啲製作,都想搵佢哋合作,你知佢哋真係好忙.佢啲戲佢啲劇係天價,同埋佢嘅收視喺內地都好好收視,佢又係香港演員,真係好值得為佢驕傲.」


text:
反對刪除中文科卷三,卷四 — 五問五答讀者投稿
2019/8/19 — 10:52
(文:沉默是甘)
問:點解要反對刪卷呢?
答:
繼推普教中後,再一個去粵語化嘅政策,試圖降低學生對自己母語(粵語)嘅敏感度同使用度.
中文科嘅卷三(聆聽+綜合),卷四(說話)嘅價值不止於基本溝通能力.其價值係在於訓練到學生嘅思維能力,理解能力,組織能力,口頭表達能力,即時嘅反應力,仲有敢於發言嘅膽量.因為卷三(聆聽),卷四(說話)需要學生運用粵語嚟應考,所以學校/老師一定會利用課時針對特定議題,如時事,文化等,同學生進行特定嘅聆聽訓練同說話訓練,教導學生如何係一個雙方都使用粵語嘅對話中捉住對話嘅重點,要學生面對眾人發表自己嘅睇法,教學生點樣去回應別人嘅觀點等等.一旦刪卷,學校其實必定會將刪卷後淨落黎嘅課時用係操練讀寫兩卷,學生就少咗好多機會係學校學習點樣建構,組織,發表自己嘅觀點,去培養敢於表達嘅心,去裝備自己未來投身社會,用廣東話同人討論交流.
有線中國組:(粵語傳承有困難) (三成廣州青少年不會廣東話)
問:點解學校一定要有考試先訓練學生?
答:因為即使一間學校辦教育嘅理念幾崇高都好,現實都係好殘酷嘅.學校都有自己嘅成績表,要比社會睇,比家長睇.而呢張成績表就係校內學生嘅升學率(入U率)有幾高.中文科作為主科,入大學嘅要求最低都要有 level 3.我地可以好現實咁諗,當學校係以升學率作為目標嘅時候,係考評局刪除卷三卷四之後,多出嘅時間只會用來操練閱讀(卷一),寫作(卷二),以務求學生係呢兩份仲要考嘅試卷入面取得好成績.根本唔會有人再花珍貴嘅課時去訓練學生對於粵語嘅應用.但係正如上面提及過,說話訓練涉及學生嘅思維能力,組織能力,聆聽能力,表達能力,即時反應等等,上述各種能力都係對於學生未來投身社會極其重要嘅技能.
問:點解有人話刪卷會削弱香港學生嘅優勢?
答:教育局今次提出刪減中文科聽說(卷三卷四),日後只考讀寫(卷一卷二),實際係想將香港文憑試中文科考試模式同中國嘅高考接軌.刪卷後嘅對香港學生嘅即時影響係閱讀寫作兩份卷嘅佔分比重會相應提高(各卷比重:閱讀:24%,寫作:24%,聆聽綜合:18%,說話:14%),變相兩卷定個學生嘅中文科生死,唔能夠平衡一個學生讀寫聽說嘅感力.而呢兩份卷都係香港學生弱項,當中以閱讀卷尤甚,根據《中國語文科考試報告及試題專輯》顯示由 2012 年至 2018 年,香港學生閱讀卷(100 分滿分)嘅平均分一直達唔到 50 分.
另外,因為呢次改革,我地可以睇得出係為咗將香港同中國兩地考試制度接軌,本地香港學生與新・香港人(受內地教育/高考訓練之學生)比拼之下,對方可謂贏在起跑線.唔係話香港學生能力唔夠人地嚟,而係當人地自小接受讀寫訓練嘅考試模式時,點比?再加上,現實話比我地知,其實一早已經有中國大陸嘅學生落嚟香港應考文憑試.講緊唔單止香港新移民或者跨境學童,而係真中國人.大灣區有唔少補習學校係幫佢地準備文憑試課程.呢班人係改制之後,會嚟香港考試嘅人數只會越黎越多,中國嘅中文科高考卷,難度大過香港文憑試,輕鬆係卷一卷二屈香港學生機.雖然考評局係 2018 年指大陸考生唔會拉高整體分數線,但現時政府嘅可信任度極低,難保他日再次改制,全面迎合中國市場.
大學線:來港升學走捷徑 內地生考DSE
問:廣東話(粵語)係我地嘅母語,即使唔刪卷唔考,我地日常都成日聽成日講,仲洗乜學校專登做口語訓練?
答:相信粵語喺今時今日仍然係大部分香港學生日常生活中最常用嘅語言.然而,擁有識得聽同識得講嘅能力唔等於擁有聽得明同答得準(捉到人地講嘢嘅重點+準確地回應別人)嘅能力.學生一般係日常生活入面,運用粵語傾嘅話題可能係傾下去邊度食 lunch;星期六日去邊度玩(發夢);搵邊個名師補習等等.呢啲溝通能力,只要母語係廣東話嘅人都能夠輕易做到對答自如.但係針對特定議題(如:文化,時事),學生點樣建立自己對相關議題嘅觀點,點樣係聽別人嘅看法時捉住重點,並就住人地嘅觀點做即時回應.呢啲關乎對學生思維,聆聽,組織,表達,即時反應等等嘅能力,如果冇經過說話訓練嘅情況下,唔係可以是但套返生活模式嘅用語答句「今日食啲乜好?是但啦」嘅「生活訓練」可以獲得.
今次刪粵語卷項呢項教育政策只係重啟「消滅粵語」嘅第一步,可以預視香港政府係刪除中文科涉及粵語嘅兩份卷之後,就會再次重推「普教中」,提高普通話係香港嘅地位,想達到嘅最終目的就係:消滅粵語,統一使用普通話.我地可以睇睇本身同樣係以廣東話作為母語嘅廣州,就係利用教育政策,透過學校令學生輕視自己嘅母語,多講甚至只講普通話.通過學校改變廣州新一代,從而消滅廣東話.
有線中國組:(普通話教學推行五十年) (學生今時今日已不識廣東話俚語)
係呢次中文科改革中,唔難睇到有同樣嘅影子.香港政府都係想通過教育達到政治目的.個流程就係:「改變-削弱-消滅」,通過教育政策改變中文科制度,刪改粵語考卷──削弱新生代對粵語嘅使用度同敏感度──消滅粵語,做到語言上嘅大一統.只係依家香港目前嘅進展暫時仍然停留係第一步.因此係一個咁嘅情況下,我地更加要保存中文科涉及粵語應用嘅卷三及卷四.
捍衛粵語嘅工作可以話係刻不容緩,因為粵語地位被侵蝕嘅問題已經係香港靜靜雞發生緊.係日常生活入面,可能你都有遇見過一班後生仔出街係用普通話溝通而唔係用廣東話;又或者見到啲中小學生放學同同學傾計係用普通話.呢個情況係東鐵線/北區都係極之常見.因為香港嘅小學好多都行緊「普教中」,自細就培養佢地講普通話.雖然中學行「粵教中」居多,但亦有不少「普教中」中學.即使「粵教中」中學自己都有啲演變,例如一級入面會有一班係「普教中」等.而接受「普教中」嘅學生,係學校嘅生活入面早就養成咗只講普通話嘅習慣;而地區學校(北區學校尤甚)就面對跨境學童問題,班學生大多數母語係普通話,而我地香港嘅學生因為對自己語言嘅敏感度唔高,當同學只講普通話時,佢地會出於好意地遷就母語為普通話嘅同學.如果大人小朋友再唔有意識地,刻意地捍衛返我地嘅母語,慢慢香港就會變成一個講普通話多過講廣東話,甚至唔識再講廣東話嘅地方.
正所謂:「亡羊補牢,未為晚也.」企硬講廣東話,由依家做起.
香港01: (普教中)一文睇清 全港小學中文科以普通話教學
曾焯文:香港淪亡始於小學普教中
問:咁應該點做?
答:對於中文科是次課程改革強烈建議:
1. 必須保留中文科卷三,卷四
2. 改革中文科制度:卷三,卷四,只容許考生以粵語應考
3. 要減輕師生壓力:簡化/刪除校本評核(SBA)
作者自我簡介:中學職場新鮮人,深信「學無前後,達者為先」.常言道:「沉默是金」,我卻認為在大是大非面前,「沉默是甘」,是跌得好「甘」個「甘」.


text:
面對警察最重要嘅心法係:唔好怯.羅冠聰
2019/7/5 — 11:00
根據過往多次經驗,面對警察最重要嘅心法係:唔好怯.
警方會用一切方法令你 panic:包括早上凌晨未訓醒或者深夜訓著左敲你門,見面時即刻兇你扣你 48 小時,警館入面對你呼呼喝喝,拖延你所有基本要求……
但警察嘅本質就係欺善怕惡,盡力偷懶,並且係完全唔習慣面對認識法律或規章嘅人.你諗吓佢地平時對得最多嘅係咩?黑社會,或者街頭街角平民紛爭.幾可會搵到有人對住佢講英文或者講法律,講權力?
所以其實當你熟讀網上嘅法律知識,你已經係捷足先登,超出呢班警察平時面對嘅客戶群組.換言之,其實喺資訊戰上你係贏左:知己知彼,百戰百勝.你知佢地咩底細,但佢地唔知你識幾多.
所以必須必須緊記:第一次交鋒時,你係佔上風架.無必要 panic,無必要怯.要記住心法第一式:我無野講.佢問多幾問,諗住 chok 鬆你時,你可以將佢變成英文,或者換個方式講:法例賦予我保持緘默嘅權利.
尤其是講英文,一講英文啲散仔就會 hang 機.
所以一有意外,記住心入面大叫幾句:
唔好怯!我無野講!點都唔講!
唔好怯!我無野講!點都唔講!
唔好怯!我無野講!點都唔講!
至於佢係咪有十足證據先搵你,緊係唔係啦傻仔.我都打甩過一單,警察拉你告得你入佢地當然開心啦,但實際上最起碼都會忙你搞你一兩年,其實係好煩惱.所以你喺面對訴訟時已經會好煩惱,就唔洗咁早開始擔心啦.整理好心情,搵到律師幫忙,唔好自爆,處理好你嘅個人物品,就已經好足夠.
去到呢度,就要記住心法第二式:入唔入到罪唔係在於你有無做過,係在於佢可唔可以證明你有做過.
係在於佢可唔可以證明你有做過.
係在於佢可唔可以證明你有做過.
係在於佢可唔可以證明你有做過.
任何時候都唔好心虛,唔好怯,一冒冷汗佢就知你有野.你未被入罪時,你都係清白嘅,唔需要同佢地求饒或者嘗試喺佢地手上拎到任何益處.原因唔係佢地每一個都大奸大惡,而係佢地愈快處理到你,佢地就愈早收工.所有警察做野都係為私利,為個人便宜,同公義係隔個大西洋嘅距離.
俾警察拉過 N 次,喺差館最常聽到嘅對話係:「喂,師兄,呢度點搞?」佢地都係好鬼混亂架咋.唔好以為佢地係精密機動部隊,每個警員都有自己利益同 agenda,返工擦鞋比做野更重要,好多野都係靠估,或者跟 procedure 做啲唔做啲,成日就諗點蛇王.你面對嘅呢班人真係唔係你想像中咁強大.無錯,佢地有槍有炮,但只要你冷靜面對,好多場合佢都唔可以奈到你何.
各位手足保重.
(原文無題,題為編輯所擬)


text:
文:洛迪高@世界波
轉會市場最多人搶嘅,早幾年就多係進攻中場同中場中球員,球隊對於佢哋要求,都幾硬性,亦會符合佢哋位置嘅要求!
不過呢幾年因為單箭頭陣式興起,喺好多球隊已唔係絕對核心或超級武器嘅前鋒,以及中堅及龍門位置,都因為有個別球星而令到轉會市場上又重新出現搶購潮,但引起呢啲位置又出現搶購潮嘅原因,卻又反而同佢哋位置要求能力有所出入,甚至跨張啲講,就係佢哋咁貴咁搶手,其實同佢哋位置上傳統要求能力上無正比關係.
龍門
平時喺香港街場同人討論門將手勢,有啲唔耐煩嘅朋友就會話,超,救到波咪得囉.而家買龍門都就似乎唔係救到波就得.
曼城主帥哥迪奧拿(Pep Guardiola)先後兩季以1,800萬歐元及4,000萬歐元羅致兩位門將,哥迪奧巴禾(Claudio Bravo)及艾達臣(Ederson).兩位門將撲救能力唔差(至少巴禾喺巴塞時係咁),艾達臣更不時有神救,但相信哥帥最看中佢哋嘅,其實係佢哋嘅用波能力,能夠發動進攻先係最重要.
中堅
同龍門一樣,亦都係由哥帥帶嚟呢個球壇,就係搶手嘅中堅最重要都係技術夠好,能夠可以由後場組織進攻由守轉攻,控球短傳及長傳都有一定水準,至於本身單防能力或者協作防守能力已係其次,加上前場壓迫興起,令後場唔會經常受壓,就好似哥帥好中意嘅史東斯(John Stones)咁,變相令識用波嘅中堅更受歡迎.至於此趨勢丟失防守美學,咁就係後話了.
前鋒
筆者最近睇到有車路士球迷話,聽到球會想簽英格蘭傳統型中鋒安迪卡路爾(Andy Carroll)時,嬲到想放火燒圖書館,就睇得出今時今日對於前鋒,如果你只係一個柱躉,或者單純為一個機會主義者已經唔再受歡迎.大家青睞嘅,係會努力迫搶嘅莫拉達(Alvaro Morata),直線衝刺及運動能力強嘅盧卡古(Romelu Lukaku),技術全面嘅利雲度夫斯基(Robert Lewandowski),仲要數埋指違約金要成一億歐元嘅拖連奴前鋒比洛迪(Andrew Belotti),佢係球隊嘅絕對核心,由中場開始已經見到佢持球進攻,由中場到禁區,由持球組織到埋門都見到佢嘅身影,咁樣先係受市場歡迎現代前鋒.
筆者曾經喺之前文章提到而家成個球壇都希望球員能夠更全面,對於位置嘅分辨已更模糊(尤其是前場攻擊球員),而轉會市場中嘅身價就完美展示出呢種情況,對於足球娛樂性嚟講,可能會令球員本身技術更標準化,失去個性,但同時亦令足球能夠善用科技,令球員變得更「完美」.
(本文純屬作者意見,不代表香港01立場.)


text:
仲有唔夠1個月就過年,過年代表咩呀?就係過咗年又到一年一度打工仔轉工嘅旺季!由2月到7月都會上演你打我份工,我打你份工嘅無聊黑色喜劇.
大家除咗因為而家份工受氣,轉咗工之後想人工高D之外,到底有D乜嘢因素令你比個Like自己份工?
HR評打工仔就睇得多,今次要由打工仔評下2017年嘅今日,點先叫做一份好工!
文:窮一生
好工不能困身
今時今日好多人份工都係無償OT,有返工冇放工.人一日就得24小時,訓咗6-7個鐘,份工如果食咗你成10-12個鐘,你真正做自己野嘅時間有幾多?而且比起要時間黎做自己想做嘅野,香港後生仔更需要多D時間去諗自己想做D咩野!衰D講我而家窮,我都要時間諗下點樣可以改善生活啦係咪?
返工反而與社會脫節?
窮生之前都講過,份工人工可以underpaid,但如果份工唔可以上網/同人溝通,就高一倍人工都唔會考慮.因為以前D人話唔做野會同社會脫節,而家如果返工返到與社會脫節,長遠黎講削弱咗自己嘅競爭力,而家係資訊嘅年代,掌握資訊就有可能性,你日日做做做,社會進咗步你都唔知,到時臨老俾人淘汰就喊都無謂.
出唔起高人工,請讓我在外發展
而家已經唔係1970-1980年代一份工打一世嘅年代,人力市場明買明賣.打工仔同公司嘅關係只係錢同技術/人力嘅交易.公司覺得冇責任養你一世,打工仔亦無必要只忠於一主.生意難做,我理解公司有難處,但如果你俾唔起高人工,容許我出去搵外快,增加收入,對你同我都好,你多個人用,我多個避風港,win-win!
讓員工了解自己做緊乜,唔做啤膠工人
呢個係好多港資公司/大公司嘅通病,亦都係員工冇心機做野嘅原因.就係自己日日返工都唔知到底自己係做咗D乜野實際嘅野出黎.如果員工可以了解多D自己嘅工作成果,成功感自然會大D,對公司歸屬感又高D.係工作過程中因為了解咗成個工序又可以同多D唔同部門嘅人溝通合作,可以宏觀地學習企係經營者角度出發.可以有機會企係管理者角度睇公司,係一個好好嘅學習機會,日後創業就靠呢D野嫁喇!
彈性上班減少等待
某D工種如果唔係一定要係預定時間出現係工作崗位的話,好多時一早返到office都係等人交野先可以開工,根本冇必要日日返九放六,有時未必日日返嚟9個鐘都有野做.如果公司可以定到每周返工的時數,再以工作的成效黎評估返員工表現.可以更有效運用勞動力得黎又令員工有更大自由度控制自己的作息時間,自然可以留得住人才.因為其實你出得月薪,就唔好覺得我坐得係Office就係做緊公司野,稍為有打過工嘅人都唔會咁諗啦,只要我可以完成公司交俾我嘅task,我係中間處理緊D咩,只要唔犯法,你又做咩要管住我呢?
所以窮生認為,2017年再講好工,應該係講自由度,發展空間都唔需要局限係公司之內.公司應該鼓勵員工有多方面發展,培養員工更宏觀去處理公司同自己嘅問題.聰明嘅員工係會明白果3幾千蚊人工嘅多少,同自己日後嘅發展邊樣重要D,想公司走得到去下一個新世代,唔一定係諗放下生日假,搞下speed dating嘅!仲有好多人性化,生活化嘅方法可以用.只要你多D企係員工角度諗,呢個世界就唔需要咁多周綺萍.
(本文為投稿,稿件可電郵至iwanttovoice@hk01.com;文章純屬作者意見,不代表香港01立場.)


text:
稍為管過人嘅中層都知,同你想像中唔同,出咗事,踢落下屬身上,係好難過骨嘅.我份報告大大個標題寫錯字,大老細打嚟鬧,唔通我話下屬寫錯唔關我事?邊有咁多吳克儉.
講兩個職場小故事熱身.
第一個故事,出自金融才俊陸東本《智者傲行》.講佢在瑞銀(UBS)建立分析員團隊.有啲囂張分析員,一言九頂,「我份糧唔包呢啲」.對付呢啲人,陸東話好啦,唔使嘈,一齊過去大老細房,二選一睇吓大老細留邊個.陸東話出到呢招,對方多數自然歸順.
第二個小故事同足球有關.英超曼城嘅耶耶托尼(Yaya Toure)呢兩年嘅際遇,唔少打工仔都有共鳴.兩年前佢生日,正值公司喜慶(拎英超冠軍),結果唔記得咗佢生日.佢好唔開心,借經理人把口話要走人.結果走唔成,今年嚟個新波士,行內有名嘅哥迪奧拿(Pep Guardiola).哥帥直頭公司年度大project(歐聯)都冇放佢入名單.耶耶托尼梗係又唔開心,亦係借經理人同哥帥對罵,要佢道歉云云. 哥帥當然唔鬼理佢,佢連效力公司10年嘅老臣子赫特(Joe Hart)都可以踢走,何況係開始走下坡,麻煩多多嘅耶耶托尼?
留意:
1. 分析員足球員,同藝人補習天王一樣,已經係比較重視個人能力嘅職業,亦所以二打六同明星級待遇可以爭好遠.
2 . 陸東提到嘅下屬,我估年薪幾百萬.耶耶托尼更不用講,踢緊頂級球會頂級賽事.
3. 哥帥總唔可以自己落場踢埋一份,我估陸東亦唔會落手落腳砌Excel model.
故事話畀你知,即使係頂級打工仔,波士又唔可以做埋你嗰份都好,同波士作對冇好下場.一般打工仔更不用講.咩係真波士?唔只係睇organization chart咁膚淺.波士就係Hire and Fire嘅權,捧得你上神台亦拉得你落嚟.
所以嚴格嚟講,梁振英係咪曾俊華嘅波士,都有得拗.至於曾生嘅名句You always agree with your boss,就要語理分析,亦都與你分析.有人理解做晦氣說話 「你係波士你話乜咪乜咯」,有人理解為向「真波士」顯示忠誠.
只講極端例子 未免太小學雞
唔估佢諗乜,只講呢句嘢,又點去理解?句嘢好多人唔同意,因為感覺好奴性嘛,做擺尾乞憐嘅哈巴狗幾咁可悲,而新一代個個都充滿希望要改變世界嘛,點可能乜都同意.
不過唔該,be sensible,唔好只睇always字面. 話「唔通叫你食屎你又食咩」,就真係曲解原本句嘢. 喂你結婚發完誓話永遠愛佢,唔通老公嫖賭飲吹欠債性病樣樣齊都永遠咩.阿媽叫你返學要聽老師話,咁你駁佢 「老師叫我食屎我又食屎咩」,就實在太小學雞.
真係有人會連希特拉都拎出嚟講,叫你殺人你就照做咩.但,大家老實承認啦,你嘅工作邊有咁大是大非,頂多咪老細叫你幫佢買衞生巾,或者叫你去洗廁所.
講完always,講埋agree.我理解嘅agree,唔係波士講乜你都當真理.而係既然老細決定做,你應該跟住去做,同埋企佢嗰邊.同人吹水你可以客氣咁講 「係老細決定嘅」,但冇理由話「我勸咗佢佢死都唔聽我講」.至於你心中詛咒等佢出事,就另一回事.
揹鑊嗰個話事係基本常識
好難接受?咁你諗真啲?波士工作係乜?就係管你嘛.再睇佢唔順眼都好,佢係話事嗰個係基本常識.試諗下如果陸東叫個分析員寫個報告,個分析員可以話「我唔想寫喎,你要尊重我」.咁仲得了?
你唔想寫?或者覺得波士咁做不智?得,講出嚟.講點解你唔想,講點解波士咁做會出事.聰明又明理嘅波士會再諗,可能改變心意,亦可能維持原判,而最後你都係要順從.合理嘅要求先順從?但除非唔合法或明顯違背公司規矩,否則在波士個「合理」面前,你個「合理」行埋一邊先.
點解?因為波士嘅波士,大老細,搵佢返嚟,就係要佢全權問責.稍為管過人嘅中層都知,同你想像中唔同,出咗事,踢落下屬身上,係好難過骨嘅.我份報告大大個標題寫錯字,大老細打嚟鬧,唔通我話下屬寫錯唔關我事?邊有咁多吳克儉.
覺得波士係廢柴嘅,一定唔係少數.特別係最鍾意去pantry吹水午飯又一齊食返到公司又上facebook乜乜secret嘅嗰啲八公八婆.對,波士梗係靠擦鞋上位的,梗係黃馬褂,梗係好彩,梗係出賣人不擇手段踩住人上.
總之只有自己懷才不遇默默耕耘,特別係在冇波士份嘅WhatsApp group之中最努力耕耘.
至少你波士爭贏同年代的其他精蟲
睇我以往嘅文都知我串串貢,唔易服人.但職場上,遇過嘅波士,冇一個我覺得好冇料.當然唔係每一個都好叻,但至少每一個都有值得我學習嘅地方.
其實,係咪真係有咁難理解呢?肯定人哋嘅才能,真係咁難?做得你波士嘅,唔係應該有一定才能?對,好多只係因為佢年資夠,甚至只係因為佢出世得早,係幸運精蟲.咁但係,電視節目有好多種,精蟲都有好多條.我同意波士年代易上位,水鬼升城隍.但至少你波士都爭贏同年代的其他精蟲,總有佢原因.你見佢今日好似梳乎蛋咁hea,好可能你唔知佢有幾叻同埋用咗幾多努力先上到呢個位.鴨子划水,水上面好平靜,下面辛苦到仆街.你必需要好努力,先可能顯得毫不廢力.
我相信,上司叫你洗廁所呢啲,極偶然發生啫.你一單半單完全唔同意佢唔緊要(但,都係要做的).但如果你發現每一件事佢都好唔合理嘅.咁點算?
真係Underpaid 又何必留低?
首先,檢討下自己.耶耶托尼搞到今時今日咁,好大程度上因為真係唔掂,力不從心.你可以上YouTube搵「Yaya Toure work rate」嘅片睇佢點夢遊球場.如果真係覺得自己冇問題(可惜,好似百份之九十嘅人都咁覺得),咁就一係同波士八字唔夾,一係就波士變態有問題正廢柴啦.咁,仲可以點?轉工啦.
對,返緊工日日鬧波士嘅,問下自己點解仲要成日「懷才不遇」.而家科技先進,大把人劈炮創業,不乏成功例子.況且而家一街都話追尋夢想唔好做奴才,你裸辭一定好型,大把人支持你.
到底係咩留低你?耶耶托尼今年33歲,嘈咗兩年話走,有冇走到?到底你係咪真係你想像中咁懷才不遇?十個打工仔有九個半都話自己underpaid,但,唔走,咁點證明?定你唔敢冒險?定有老婆仔女要養有樓要供?定物慾大得滯一年要去幾次豪華旅行?
個個人有自己原因.既然選得留低,一係就冇料走人,一係有嘢值得你留.咁所以,都係聽聽話話啦.況且,是真的,山水有相逢嘛.哥迪奧拿點解未開季已經唔妥耶耶托尼?因為,之前在巴塞已經有牙齒印.冇任何科學數據, 但印象中, 同上司唔妥嘅, 特別係去到間間都話人針對佢嗰啲, 好少會係人哋走寶該人日後飛黃騰達.
(本文純屬作者意見,不代表香港01立場.)


text:
每間公司/部門嘅文化同生態都好複雜,要喺咁短時間充份了解一間公司有幾伏,機會其實唔算高,錯誤解讀仲分分鐘令你失去一份好工.
文:拾陸
作為HR從業員,好多時拜讀詩寧小姐有關職場嘅文章,都別有一番感受.當然,文章基本上都以求職者身分出發,再加上都係個人經歷個人感受,同意又好唔同意都好,其實就好似鍵盤戰士大戰五毛黨,老老實實冇嘢好拗.不過睇咗咁多篇,我諗如果有多一個從公司或者HR角度出發嘅觀點,可能都幾有趣.
就以近日一篇《如何在見工過程,洞悉份工伏唔伏》為例,題目寫得好,如果見工已知份工伏唔伏,各位施主識得回頭是岸唔好嘥大家時間,更加唔使落咗搭先再煩走唔走,的確係功德無量!不過究竟如何洞悉,不如我哋先回顧一下幾個小錦囊:
(一)把握同HR小薯獨處時間,收收風
一般嚟講,畀得表你填嘅,的確係小薯,分分鐘仲要係小小薯(甚至係Receptionist),而佢哋多數放低份Form同電話攞完你啲Cert就走,如果仲要佢同你吹水搭訕幾分鐘到十幾分鐘……可能要你有返咁上下靚仔靚女先掂,再者佢哋啲風有幾指標性,相信真係見仁見智.
另外一個溫馨提示,如果個HR約你臨Lunch先上去,佢應該都真係文中提及嗰種「蠢嘅HR」,多傾無益.
(二)對住HR阿姐/阿哥要單刀直入(職業病,戴定個頭盔加返「阿哥」,唔怕人告我歧視)
講到呢個Point,首先要更正啲嘢,雖然各處鄉村各處例,但有唔少公司都係HR見先.如果你撞中啲interviewer見人如工廠啤工,見個面問幾句交咗功課就禮成,恭喜你!因為你可以輕輕鬆鬆過一關.不過市面上有唔少interviewer着緊自己個專業同責任,仲會認真處理應徵者,如果佢唔鍾意你,你應該連見team head嘅機會都冇,所以畀着我,HR嗰關點都要小心應對.再者,一個唔該佢睇中你,分分鐘仲可以幫你喺team head面前美言幾句,加定啲印象分.
而文章中講得好啱嘅係,HR的確都會「了解下你背景,過往薪酬福利,點解轉工,性格適唔適合公司文化同職位要求」.點解呢?因為除咗背景資料不可少嘅原則外,應徵者嘅答案以及佢作答嘅方式同取向,其實仲畀緊好多有用嘅資訊我哋去分析究竟佢係一個咩嘢人.
以文中情況為例,由於我哋好理解應徵者想知清楚,所以福利嘅嘢我哋多數預咗你問,但如果你係咁針對住呢個話題(尤其係「啫」住其中一點),HR可能認為佢個人比較計較而扣印象分,值唔值得博?都係嗰句:見仁見智.
(三)參觀吓Pantry同廁所
有機會評估下環境,的確係一個了解公司情況嘅渠道,之不過Pantry o唔open同有冇「私人時間」係咪直接掛勾,大家可各自演繹.同時,相比起喺pantry,其實亦有唔少department鍾意喺自己嘅勢力範圍建立零食國,閒時一班國民喺返自己疆土入面hea,呢啲未必可以一兩眼望得出.
而廁所方面,作為參考同樣並無不可,只係市面上唔少公司廁所係由大廈管理公司負責,千祈唔好怪錯好人.
(四)唔好做低頭族,周圍望下員工嘅樣
一般嚟講,公司裝修會議室多數喺Office最外圍,一來唔想外人見到咁多嘢,二來唔想畀人見到啲失禮嘢,仲有啲三來四來等等未能一一盡錄.如果咁好彩真係有機會入去,而且畀人押送嗰時仲可以咁多時間CSI上身由員工至Mouse都驗屍咁驗,睇多眼當然冇蝕底.不過始終一間公司,上至老細,管理層,部門主管,同事團隊;下至行業背景,部門背景等統統都會對環境作出影響.更多時候係每team每department都有自己生態,你見我係咁,未必隔離department都一樣,如果單憑一眼之緣就一竹篙打一船人,未必係最佳決定.
-HR從業員的建議-
雖然上文指出一啲我個人唔認同原文嘅地方,但我相信詩寧小姐其實只係想帶出留意身邊事,見微知著嘅重要性,而本人對此係完全贊同嘅.同樣地,我見工嗰時亦都會留意啲枝枝節節,唔係話因為見到某啲嘢就要危險速逃,但作為參考,為間公司加下分減下分,應該有助你決定加唔加入佢哋:
(I)Reception部電視
小例子,雖然播得畀你睇一定係佢公司啲風光嘢,但如果出現好多好多員工活動/義工活動,你可能要有定心理準備有時啲星期六日要出動.
(II)會議室
會議室其實可以反映好多嘢,間房有幾大,啲設備同櫈整唔整齊,會唔會攞咗嚟做雜物房,白板乾唔乾淨,有冇啲Hi-Tech會議設施等等,絕對可以睇到間公司幾有規模同埋願意做幾多門面嘢.如果有埋phone book仲開心,連個org chart都睇埋,大概已推敲到你個department有幾多資源甚至你有冇機會升上去.
而且最重要係得你一個喺入面,除非佢係玻璃房,如果唔係反轉嚟睇都仲得.
(III)面對team head
相比起老練(其實係麻本)嘅HR,同team head/line manager傾偈其實可以撈到更多油水.一來佢哋多數冇咁sensitive,二來佢哋真係身處你他日工作嘅環境,好多嘢比HR嚟得更實在.從佢哋講嘢/問問題嘅角度(同樣道理,如果佢係咁針對住某個話題,尤其係「啫」住其中一點),你大概都估計到實際嘅情況,以下係一啲例子同潛台詞:
「依家份工忙唔忙,多唔多OT」<= 你就好啦,我哋冇得咁悠㗎喎
「你條Team都幾多人喎」<=我哋冇咁多資源,你最好有定心理準備要食自己
「你哋啲tasks都分得幾清喎」<= 我哋10個窿6個蓋,到時咩都要幫手
當然,寫就咁寫,但面試嘅環境,氣氛,語調,用字甚至line manager有幾醒目等等都可以影響實際意思,究竟佢發放緊啲乜嘢信息,只有靠你嘅直覺同經驗去解讀.最重要嘅係,你將來就係同呢位人兄共事,你最應該係諗下自己同佢夾唔夾得嚟,呢一樣可以話係面試嘅重中之重.
基本上,每間公司/部門嘅文化同生態都好複雜,要喺咁短時間充份了解一間公司有幾伏,機會其實唔算高,錯誤解讀仲分分鐘令你失去一份好工.不過我好信奉人搵工工搵人嘅精神,如果間公司嘅環境,同事,HR或老細畀你嘅印象唔好,與其為難自己,不如再搵份啱心水嘅.
小小分享,就此收筆,共勉之!
(編按:作者從事人力資源及培訓多年,最愛與人面試交流.)
(本文為投稿,稿件可電郵至iwanttovoice@hk01.com;文章純屬作者意見,不代表香港01立場.)


text:
市面上嘅電腦螢幕五花八門,單係尺寸已經有由22吋去32吋嘅選擇,解析度亦分Full HD,2K,4K多種,規格林林總總,若然對螢幕冇乜認識,相信選購時必定會覺得一頭霧水,無從入手.小編今次就先針對一般用途嘅家用電腦,醒大家一啲入手小貼士,再推薦一款性價比極高嘅電腦螢幕!如果大家最近正好要入手新螢幕,或者有砌機嘅打算,不妨考慮一下以下呢款!
想揀個啱用嘅電腦螢幕,第一步最好先由用途入手,例如係日常使用,定係打機用,抑或剪片執相用,用途唔同,需要嘅性能都大大不同,然後第二步就可以按預算再作決定.如果大家係日常使用,亦即係一般上下網,做下文書工作,煲下劇,玩下非3D嘅遊戲咁,建議大家唔需要太過糾結及執著於規格之上,可以將挑選重點放喺尺寸同預算,揀個規格中規中矩,價錢平嘅已經足夠應付一般日常需求.
至於點先為之適合嘅尺寸?當然並非越大就越好,而係要視乎座位同桌面之間嘅距離,一般香港家庭嘅電腦都會放得比較近,所以市面上主流都係以22至27吋為主,如果空間細而螢幕大,反而會睇得好吃力.再準確一啲,如果距離(桌深)大約有60cm至90cm,可以選擇返19吋至24吋,1080P(Full HD)嘅螢幕;如果大少少有70cm至120cm,就可以揀27吋以上,配備2K或以上嘅螢幕.
根據以上兩點,小編就為大家揀咗以下呢款Acer螢幕,價錢相當經濟實惠,應付日常用途絕對綽綽有餘!
Acer 21.5" IPS 超薄邊框高清電腦螢幕 HK$778
Acer係全球第4大個人電腦品牌,性價比亦係一線牌子之中最高,今次推薦嘅電腦螢幕就絕對體現到呢一點喇!雖然尺寸只有21.5,但由於螢幕使用咗IPS面版,亦即係現今面版之中價位最高,可視角最大,色彩表現最佳嘅面版,用嚟上下網,做下文書絕對係綽綽有餘,如果平時會用嚟打機或者煲劇就更perfect喇.
呢款螢幕仲有一個特別之處,就係一個字——薄!一來機身厚度就只有6.6mm,比一部iphone仲要薄,二來邊框亦都只有1.5mm,令畫幅望上去更加寬闊.呢點對於於煲劇同打機嚟講尤其重要,因為幼薄嘅邊框令人難以察覺,可以減低睇片時視覺上嘅干擾. 至於其他規格,例如1080P解析度,4ms反應速度,72%NTSC色域等等,大致都符合一般常見嘅配備.雖然係比較中規中矩嘅規格,但以咁平嘅價錢就買到一個工作娛樂兩用嘅螢幕,可以話係非常超值,啱晒預算較低嘅用家!
🔻Acer IPS 超薄邊框高清電腦螢幕規格一覽🔻
🔻Acer IPS 超薄邊框高清電腦螢幕價錢一覽🔻
*價錢更新至2019/12/28
(產品資料以官方最新發佈為準)


text:
打機唔止角色要儲裝,玩家都一樣要齊裝,繼上次為大家介紹過曲面電腦Mon,今次小編再同大家推薦埋其他電競裝備,助你喺多方面同時提升戰鬥力,Carry全場,戰無不勝!
達爾優牧馬人EM915遊戲專用滑鼠 ¥139起 (原價¥209)
選擇電競滑鼠時,最重要留意滑鼠嘅DPI(每英吋直線距離的點數)以及FPS,因為兩者都同靈敏度有關,但注意FPS嘅數值雖然越高越好,但DPI數值就要配合番電腦螢幕,如果解像度越高,就最好選擇番DPI高嘅滑鼠,咁移動同點擊就會越順同越精準!
達爾優電競滑鼠具有多種功能,其中最方便嘅必定係有7個可以獨立設定嘅按鍵,可以自行設定打機時最方便自己嘅功能,加上150 IPS嘅追蹤速度同6000DPI,對遊戲中加速,跟蹤同瞄準相信都好有幫助,而且滑鼠經過特別嘅設計,用落手感好,打機嘅時候就自然更得心應手啦!
打機有好嘅滑鼠當然都要有好嘅鍵盤配合啦,用於遊戲嘅鍵盤多數都屬於機械式鍵盤,每個按鍵各自都擁有獨立嘅機械軸嚟傳送訊號.簡單嚟講,機械軸以顏色區分,包括青軸,黑軸,紅軸,茶軸,白軸等等,使用嘅機械軸唔同,按鍵後嘅反饋嘅力道同鍵程嘅快慢都會有所不同,而黑軸鍵盤會係多數遊戲玩家嘅首選,因為按鍵鍵程最短,用起嚟反應迅速,非常啱玩動作同戰略遊戲.
呢款達爾優電競鍵盤使用咗最著名嘅Cherry機械軸,再配合機械式黃金觸點技術,按鍵嘅反應速度係相當快速同流暢,而且有全鍵無衝突嘅設計,無論你同時按幾多個鍵,都可以即時同時作出反應.當然都唔少得有自定義功能鍵同快速鍵,可以自行設定需要嘅功能,加上背光嘅設計,型格同實用兼備!
西伯利亞 V21頭戴式遊戲耳機 ¥159起 (原價¥299)
打機對戰嘅時候,聲音絕對都係其中一個致勝關鍵,例如玩射擊遊戲時,就需要用到有立體感嘅聲音嚟分辨敵人嘅位置方向,所以購買耳機嘅時候最重要係留意聲道,其中7.1聲道就最適合用嚟打機,環繞感強,可以準確分辨嚟自唔同方位嘅聲音.
呢款西伯利亞耳機得到世界電子競技聯盟認證,採用立體感強嘅7.1聲道以及50mm石墨烯發聲單元,音域夠廣,無論聲音嚟自邊個方位,有幾細碎都可以輕鬆分辨.耳機咪亦具有降燥功能,同隊友對話更清晰兼無雜音,而單獨嘅音頻控制器就方便玩家以單手調整音量,耳機咪以及燈光功能,咁打機時就可以更全神貫注喺遊戲之中!
近年電競裝備嘅價錢越嚟越貴,單單一隻滑鼠可能已經過千蚊,但以上款款電競裝備嘅價錢都非常合理,而且功能全面,性價比可以話係非常高,無論你定打機達人係新手入門都不妨入番套裝備試試啦!
(產品資料以官方最新發佈為準)
想知道更多即時優惠資訊,立即加入我哋嘅Telegram Group啦!


text:
香港人每日返工家庭兩頭忙,對人時間長,又無乜時間娛樂,想調劑心情唯有偷搭車行街嘅空閒時間聽下歌,享受難得嘅「me time」,而要將自己完全沈浸係音樂之中,隔絕外界紛擾嘅聲音,一個好嘅耳機可以話係必不可少.
如果大家平時對耳機唔係咁講究,亦都冇乜深入研究,咁相信用開嘅可能都係隨手機附送,或者幾百蚊嘅耳機線,不過呢啲耳機方便就方便,音質相對嚟講就冇咁出色喇,而更輸蝕嘅一定係隔音程度!唔知大家有冇試過,當你返工返學搭巴士嘅時候,本想靜靜地聽歌休息下,點知耳邊突然就傳來阿叔開大嗓門講電話嘅聲音?如果將音樂開大聲啲,耳機又隨時會漏音,逼住隔離位陪你一齊聽,真係左右做人難.
若然大家係無音樂不歡,同時又嫌自己用緊嘅耳機唔夠隔音,今次小就為大家介紹一個非常抵玩,又功能齊全嘅耳機,啱晒冇乜預算,又想換個靚耳機嘅朋友仔入手!
JBL Duet BT Wireless On-Ear Headphones HK$234
嚟自美國嘅JBL最初為荷里活提供專業嘅音響設備,以專業音響起家.雖然佢喺香港嘅知名度唔算好高,不過喺外國就係一個非常火紅,好具人氣嘅百年音響品牌.不過唔好聽見專業就覺得一定貴,一定得音響發燒友先啱用,事關去到今時今日,JBL已經推出咗唔少門檻較低嘅消費性產品,例如耳機,便攜藍牙喇叭等等,雖則𠵱家市面上都有唔少同類選擇,但JBL可以話係同價位喇叭中相對出色嘅品牌,低音強而有力,而高音亦都唔會因為低音太重而暗暗沉沉,非常適合用嚟聽流行,搖滾,重金屬,或者爵士樂.
而呢款Duet BT Wireless On-Ear Headphones就係一個入門級嘅耳機選擇,屬於典型嘅流行樂風格耳機.其中又喺低音呢方面做得特別出色,聲音夠飽滿,彈性十足,聽dubstep或者rock,metal呢類音樂都會立即出到個效果,唔使開到大大聲都有震撼感,而且清晰度都做得唔差,樂器同人聲之間唔會打晒交,不過高音細節方面就相對會弱少少.如果預算只有二三百,又聽開流行曲多,呢款耳機絕對滿足到你嘅要求,CP值可以話係極高!
🔻JBL耳機功能及特色一覽🔻
不過唔知大家想買耳機嘅時候又會去邊度入貨呢?豐澤?百老匯?香港雖然貴為購物天堂,每次做親折扣優惠都層出不窮,不過無論件商品幾平都好,有時都總係不及外國買咁抵deal,每每遇上呢啲情況,相信大家第一時間都一定係咗諗代購先.但你以為代購平咗幾舊水已經好抵?大錯特錯,事關最抵一定親自上網買,尤其係電子或者數碼商品,隨時比代購仲平多兩三百!
今次為大家仲介紹嘅耳機就係一個好好嘅例子,JBL Duet BT Wireless On-Ear Headphones大舖賣緊$599至$790左右,坊間有集運公司就以6折$429代購,雖然己經平咗唔少,但絕對未去到最平!今次就畀小編係eBay搵到$234嘅選擇!建議大家不妨上下外國網站尋下寶,動動手自己買,一定係最平!
🔻JBL耳機網購價格一覽🔻
若然擔心運送或者運費等等嘅問題,都唔緊要,小編已經為大家準備好一份集運天書畀大家參考!立即撳入下面連結,入面有詳細外國網購教學!
唔想錯過任何網購限時優惠?立即 Like 《一網打盡》Facebook專頁同加入Telegram Group啦!你仲可以拎到獨家優惠碼及禮品𠻹!
👉按此讚好《一網打盡》Facebook專頁👈
👉按此進入Telegram優惠碼發放區👈


text:
如果你認識佢,就會想像到,佢係以好平和嘅心情去坐監.
佢都可能會覺得好悶,同埋冇煙食好慘,但係應該唔會係外面想像到咁愁雲慘霧.如果你認識佢,你諗起佢朗聲大笑既自信得戚樣,你會知道佢有很好的心理質素,他遠比我們都堅強健康.
如果你認識佢,不如諗下,你覺得佢會希望,你今日呢個時刻諗啲乜,做啲乜?
好耐之前佢去做社會服務令. 我哋問佢覺得點,佢就話,油油其實好悶( 補充番,佢油油嘅服務令社署評分係excellent).我話「油油都學到嘢㗎,我就成日都想學油油 .係唔係可以將個懲罰,轉化成另一種經驗,令自己過得容易啲?」 佢講嘅嘢好特別,佢話「唔係㗎,油油就係咁悶. 我要接受佢其實就係一種懲罰°」 如果用林阿p對西西佛斯嘅理解,就係西西佛斯將懲罰變成一種娛樂,去拒絕咗種懲罰,令你罰佢唔到 .
但係我諗黃浩銘嘅想法,係更加深一層:其實懲罰就係重覆,無聊,悶同埋嘥時間 ,呢樣嘢係公民抗命嘅代價,你唔會喺入面get都到任何好嘢,無joy,你就係會咁悶.罰就係呢個意思,但受罰,仍然係佢自主既選擇.自主的心是不能被剝奪.
當然佢個人實際上係被困住,好多嘢簡單如上facebook都唔會做到. 我見到好多post話我哋會同被捕者同行.其實自由嘅人,係冇辦法同不自由嘅人同行.佢哋嘅狀態, 我哋連想像一下都係不可企及. 我反而想問,你覺得佢哋放番出嚟之後,13個月之後,佢最想我哋變成點樣嘅人?個社會變成點樣樣嘅社會? 如果我地有任何事係現階段可以做,就係我哋就要用呢13個月嘅時間,去將自己變成那個「他們想見到的我」,唯有那樣,我們和他們13個月的時光才叫做沒有虛渡,才叫同行. 我諗如果我哋每一個人都咁樣諗,件事就會有意義同埋有生產力好多.
黃浩銘係一個點嘅人,我哋將佢嘅嘢做雙倍:唔好遲到,做野唔好咁頹,應承得人就要辦到,有情有義有承擔,爽朗愉快幫朋友.想想他們是怎樣的人,想想他們希望我們成為什麼,我們又應當成為什麼.
唔好唔開心,但把他們未完成的,做個雙倍.互勉.


text:
啱啱香港對不丹嘅世盃外圍賽,中共國歌比全場開汽水,大陸憤青即刻大罵香港人係狗,又話全世界得香港會有主場球迷噓國歌,港人真係好無恥.
大陸憤青又一次暴露井底之蛙嘅本質.今年嘅西班牙國王杯決賽,咁啱由巴塞隆拿對畢爾包,開波之前嘅播國歌環節,比全場十萬人狂開汽水,分貝達到120,西班牙國王塊面燶到爆 [1] . 巴塞隆拿所在嘅加泰隆尼亞(Catalonia) 地區同畢爾包所在嘅巴斯克 (Basque) 地區,代表西班牙兩大分離獨立勢力.呢兩個地區嘅語言,歷史同西班牙嘅前身(Castile) 都唔一樣,佢哋喺上世紀西班牙法西斯統治下,係重點被打壓對象.巴塞就好似加泰隆尼亞國家隊,每次對代表西班牙建制嘅皇馬,就好似一場戰爭.喺巴塞隆拿市嘅遊客區,亦周圍貼滿提醒遊客 ‘Catalonia is not Spain’ 嘅標語.上世紀嘅巴斯克游擊隊亦主張武裝抗爭,直至西班牙實行民主政制,並要符合加入歐盟對少數文化嘅保育同尊重,游擊隊先係近年先放低武裝,走入議會繼續爭取更大嘅自治或者好似蘇格蘭形式嘅獨立公投.
其實今次場決賽本來定係馬德里踢,但係皇馬唔想自己個場變成比兩大分離勢力騎劫,最後喺全西班牙都無城市想接手呢個燙手山芋之下,場波變咗喺巴塞個魯營球場踢.西班牙政府喺決賽第二日,即刻出咗個聲明,話兩隊球迷傷害西班牙人民嘅感情,破壞西班牙嘅和諧,大肆抨擊話佢哋暴力傷害民主 [2] .乜啲說話咁似中共/港共嘅?冇錯,西班牙政府對於一年前加泰隆尼亞有八成選民支持獨立嘅公投,都係話公投係西班牙係唔合憲,唔合法,你哋獨立要問過全西班牙人咁話[3].不過,西班牙始終都受歐盟嘅人權條約所約束,除咗放吓嘴炮都無乜嘢可以打擊兩個地區嘅獨立聲音.
喺歐洲崇尚人權自由嘅制度下,加泰隆尼亞同巴斯克人即使未能成功獨立,都起碼可以保住自己嘅文化同語言.至於香港,大家繼續祈求中共某日開恩,又或者等到中共倒台,建立民主政制一日,香港應該都比新香港人完全攻陷玩完.同埋,如果去巴塞隆拿旅行,千祈唔好以為自己好x 醒,著住件印咗Xavi嘅西班牙波衫周街走,會死人的.
原文刊於 2271 本土文集》
Photos credits : Cover photo ; [B]; [C]


text:
早幾日表妹打電話俾我,佢同我講話就黎大學畢業,之前報咗中大同埋Poly嘅Nursing Master課程,但interview之後都無消息,睇黎應該唔會收佢,所以就問我仲有啲咩出路可以揀.
「你嘅然想做護士,點解你初初揀科嗰時唔揀Nursing呢?」
「唉,我讀文科架,而且我A Level又考得唔好,根本就無可能入到Nursing,有得讀大學已經算唔錯架喇,其實我唔係想做護士架,但我發覺我畢業後根本就無用,搵份工可能得一萬蚊人工,還埋grant loan就得嗰幾千蚊剩,我點俾家用阿媽呀? 所以咪諗住俾多啲錢讀個Nursing Master可以有保障囉,但而家又唔收,表哥你可唔可以幫我諗諗計呀……」
同表妹傾咗一輸之後,發覺佢好慘,佢屋企本身都無乜錢,為咗供佢上大學已經辛苦,但如果讀埋個Master就更加辛苦,得唔讀又好難搵到好工,就算想讀都無學位收佢……
一個大學生,畢業後嘅人工竟然可以咁低,喺消費指數咁高嘅香港,真係扣埋返工同埋日常基本消費娛樂開支之後,根本就連還grant loan與及俾家用嘅能力都無,試問年青人又點會覺得有將來呢?
記得英國佬嘅年代,中三,中五,中七,專上學院(Poly, City之類) ,三間大學, 一級又一級咁分門別類.
讀得大學嘅人絕大部份都係天生就讀到書,無咁叻但又勤力用功讀書嘅就專上學院, 中七畢業後覺得想搵錢同埋快少少累積社會經驗嘅人就會出黎做野賺錢先,到覺得需要增值學歷嘅時候先會去進修,但因為已經有一定經濟能力,所以生活無咁吃力, 就算中五嘅都可以做普通文職,中三就去做Sales或者體力勞動工作.逐格逐格咁樣分落去,但做咩工都好,都一定搵到足夠自己生活嘅金錢,當時香港人係唔會專登用錢去買學歷,真係洗錢嘅人,都會出國留學,起碼都會學到一口流利嘅英語.
但時代改變了,而家走進大學校園,周圍都係講緊普通話嘅大陸學生,好多都係學費全免,宿舍又俾佢哋霸晒,一個家住西環嘅中大生,竟然唔夠分住宿舍,真係非常之可笑.
以為死讀爛讀大學畢業,點知 7fea 出到黎個個人都係大學生,為咗增加自己嘅叫價能力,就去讀第二個Degree,或者去讀Master,但又要用多幾年時間,用多屋企幾十萬,為咗嘅只不過係幫自己畢業後賺多出幾千蚊人工.
學生們之間又會互相比較,三大嘅就會笑City生做Shity,City生又會笑珠海書院生都叫算做大學嗎?,珠海生又會笑IVE生為矮肥生或者I大生. IVE又會笑毅進生為偽進,你憑乜讀完就有咁高學歷? HKU space生又會同生自稱HKU……
成個社會都只會去比較最表面嘅學歷,後生仔根本就唔會去諗一下咩叫做工作表現同埋「執生」呢兩個字嘅重要性.久唔久就會有啲新畢業嘅同學仔問我:
「飛爺,你讀到咩程度呀?」
「中五理科全合格,之後讀過Open U」
「然後呢?」
「然後? 無架喇,係咁多.」
「吓,無架喇? 點解唔去讀多個Master呀?」
「Master?我贏嘅係經驗同埋做野嘅能力,我有需要洗多幾十萬去買個學歷咩? 有時間嘅話,我休息吓好過啦, 人生得嗰幾十年,真係要為學歷去讀足幾十年書咩? 學歷嘅野,夠自己搵工咪得囉, 邊有得同人比架.」
或者同學們會覺得我好寸,又或者佢哋會心有不甘點解自己Master畢業而要聽令於一個只有中五畢業就出嚟做嘢嘅人.
但其實佢哋又無錯嘅,因為呢個社會已經開始扭曲到以為用錢買到學歷就係成功. 要怪唔應該怪學生,要怪就應該怪一班將學位量化用黎賺錢嘅當權者.
將香港人交嘅稅去支助大陸人嚟讀Degree,Master甚至博士,將本應屬於香港人嘅福利用盡,好多本應有資格讀到大學嘅香港人就讀唔到,然後學生就要出面自己交高昂嘅學費去「自我增值」先可以搵到份比較好嘅工種.
就算入到大學,未畢業嘅就搞到屋企有巨大嘅經濟壓力,但一畢業就周身債,呢個咁嘅社會仲點叫班後生仔覺得有希望同埋將來?
再過十年,真係唔知會唔會大學畢業就只能夠做麥當奴……


text:
記得以前睇粵語長片,窮人稍為賺到少少錢都會買隻燒鵝髀慶祝下,今日富裕嘅香港人有錢竟然食「過期化學肉」.一方面我對於現今化學品有化腐杇為神奇,起死回生的作用而嘖嘖稱奇,另一方面我唔明點解要用錢去買啲屎黎食.加工肉唔係屎?唔係卦?從屠宰個刻開始,阿豬阿牛阿雞都嚇到屎尿齊標,你問我有冇完全清洗乾淨先去整足三両,豬柳漢堡同麥樂雞?你自己諗下啦.2011年 Jamie Olivers 已踢爆美國嘅麥記用 Ammonium hydroxide(氫氧化銨)洗牛肉渣,殺菌喎.呢種化學品亦會用喺啲清潔劑裡面.你試想下你阿媽喺屋企煮飯時落萬潔寧呀,藍威寳同洗潔精洗舊肉,然後叫你食左佢.都係化學品之嘛,點解你要食漢堡牛肉唔食藍威寳牛肉吖?
我一直對呢種全球性大公司標榜自己係良心企業冇咩好感.佢地每年都有一系列嘅KPI(key performance indicator 關鍵效能指標),都係銷售額,銷售量,成本控制,市場佔有率等等.就係呢啲KPI令到所有產品研發時只會朝向搞掂呢啲KPI為目標.良心係呢個時候失咗蹤.而咁上下PR就賣下廣告搞下良心工程形象,因為呢個係PR嘅kpi.咦!你地終於發現.其實所謂嘅企業社會良心同佢地售賣嘅產品係冇關係架!
不過講番句公道説話,香港麥記價錢喺全球排行第6平,僅僅貴過幾個發展中嘅國家,好似烏克蘭,印度,南非,埃及等.以香港今時今日嘅物價嚟講,麥記要維持呢個低價格,同時又要迎合所有股東分花紅嘅期望,惟有放棄食物質素,俾啲下欄嘢人食.我成日聽到好多人話去外國食麥記好貴.其實我覺得只係香港嘅麥記太平.呢個香港麥記要平嘅想法令香港麥記都唔敢加好多價.所以一份錢一份貨係永恆嘅道理.因為平,方便,好味而食麥記,咁唯有喺呢度祝各位身體健康,百毒不侵.
*以上文章由食品供應商行內人吉仔撰寫
Go Green Hong Kong 編按:「香港麥當勞則強調一直選用優質牛肉,供應商亦跟美國麥當勞不同,但漢堡扒是否含有「粉紅泥渣」則要再跟進研究.」 兩年半前的新聞,究竟香港麥記跟進研究完未呢?福喜上海除了循環使用過期肉之外,有沒有炮製「粉紅泥渣」漢堡扒給香港麥記呢?


text:
今日因為工作上嘅需要,同幾位媽媽一齊交收文件,其中一個突然間提出,好想搵個地方坐低飲杯嘢.大家嘅仔女都已經讀緊中學至大學,似乎最近遊行,上街嘅事,突然令大家好想講下自己同啲仔女嘅遭遇.
第一個媽媽話,6月15日,即二百萬+1人遊行之前一日,佢發覺個仔係咁搵黑色衫, 於是問佢係咪想去遊行,叫個仔小心啲.媽媽嘅心情,當然係見到血氣方剛嘅少年人,最怕佢哋唔了解件事,人去佢哋又去,點知個仔突然反問媽媽一句:「阿媽,其實你知唔知道我同啲朋友點解要出去呢?點解你哋啲大人成日覺得我哋係唔明白乜嘢事呢?」
媽媽對於突如其來嘅呢一句說話,有點不知所措,不過都好想聽吓個仔點解會咁抆憎.個仔就同媽媽講:「其實我哋覺得乜嘢都唔能夠自己話事,個政府只會畀機會聽政府話嘅人,而家終於有一樣嘢係自己可以話事,就係上街!如果一百萬人嘅聲音唔夠多,我哋就想畀多啲佢睇.個政府淨係識得叫人哋信佢哋,但係就乜嘢都冇真正做過.」
呢位阿媽話,嗰一刻突然間覺得個仔大個咗,都唔敢太過囉嗦,反而叫佢一定要飲多啲水,小心啲唔好整親,唔好衝.以前以為個仔淨係識得打機,原來個仔唔係咁樣.
另一個媽媽,其實都好詫異點解個女同啲同學仔堅持12號一早就要去到金鐘,明明平時個女都唔會想咁早起身啦!但個女淨係話好想去幫下手.原來呢啲後生仔係好嬲林鄭月娥一路都唔肯回應遊行之後嘅訴求.佢哋班同學之間傾開,就覺得啲大人強迫佢哋做錯事就要承認,功課做得唔好就要即刻改正,但係自己做政府嘅人,原來講一套做一套. 總之大家出咗去先,互相支持,有啲乜嘢可以幫手就即刻在現場幫手囉.
媽媽其實一路很難理解,原來個女收收埋埋對社會嘅睇法好耐,成日以為佢哋好鍾意返大陸玩,應該都無乜所謂香港而家變成咁樣,點知原來佢哋覺得去玩還去玩,見到社會變成咁就唔可以混為一談.
作為母親當然好希望自己的仔女可以喺充滿愛 36ab 公平嘅環境成長,我相信好多父母都冇諗過,2019年自己嘅仔女竟然會成為200萬人嘅其中一份子,走出嚟大聲疾呼,呼喊對制度嘅不滿,對社會嘅不滿,對政府嘅不滿.
我覺得,愛一個孩子,就係應該讓佢喺生活上參與,去了解社會發生乜嘢事,使乜囉嗦吖,只要係咁二提吓佢哋,記得注意人身安全,其他一切就由得佢自己直接去感受,咁樣嘅生命教育反而來得更有意義.
各位爸爸媽媽,記得唔好以為佢哋係人衝佢又衝,佢哋真係好介意大人以為佢哋冇腦,唔識諗嘢.我哋呢啲父母有時唔知有乜可以做,但唔緊要喎,學我哋嘅仔仔女女話齋,咩都幫下手囉!


text:
其實航空安全係空中服務員最重要嘅工作,沒有之一,而唔係提供個人服務.
咁點樣確保航空安全?就係靠考試,有一年一次嘅安全試,同埋每次上機執勤之前嘅「小考」!
每一年空姐空少都要考安全試,確保大家掌握飛機安全嘅最新情況,即使有突發情況都可以應變,如果 Fail 咗,可以 retake 一次,有啲航空公司 retake 都唔合格就要炒.而當中又包括咗兩部份,分別係緊急應變同醫療知識.
緊急應變方面,因為空姐空少飛好多程,每次嘅班機型號都可能唔同,所以係要記熟哂每個機種嘅安全設備,唔同情況嘅逃生程序等等.考官都會出個情境題俾你,考你落地,落水,機艙外面有冇火災等要點應對.
至於醫療知識,就要知道咩病用咩藥,要有啲藥物嘅使用係要用電報同地面嘅醫療機構聯絡,得到專業醫護人員批准先可以用,當然都少不了臨場應變,急救嘅時候攞咩器材,點樣評估乘客嘅健康狀況等等.
除咗上面嘅一年一次大考之外,每次上機前都會有 briefing,都要考航空安全嘅問題,形式就間間公司都有啲唔同,有啲係上機前一人問一條,如果唔識答,就會問多條,問多條都唔識,原則上你就無得飛﹔亦都有啲係執勤之前,以電腦考,有三次機會答,如果答極都唔識就 bye bye!
所以空服員嘅首要工作係確保大家嘅旅程平平安安!


text:
一直密切留意華航飛機師罷工情況,睇住管理層嘅抹黑真係越睇越心寒,好彩都仲有唔少乘客體諒同理解平衡返!
飛機師一話要罷工⋯⋯最容易俾人攻擊嘅論述係,佢哋人工高,社會地位高,好心就唔好咁貪啦!講呢啲說話嘅不乏嗰啲乜乜乜總經理,乜乜乜主管⋯⋯次次睇完,都忍唔住笑啦!你班高層過去一年有幾多日唔夠瞓?你又有冇試過過勞呀?
唔知大家係咪睇得太多衝上雲霄,對呢個行業太多美好想像!查實每程機都面對住大量數目字資訊,仲有地面無間斷嘅,每一個航點都有嘅無線電通話,仲要mon住天氣變化再調整點應對⋯⋯仲有仲有,求上帝保佑本身行機裏面唔好有啲咩古靈精怪嘢發生, 真係一眼關七都形容唔哂佢哋駕駛室入面嘅工作!
查實華航飛機師嘅六項工會訴求已經積壓咗好耐!搞到罷工亦即係談判破裂,其實僱主負上最大嘅責任,一直毫無誠意解決困難,用返台灣朋友用嘅字眼「跳票」,即係次次都講過唔算數.
見住華航不停地拿乘客做籌碼,道德勒索班機師,但唔諗下罷工背後嘅原因,一昧打壓,真係好可恥!
有客人受影響,我都明白會有唔開心同失望,不過希望做打工仔嘅可以將心比己,無人想俾老細蝦到上心口,每個機師都想平平安安做嘢~~~我成日提醒朋友,當大家每一次坐飛機享受你愉快旅程嘅時候,唔好忘記背後成就這一班航機嘅每一位工作人員到底付出咗幾多!


text:
小賓做左管理處咁多年,好多時都會聽到啲客疑問,年年都加管理費,咁做管理員都幾好搵喎!人工加得咁密!又或者,當小賓同法團委員開會傾屋苑預算要加管理費時,佢地既反應通常係:
委員A: 「哦,即係每戶比多二三十蚊啫,OK啦!」
委員B:「唔係喎,其實我真係唔明白,點解年年都要加管理費呢?唔好講咩維修喇,你地憑乜野成日加人工先?經理我唔係話你呀,我講D保安呀,年年都加,人工就黎好過我喇!」
事實又係咪咁呢?
當我提出既係増加管理費,大家似乎都只係討論緊管理員既工資.但係,加管理費並唔代表增加保安員既人工架.保安員既人工,其實係根據佢地各自同管理公司簽訂既合約而決定,而唔係根據屋苑收入而決定架.根據大部分管理公司同屋苑簽訂既合約,管理公司只會當法定最低工資提高既時候,先會同法團相討增加行政費,調整保安員既薪金以符合法例.亦即係按現今制度,每兩年先有一次調整既可能,並唔係每次加管理費佢地都有人工加架.
既然人工冇加到,咁管理費加黎做乜呢?我諗大家都知道,其實一棟大廈係包括好多野架,例如清潔,升降機,保安系統,消防系統,發電機,園藝,天線接收,供水系統,各類維修工程等等,每一樣野其實都要交保養費,而保養商亦會按每年通脹增加保養費,亦即係屋苑每年支出都會增加,而大家經過大堂走廊既一磚一瓦,亦即係我地俗稱既公家地方,都要用管理費維修架!


text:
文: 你估而家同你乞咩
方向報標題大大隻字話侍產假「袋住先」?!吓?袋住先即係唔係最好啦,佢仲寫到下年有三日侍產假就好似要去慶祝咁?
再睇, 仲有兩個小標題力勸各打工仔「袋住先!」?
第一句小標題「勞資關係劣 難增至七日」,講到冇架啦,冇計啦.睇埋內文句野是邊個講?原來係工聯會陳婉嫻.好多聲音都話工聯會不支持七天侍產假,係出賣工人啦,方向報就講到得「李卓人」一個係咁批評,仲要俾整整一大段陳婉嫻打苦情牌回應?!
第二句小標題「警告倘修訂 當局即撤案」,整整兩大段俾晒位張建宗講官腔廢話,張建宗竟然話,如果議員提出任何修訂通過左,政府就會撤回草案 .嘩,明明咁嘅態度先係大新聞喎.政府咁樣同拎支槍迫你受有咩分別?即係其實傾咩都無用啦.唔接受任何修改而迫你通過嘅草案,咁都唔叫威脅立法會?但方向報在整篇報導的最尾總結句竟然直接引述張建宗嘅話,好似好接受佢真係坦誠交代咁?!
侍產假應該三日定七日,成篇報導好似兩邊意見都有講,但睇篇幅,睇標題,就好明顯方向報企左喺政府同商界嗰邊啦.
「袋住先」?老老實實,唔通會有勞資關係變好的一天?擺明都係語言偽術,講大話啦.你睇下地鐵,巴士車費夠話可加可減啦,你睇下呢幾年,車費加左多多聲,幾時見佢有減過吖!
其實方向報記者簡單上網查一查,就見到就算英國和非洲的肯雅,都有兩星期有薪侍產假啦.七日都算少啦.呢啲又唔見方向報報下?仲要大小標題兼篇幅都仲幫住晒政府商家,到底方向報係真心關心基層,定係又幫政府做公關呀?


text:
Holiday driver係形容個D冇車但有車牌,星期六日會借架車玩下嘅driver,佢地覺得自己係藤原拓海,但D駕駛技術就當然係有目共睹嘅差啦.香港地除左有呢班山寨版藤原拓海,仲有Holiday parents,星期一至五秒秒鐘幾百萬上落,當然係星期六日先得閒做爸爸媽媽啦,既然一星期可以同個細路相處嘅時間唔多,只係玩實在太唔乎合香港「乜都chur盡」嘅經濟原則,太浪費人生,玩得嚟梗係要學到野啦.
到底邊個發明又要玩又要學野?
我以前喺老鼠樂園份part time……
我係大學個時喺老鼠樂園帶學生團,比左錢點可以就咁玩,梗係要學野啦,無錯,去老鼠樂園都要學野.玩完巴斯N年要分組答遊戲卡,睇完3D電影要學3D電影影像原理,睇完獅子王又要砌拚圖.一個三四年班嘅學生玩得咁有教育意義,如果我係個細路,我會覺得人生好冇意義囉.已經玩得好冇癮,有D學校為左增加教育意義,仲安排英文團比班廣東話speaking嘅學生.yes,以上呢D遊戲仲要用英文玩,真係一次過滿足你三個願望,又玩,又學野,仲聽埋外語,真係抵過一雞三味呀.
你班仆街俾個細路抖下得唔得呀?
我明架,要成為一個完美嘅細路,真係分分鐘都唔可以怠慢,唔可以輸喺起跑線上.但平日已經好似奧巴馬咁嘅schedule ,星期六日去玩,可唔可以唔好玩得咁「有意義」呀?有教育意義就唔好玩啦,而家係想個細路玩,定玩個細路呀.
- 喺公園見到個細路玩舖sir滑梯,都要學外語,個阿媽邊玩要邊講safe safe.鼓勵個仔跳兩野,就講 jump高D,jump高D.以前靈格風3個月學慬外語,out啦,而家3個月嘅BB就已經要學外語.
- 去到餐廳,又聽到個阿媽問個仔:「雪糕英文係咩呀?你串比我聽先比你食.」真係好大壓力呀.
- 去玩具玩斗城,個細路揀樣玩具都要揀樣有教育意義嘅.「都3歲啦,仲咁唔定性,玩都唔坐定定咁玩,玩串字個D最好啦」.
點解無啦啦為班細路「抱打不平」?
香港細路真係好鬼慘,冇時間玩仲冇地方玩.我屋企樓下個公園日日都人山人海,附近成20棟樓,得一個公園,我 feel 到條 sir 滑梯都覺得好攰,一條sir滑梯要比成20棟樓嘅細路 sir.結果D細路放假又係去返補習社,琴行,興趣小組.我 1791 過星期六去佐敦谷打算鋪塊格仔布野個餐,撲個蝶,成個草地都係人,所以你明白點解郊野公園都有人霸位.
今日下晝仲比我發現一件地產商嘅陰質野,事緣我經過圖中嘅私人屋苑,個屋苑名牌隔離,比我見到一個比屋苑名牌既N倍嘅牌,寫住公眾休憩用地,我行入去,真係柳暗花明又一村,個公園原來好大.個刻我先恍然大悟,原來個公園並唔係私人屋苑範圍,發展商為左預防街外人入黎玩,用左個圍牆圍住個公眾公園,留返隱蔽嘅入口令人以為公園係私人屋苑範圍.
香港D細路已經冇得玩,冇地方玩,點解仲要咁瞞騙D細路,係唔係要關注下細路玩嘅權益.
PS. 我真係好想知仲有冇其他隱蔽嘅公園,又係比地產商隱瞞住,大家不如幫手揭發出來,比細路多個玩嘅地方呀.


text:
(純粹悼念條魚文章)
FB根本係一部「視覺跳樓機」……
FB對我黎講根本係一部流動版視覺跳樓機,你永遠都唔知,下一秒拉個news feed,係有咩彈出來?如果下一秒係忌廉哥或者最新款劉江華垃圾桶,當然係no problem啦.但朋友仔當中,一定有幾個係變態或者個期神經受到某D衝擊,有人會po幾千隻曱甴造成嘅頸鏈,亦有人share FearFactor睇人點鯨舌犀牛睪丸.每一個feed,都可以係一個「攞你命3千」武器.好彩我意志力尚算超卓,如果唔係我好可能成為首個睇FB嚇到喪生嘅人類.
FB自動播video,同坐跳樓機唔比攬安全帶係冇分別……
FB自動播video呢個function,係完全唔比你有準備嘅時間,你火箭升空都數10下呀.如果我睇左caption,自己click黎睇嚇到瀨屎,係我自己攞黎賤,只怪我唔打定底著「包大人」屎尿片.你自動播,我個心真係離一離.
星期六睇左段無人性煮魚片段,我發左兩晚惡夢……
段片嘅主角係一條魚,又如果重拍呢段片做成語動畫廊,個主題必定係「生不如死」.
- 片段一開始,個廚師冇扑暈條魚,就立即刮佢魚鱗,條魚喪掙扎.你想像下,唔好話生剝你層皮,如果有人用BBQ 個隻大箝,喪扯你加拿大D毛同頭髮.真係諗起都痛呀.
- 廚師隨即用刀劏開條魚嘅下半身,再拎哂D 內臟出來.你又想像下,偷腎集團生劏你,偷左你pair腎,係唔係憤怒了,最憤怒都莫過如比你知佢偷緊你pair腎.
- 重頭戲黎啦,個廚師好似差佬用黑布矇頭咁,包住條魚嘅上半身,放條魚嘅下半身係滾油炸.
我睇到呢到,我真係好困惑,你而家食魚姐,你使唔使食之前SM 條魚呀?邊個仆街食魚食到咁仆街呀?
我以為個成件事完左,真係估佢唔到,佢仲係條魚上面打左個芡. 1c87 條魚經歷左咁多,竟然仲未死得眼閉,上台比人一路夾D 肉,個咀一路開開合合…
我祝發明呢個煮法嘅個個人黎緊一百世都做魚生……
我見住條魚死得咁轟烈,我真係久久未能平伏.有冇人話我知咁樣SM條魚,係咪會好食左?我睇完真係好想為條魚打堂齋,我呢個月都唔食魚生.我祝個廚師以及咁樣食佢個D 人黎緊一百世都做魚生,次次都落係名將廚師嘅手中,同發臭的紅豆壽司相伴.
我發左兩晚惡夢,我相信係條魚冤魂索命……
我隔mon觀火,睇住條魚咁死法.我發左兩晚惡夢,夢見我pair腳比人炸左.我見到我熟左pair 腳好似煲湯D瘦肉咁.我一直都有個疑問,以前睇《天與地》,我好想知人肉到底係紅肉定白肉,人肉我冇食過,牙肉我有試過唔小心咬左忽出來,呢兩晚嘅惡夢令我相信我應該係紅肉黎架.
對上一次我嚇到瀨屎已經係大學時去澳洲參觀博物館,睇鴨咀獸標本.我見到個隻乾左嘅鴨咀獸好似成條臘鴨咁,我個晚成晚就夢見比隻鴨咀獸個仆街咀喪夾我隻腳.當時同學仔安慰我應該係訓覺壓住對腳.但今次條魚死得咁慘烈,我真係「忘不了」呀.
PS. 段片好嘔心,我只cap圖.我provide條link比想練膽嘅朋友仔自行訓練自己啦.有人話睇變態野就好似去譚仔食米線咁,可以步步進階,由10小辣開始食到變大辣.但我想講我受夠啦,比個清湯米線我洗滌下心靈啦.
再PS. 條魚你今晚真係唔好再搵我啦,我睇你點死架渣,我冇落order架.嗚呀,媽咪呀,好驚呀.
煮魚片段
文章原載於姐死姐還在Facebook專頁


text:
我屋企樓下有間麥當當,由屋企行到落間麥當當只需數秒,尋日我又不由自主咁入去買野食.
我見到有新產品叫「新地蘋果脆」,10蚊.我心諗,新地6蚊,蘋果批5蚊,就算佢真係咁冇人性咁比番兩樣一模一樣嘅野我,都有著數,於是我就叫左個外賣.原先都以為佢會稍為有啲packaging ,執返好個外型先比我,真係估佢唔到,佢真係就咁比一個蘋果批同一個新地我.我真係好想大聲嗌回水,大叫唐唐個句「你呃人,你講大話」,啲士多啤梨果肉係唔係比麥當勞叔叔食左,新地雪糕得3個圓周,少過兩蚊新地筒.
將兩樣野擺埋一齊就係一個新產品:
我望住呢個「蘋果批同新地雪糕雙併」,我心諗,將杯可樂同雞翼分開比我,係唔係新產品「可樂雞翼」.開包茄汁,放包薯條入去shake ,係唔係茄汁味shake shake薯條呀咁.
其實咁多年,我都覺得麥當當真係好有創意架…
- 我仲好記得「點jack」遊戲,個個「點jack」好似碎屍案咁比人斬開4碌,只要你集齊4件身體部份,你就可以365日,日日食麥樂雞.當時我有個auntie中左,送左數十張比我食用,我而家我諗返起食個啲係過期肉,真係覺得自己個段日子,同日日係停屍間咬腐屍係冇分別.
- 我又好記得麥當當一次推出18 件麥樂雞,我真係好震撼,我真係好鐘意食麥樂雞.我冇諗到麥當當竟然由零售麥樂雞,變左批發麥樂雞,一打打咁賣.
- 早幾個星期,我去佐敦間麥當當,見到啲位一格格咁,我望住食緊野個啲人,真係覺得佢地好似家禽,農場啲牛隻咪每隻牛有一格伸個頭出來食野嘅,真係咁迫你都諗得出,真係好想讚佢叻仔.
曾幾何時,我覺得麥當當係「秒秒鐘歡聚歡笑」的地方,個開心樂園餐外賣盒我都玩到一日.我都曾經相信麥當勞叔叔係個好人,我呀媽炸野都要蒸一蒸,無你我真係品嚐唔到炸野.但點解你賣過期肉衰左,守行為呢段期間都hea做,唔改過自新.今次個新地蘋果脆真係令我對麥當當徹底死心.
PS. 話分兩頭,有一樣新產品,我真係好想麥當當推出,我真係好想係個熱香餅上面加個新地雪糕,但新地雪糕要11點之後先賣,熱香餅又11點前賣,佢兩個真係「只差一點點先可以再會面」,如果真係出,我唔洗星期日去café排pancake雪糕,如果加3蚊可以擠個新地係我個熱香餅度,我食番麥當當啦.
原載於 7ff2 姐死姐還在facebook專頁


text:
(純粹懷念過去系列文章)
早兩日,新聞話美國有個節目,比個gameboy班細路,睇下佢地有咩反應.有個死靚仔話:「我老豆收埋一個」,再有個死靚仔話:「我見過有隻iphone套係咁樣嘅」.原來,真係唔使「上樓梯覺得關節痛」先知自己老架.
班細路彈到個gameboy一文不值,毫無潛力;你班細路知唔知我曾經為左玩你地眼中一蚊都唔值嘅 「玩具」,付出左幾多努力.
- 由於家窮四壁無玩具,我主要都係自己同自己玩黑白.二年班的暑假,我用左兩個幾鐘,對住屋企塊牆,對打左1000下黑白,我即刻衝去同呀媽報喜,呀媽仲叫我向2000下挑戰,我當時真係覺得自己身手好敏捷,當今有邊個好似我咁連打1000下黑白完全無甩beat.
- 除左玩黑白,我都周不時數腳毛,但有時見到一個毛孔有兩條腳毛,都好困惑,唔知當一條定一條半.
- 就好似大雄成日去呀福屋企痴玩具玩一樣,我都成日去比較有錢的親戚玩佢地D玩具.我成日去表哥度,佢最鐘意同我玩play station打街霸,我真係鋪鋪都好專心的撳,好多時我都勝出.如事者,過左3個月至半年,有次我表姐都黎埋,佢狂笑我白痴仔,原來我表哥次次都較computer mode比我打,我個半年,只係不停好似撳燈掣咁撳個手製,根本冇玩過.但唔緊要,只要有得掂到舊玩具我已經好開心.
- 有一年的聖誕,我家姐儲左50蚊,係小童群益會買左副二手大富翁返來.我地真係好珍惜副大富翁,用左幾日時間, 用透明膠紙,用過膠的原理,痴哂所有的銀紙先開始玩.雖然我每次同家姐玩大富翁,佢都會send我去坐監,一鋪大富翁我通常都坐5至10次監.但都唔緊要,有得玩,我真係心滿意足.
- 冇MYTV重溫節目的年代,我表哥會用錄影機錄哂一星期的美少女戰士,但佢話變身集集都一樣,佢會撳fastforward 12 倍比我睇變身.但我都唔介意,我知我可以轉動我眼球快D 來迎合個節奏.
正如有錢佬好難好開心,窮人執到一蚊都當執到金.而家D細路連IPAD都一人一部,點會明白掂下舊玩具都可以好開心.
我仲記得第一次參觀「玩具玩斗城」個種震撼,無論個度有幾多細路,玩具的數目都係多過細路架,真係供過於求,呢鋪唔洗同人爭啦.我踏入barbie 專區,真係所有嘅產品都係「姣婆恩物」,岩哂我.當我見到部自製貼紙機,我就諗起原來唔洗用透明膠紙痴得咁辛苦,有自製貼紙機就可以幫我副大富翁銀紙過膠啦…
話說回頭,我唔覺得而家的細路擁有ipad比我對住塊牆對打1000下黑白更快樂.正如大富翁用電子貨幣,亦唔會更加好玩.玩具嘅野唔一定高智能就會好玩左,可能出個古代版大富翁,將D地方轉 7ff2 牡丹樓,羅洛林呀咁,比個算盤D細路學計數,佢地覺得仲過癮呢.
早幾日,我睇完gameboy新聞,搵返我個副50蚊嘅大富翁,見到張「機會」卡寫住「繳交薪俸稅一百元」,我真係好想喊,如果而家都交一百元,你話幾好呢.
PS. 我個日去「玩具玩斗城」見到人頭湧湧,我諗起一件事;我呀媽係1986年個時(當時我都未出世),大大公司封笠個日帶我家姐去搶平玩具,比TBB新聞影左出來,我呀媽呢幾十年來去親「玩具玩斗城」都會講一次我知佢上鏡.我真係好想得到個日的《當年今日》,比呀媽睇返.如果有朋友仔知點樣得到,話我知呀 .
你冇返咁上下年紀,你點會知咩係大大公司,哈哈哈哈哈……
細路見到gameboy新聞及片段
原文載於姐死姐還在facebook專頁


text:
又係「唔得老黎講舊屎」嘅時間……
古時,我係讀一間好保守嘅學校,有一年,我諗係修女忽發其想,見到同學仔條條頸巾都太時尚,於是乎,佢就傳令落去,所有junior form嘅needlework堂加插一個環節,全民織頸巾,所有同學仔都要織一條頸巾,而冬天亦只可以戴自己織個條巾,如果唔係,就唔準戴頸巾.
個期大家都化身花木蘭,個個都「織織復織織」,而我呢D 同「賢良淑德」有緣冇份嘅人,當然係開左個頭之後,外判比阿媽織.阿媽當然係電動織頸巾咁嘅速度完成任務啦.
但呢個世界並唔係人人屋企都有個「電動木蘭」嘅,其中有個同學仔冇人幫手,又交貨在即.於是乎,佢就使出神技,佢首先將條巾嘅一頭一尾都找野壓住,條巾嘅中間位懸浮,再擺左個啞呤係中間位,過左一晚,條巾由30cm 扯到變3M.順利過到needlework老師嘅QC審查.
個年嘅冬天,大家就真係戴返自己織個條巾,其實都幾暖.但另一邊廂,3M 同學根本就唔夠暖,因為佢個條巾實際係由30cm扯出黎,好疏風.
雖然呢個唔係寓言故事,但係呢件事上我真心明白,暫時解決危機並唔代表一勞永逸.今日你未仆街,並唔代表可以逃得過總有一日仆街嘅命運.
佔中已經過左一個月,不停有人出黎講,要盡早解決當前嘅危機,回復返正常嘅生活.我成日諗,你班友仔真係個個都係3M 同學黎架,比你勸到個個諸神歸位,齊齊返歸,亦唔代表最最根本嘅民主要求實踐左,唔好自欺欺人,正視問題啦.
後話 之 點解冇啦啦諗起3M同學……
尋晚我係金鐘,有個有心人織左好多好多「黃雨傘心口針」,沿路派比人,我就好順手的接左個,朋友仔都接左個.當時,我諗,嘩,真係好認真,頸巾長條型,我都可以織到變平行四邊型,一把遮都比你織到出黎,真係巧奪天工.當我想好認真咁多謝佢嘅時候,佢就消失天與地啦.
PS. 如果有朋友仔識「黃雨傘心口針」個個高人,可唔可以tag 佢入黎,好想兜口兜面再多謝你一次,「真係神乎奇技,非常感謝您」.從來就有好多傻傻地嘅人sss,都唔知點解會傻傻地咁付出咁多,但就係因為你傻傻地,唔著利工民,都令我覺得「這個冬天不太冷」.
原載於 7ffa 姐死姐還在facebook專頁


text:
撰文︰後援手足—港女
編按︰
工黨立法會議員張超雄收到手足的公開信,由張超雄代為投稿.如有意回信,可電郵至konggirl2020@gmail.com
電影《魔戒》中,Sam喺Frodo想放棄嘅時候鼓勵佢:
「我知,咁樣係唔啱.理論上我哋根本唔應該喺到.但係我哋而家已經喺到喇,就好似身處偉大嘅歷史故事咁.嗰啲真係好重要,充滿黑暗同危險嘅故事.有時我哋都唔想知道故事嘅結局係點,個結局又點會係開心嘅呢,個世界已經冇辦法番返轉頭喇,咁多咁壞嘅事發生咗.不過所有嘢最終都會過去,即使係呢啲黑暗嘅陰影.黑暗過會是晨曦,黎明始終會來到.呢啲都係伴隨住你嘅故事.或者有啲野你而家太細唔明,但我明,我而家明喇.故事裡面每個角色都曾經有好多放棄同番返轉頭嘅機會,但係佢哋之所以成為故事,而唔係無名氏,係因為佢哋都冇選擇番轉頭.佢哋繼續前進……因為佢哋堅持某件事……」
香城自由之戰如果係一個故事,裡面嘅角色都唔應該係無名氏.想記錄八個前線手足嘅故事.
1. 荔枝角小王子
佢係一個final year 嘅大學生,佢父母離異,家境唔好,誤入歧途嘅屋企人有暴力傾向,經常虐打佢,佢身邊好多人都嫖賭飲蕩吹,但佢出淤泥而不染,冇不良嗜好,好早就自立,憑住自己嘅努力讀到神科,搵到份專業嘅實習,仲識自彈自唱同跳舞添.佢嘅嗜好係逼人讚佢好靚仔,而佢都真係唔差嘅.佢嘅人生好似玩緊hard mode 咁,但佢就鋪鋪都爆機.
佢係一個好有耐性嘅人.佢屋企人係深藍,每日都鬧啲示威者,亦俾好多冷言冷語佢聽.面對來自至親嘅不理解一啲都唔好受,但佢總係會解釋.佢會打千字文向佢嘅老師同大陸朋友解釋成場運動點解會發生,點解要咁做,即使呢啲對話唔會即時帶來認同,佢依然堅持解釋.
佢係一個好有義氣嘅人.佢因為發夢而冇 7f46 咗份工,生計都出現一啲問題,積蓄都洗晒.但即使係咁,佢會幫佢嘅同學仔買gear,甚至諗都唔洗諗就借咗一大筆錢俾好幾個朋友.佢話佢知道借出去嘅錢好難收得返,但係佢依然會借,佢話朋友需要佢.喺戰場上,佢會因為自己需要休息一日而內疚,佢話前線需要佢.有素未謀面嘅年輕手足需要換濾罐,佢諗都唔諗就送套神裝俾人,講緊係佢出咗成副身家出錢出力靠人情先買到返黎.
佢係一個好正直嘅人,好有責任感,總係想保護女手足.佢會因為女仔朋友被捕而自責,面對示威場合嘅性暴力,佢作為一個男人,比好多女仔更加憤怒.佢從無乘人之危嘅心,而且是其是,非其非,就算係知己朋友,佢都唔會包庇.要知道當面指出你朋友嘅過錯,絕對比當面指出敵人嘅過錯難,但佢分得好清楚,感情還感情,道理還道理.
佢係一個好怕麻煩到人嘅人,面對好多壓力,情緒,困難,佢總係自己一個人承受.佢好多朋友,但好少搵朋友呻,因為唔想麻煩到人.佢唔肯收飯券,零用錢,因為唔想麻煩到人,佢覺得有人比佢更需要,佢話自己有手有腳要人幫好廢.我係嬲嘅.我成日都同佢講,每個人喺人生裡面都會有需要幫忙嘅時候,我地係自己人,有啲咩可以一齊面對一齊分擔,但佢都仲係好怕麻煩到人.有時想請佢食餐飯,佢會好似酒樓啲師奶爭埋單咁推黎推去,用半個鐘黎拒絕我,維持咗成個月先肯發出不反對通知書,真係好有耐性,我講我.
後記:佢目前仍然喺荔枝角還押中,唔知幾時再有機會請佢食飯.
2. 犬父無犬子
佢嘅心理其實好扭曲,每次同佢講完野我都好難受,但佢係其中一個我認識過嘅人裡面最善良嘅.佢叫我做家姐,我都真係當佢係細佬咁錫.見過好幾次面架喇,但我到而家都唔知佢叫咩名,亦冇tg 以外其他聯絡嘅方法,佢每次失聯我都精神緊張壓力好大,茫茫人海,如果佢出咗事,都唔知點樣可以搵返呢個人.
呢個係佢嘅目的.初初我以為佢係小心,畢竟前線唔應該立亂信陌生人.為咗取信於佢,我將原張身份證連同好多個人資料send 俾佢,佢會鬧我點解要信佢,佢話佢係狗,而家要拉我.而其實佢都真係有做警察嘅家人,所以令佢更加壓抑.我都唔知點解我會信佢,可能因為字裡行間,我感覺到佢係一個好善良嘅人.可能因為有次同佢講起我同男朋友鬧交,佢語重心長咁勸喻:分手呢兩個字要絕口不提,兩個人一齊係要磨合,經歷咗咁多嘢喺返埋一齊,一定要好好珍惜.佢18歲.佢同我講其實佢都好擔心罷課會令佢追唔上進度.
識咗佢冇幾耐,發現佢毅力驚人.和理非活動佢去,勇武仔打交佢去,從無缺席,每次都留守到最後,有時一日走足三四場,我到而家都好驚訝於佢嘅體力同精神.每次我叫佢小心啲,佢總係輕佻咁講:挑!我邊次出過事丫.我心諗,每個手足出事前都冇諗過自己下一次就會失手架啦.到有一日反攻元朗,佢同我講:家姐,我好驚,我覺得我今日會出事,我好驚我會dead before arrival.果朝佢仲同我講佢啲催淚彈反應好嚴重,頂唔順要睇醫生.我同佢講狀態不佳不如抖一日,不過佢都係去咗.
本來我想叫佢俾佢嘅資料我,有咩事幫佢聯絡被捕支援,因為佢屋企同身邊圈子都係深藍.佢叫我唔洗理佢,關心吓其他手足,佢話自己唔值得被關心.我問佢點解要上前線,佢答我:其他人有大好前途同將來,呢啲嘢,佢冇人冇物,等佢黎.
佢話佢睇新聞覺得好唔開心,見到手足俾自己屋企人打,佢寧願係打落佢自己身上.佢好想救好多好多人,等其他人唔洗受苦.佢話佢想做義士,佢想做烈士,如果一定要有人犧牲,佢想果個係佢,之後再冇其他傷亡.佢話佢接受唔到有手足俾狗打到頭破血流但佢自己完好無缺.我話,你缺愛啊.你又唔係耶穌,冇得一個救全家架喎,攬晒啲責任上身為咩呢.
但佢就係咁硬頸.我問佢,如果你真係出事,有冇咩想講低?佢話佢好開心人生中認識到一個真係會擺上心關心佢嘅家姐,希望我盡快忘記咗佢,唔需要為佢擔心同難過.所以佢唔肯講佢名呀電話呀果啲,佢話時間耐咗我就會唔記得,唔會因為有個細佬出事而傷心.所以平日佢都覆得好冷淡,除咗偶爾頂唔順會叫吓家姐.所以每次問佢今日出唔出去,佢都呃我話唔出,叫我都唔好出,但又自己偷偷地去咗.
基本上,為咗呢啲問題而同佢鬧交,已經變成每日嘅任務同修練.
後記:已失去聯絡.
3. 名校小學雞
「我番唔到轉頭喇」,佢同我講.佢係一個傳統名校初中生,佢有對得住校名嘅膽識,視野同態度.
問起讀書,佢話:如無意外我都入硬大學架啦!問起興趣,佢話:最近睇咗路法西效應 - - 而佢同我討論起上黎,都真係講得頭頭是道.(我喺佢個年紀嗰陣興趣係睇林峰.)問起雨革,佢話:嗰陣我得幾歲咋!
佢612 第一次出黎行.
佢話:嗰陣啲人話野餐嘛,我好多同學都有去.我諗住咁小事,連同屋企講聲都冇.後來幫手搬吓水,我想幫吓手嘛.跟住就發生咗中信事件.真係好恐怖,好彩有個姐姐捉實我拖咗我入去避一避,我後來好多晚都發惡夢扎醒,我以為自己會死,嗰個畫面真係一世都記得.究竟我做錯咗啲咩,個政府要咁對我?!我返唔到轉頭喇,我冇辦法袖手旁觀,扮所有野都冇發生過.你勸我冇用架喎,我好清楚知道自己做緊啲咩,點解要咁做,同有咩代價.
於是,佢自修咗各方面相關嘅知識,理論,行動,策略.於是,佢越行越前,由社運新手上路,進化成抗爭最前線.
名校生有名校生嘅苦惱,你冇辦法叫醒裝睡的人,亦冇辦法說服既得利益者父母.佢地唔係唔明,佢地係唔願明.當佢屋企人一怒之下趕佢出屋企門口,叫佢以後唔好返黎,佢簡單執好隨身物品就走,已經獨立生活咗一個月喇.我唔知呢啲叫骨氣定係鬥氣,我淨係知當我係佢個年紀嗰陣,我連被都唔識摺,衫都唔識燙,而佢自己搵錢養活自己.佢好失望咁同我講,難過嘅唔係政見不同,而係佢冇辦法面對由細到大栽培佢,教佢仁義禮智嘅家人失去良知.
我唔知道佢家長有冇後悔當日衝口而出嘅說話,如果佢地知道自己個心肝寶貝仔喺呢場運動裡面失去咗一隻牙,但話,都唔及當日屋企人嘅說話咁痛.
我問佢,有冇覺得喺呢個暑假,自己大個仔咗好多?佢懶得戚咁話自己已經係有能力獨立生活嘅男子漢喇,而家最想識返個女發夢家拖吓手仔.然後人鏈嗰日,佢起唔到身,冇得拖手仔.佢問我,究竟心動嘅感覺係點樣?愛一個人係點樣?我淨係答到:就好似你愛香港呢個地方咁,有人令你奮不顧身囉.佢話咁不如叫廢柴哥哥快啲娶我(佢話哥哥保護我不力,所以係廢柴哥哥),佢好想可以著正裝去飲,不過唔夠錢俾人情.不過佢唔想買西裝住,因為自己仲有得高,希望高啲腳長啲跳閘都輕鬆啲.
我哋嘅前線就係由咁嘅人組成.
我問佢:點解要上前線?佢用咗佢校歌嘅第一句黎答我.我覺得好殘酷.希望佢喺學校裡面接觸到美好嘅一切,是非對錯,仁義禮智,良知,愛,理想,唔會令佢喺畢業出到黎社會之後太過失望.希望二十年後佢都仲會記得今日嘅自己,依然會保持今日嘅憤怒,唔好俾成就埋沒咗良知.
後記:佢後來失蹤兩星期,原來只係喺非遊行日帶住口罩著黑衫就被綁架式捉咗.佢身上除咗少少錢就乜都冇,所以都冇落案起訴.擾攘一輪,最終佢學校都係通知咗屋企人,佢除咗冇電話用之外,終於可以終結佢流離失所,瞓後樓梯,每晚喺唔同人屋企屈蛇嘅生活,都係好事.佢就唔開心囉,話衰啲咁嘅野,一啲都唔型,仲俾人笑.
4. 未來生物學家
19 歲,以一個DSE 考生黎講,係有啲超齡;以一個肩負屋租水電煤嘅樓奴黎講,又似乎太細個.可能係因為佢嘅經歷同過往,佢有同齡人冇嘅世故同成熟.佢嘅對答往往令我好心痛.
我話,見親啲前線個樣都好細個,令人難過.佢話:呢啲野梗係交俾細嘅去做啦,你地有正職,唔應該去搏.我話,痴線,每個人都有本來嘅正常生活,點可以咁自私呢?佢話:問題不在自私,在前途.佢話你地有前途,佢話佢冇學歷,又唔想做跟車廚房嗰啲,19 歲嘅佢後悔自己當日唔嗲唔吊,令夢想都冇埋.佢講呢番說話嘅口吻同我阿婆想當年一模一樣.佢話佢讀唔成書,冇野可以輸,革命完咗之後,佢就已經冇用,當然要訓身all in.
我引用返羅永聰嗰句:你先19歲,你嘅人生除咗用黎證明高牆真係好硬之外,仲有好多可能性㗎.佢話:佢要證明雞蛋喺碎之前,都可以絕地反擊.
對好多人黎講,end game 之後可能都仲有番外篇,後記,其他支線任務.對佢黎講,只有眼前路,沒有身後身.我好好奇究竟係點樣嘅環境先會逼到一個年輕人有咁樣赴死嘅決心.
「每個媽咪都望子成龍,我小學嗰陣時派位派到名校,讀得好辛苦,日日都要補習,年年都勉強先升到班.我個人唔係讀書嘅材料,留咗兩年班,終於頂唔順要轉校,唔使再補習,日日去打機,打到好夜先返屋企,冇理過自己啲功課同埋溫書.如是者去到中三,屋企人話我廢青唔出嚟做嘢,我唔想衰俾屋企人睇,日日放咗學都返工,做廚師,如是者去到依家,自修DSE,點知又炒晒.」佢苦笑.但我笑唔出.
我分唔到到究竟係社會問題定家庭問題.19 歲嘅佢同時打緊三份工,一份日頭嘅文職,一份通宵嘅服務行業,仲有份補習parttime,為咗應付屋租水電煤,為咗養住不存在嘅家,同佢可能唔會有嘅將來.有日佢有個隊友失手被捕,佢喊得好淒涼,每一滴眼淚都流咗喺我心上.佢話由六月開始,佢同呢個朋友毫無保留咁分享生活,一齊食飯,一齊住,一齊發夢,一齊識女仔,中秋節大家都冇屋企返,所以一齊做節.
我冇辦法體會佢睇住手足出事而無能為力果種自責,亦唔知點樣安慰佢.佢話有時候佢都唔中意自己做緊嘅野,畫面上睇落好暴力,佢都好掙扎,代價好高但佢唔會退縮,希望捱到光復之後,仍然可以苟且偷生.所以我問佢,光復香港之後有咩想做?成日講夢想,夢想喺啲咩?去旅行?搵大錢?佢話:由細到大,佢都好中意睇discovery channel,一直想做個生物學家.我對於香港竟然有人想做生物學家感到驚奇.佢話革命完咗,佢想去讀ive,想讀返好英文.喺果一刻我先發覺,呢個一個人打三份工嘅男仔先19歲咋,19歲應該係上莊住hall 走堂踢波嘅年紀.
5. 蛋糕男
是日參加遊行.初時相對平靜,之後下晝政總發生衝突,黑警又濫射催淚彈,就去咗遮打花園避一避.
坐喺石壆休息,前面有一個高挑而瘦削嘅男仔坐喺長凳上面好安靜同好慢咁樣食一個檸檬味雪芳蛋糕.佢好瘦,睇落應該二十歲頭,一個蛋糕仔,食咗超過二十分鐘.然後佢行去附近垃圾筒掉蛋糕包裝紙,企起身果一刻,本來放喺後褲袋被佢坐住嘅電話就跌咗落地.佢條甩色牛仔褲睇落好鬆,完全唔岩身,就黎甩褲.佢真係好瘦.佢坐返上凳,小心翼翼喺背囊拎咗個頭盔,花咗一段時間先成功喺後頸扣到調節帶.
好幾次我都幾乎想幫佢戴好頭盔.我好想攬攬佢.然後佢穿起冰袖,綁好頭巾,手拎豬咀,但一身防具冇令佢單薄嘅身軀睇落大隻一啲.一直粒聲唔出嘅佢擰轉頭,向附近幾個上咗年紀睇緊手機直播嘅女士問:姐姐呀,可唔可以簡單話我知邊到出事呀.於是果幾名媽媽七嘴八舌咁交代,而佢一直專注而安靜咁聽,眼神裡面有住破斧沉舟嘅倔強.然後女士們一連幾句:加油呀!小心啲!佢沉默咁點點頭,企起身,快步向公園出口走咗去,消失於馬路嘅人海之中.
唔知點解,佢個檸檬雪芳蛋糕,就黎甩嘅褲,同埋堅定嘅眼神,一直留喺我嘅腦海.好長一段時間,一合埋眼,都係見到佢食雪芳蛋糕嘅身影同埋小跑步個姿勢.
6. 攝記哥哥
呢日突發不合作遊行,要求港鐵交片.行咗好幾個圈,有個OL 打扮嘅女仔買咗好多紙包飲品,鞠躬求啲手足飲.其實我好想同佢講,我都係OL,笠返個口罩,穿返件外套,一齊行啦.喺幾個學生手上接過一張文宣,就更努力行得慢啲,同啲途人有眼神接觸,想佢地了解點解我地要喺商場裡面做呢件事,想佢地望望紙上面寫啲乜野,想佢地會俾我地感化到.有人想影相,我都停一停俾佢地影.
其中有個攝記哥哥,我行咗三圈,每次佢都同我有長達幾秒鐘嘅對望,仲微微點頭.憑眼神我知道佢都係同路人.見佢拎住部機,喺冷氣地方都身水身汗,我知道佢都好火.我喺佢附近擺低咗OL 嘅紙包飲品.臨走前喺廁所稍為變裝,換返衫,帶返眼鏡,除低口罩,就出返商場.見攝記哥哥擺低咗部機,坐咗喺商場地下休息,唔知帶咗眼鏡換返衫佢仲認唔認得我,就對佢笑一笑.佢呆一呆.行咗一段路之後我擰返轉頭,發現佢仍然轉咗過黎望住我個方向,我地相視而笑.我知道佢認得我,或者都認同我做緊嘅事.喺呢場運動裡面我地有唔同嘅崗位,但願煲底擁抱之日,我地都會認得手足嘅眼神同笑容.
7. 師弟
我大學嘅師弟係新屋嶺受虐者,一眾師兄姐同學弟妹都好關心事件進展.而呢篇故事嘅主角並唔係佢.我地學系有個匿名tg group, 有在校生亦有唔同年份嘅校友,除咗admin 之外大家都唔知對方係邊個.個group 會share情報消息之類,有時亦會用黎組隊.有個無名氏,成日喺個group 到問:今日邊個去咗?有時佢會加多句:我單拖.運動已經持續咗三個幾月,可能大家都攰,冇吹大雞嘅日子出嘅人就越黎越少.所以佢組到隊嘅速度就越黎越慢.我係keep 住有出嘅,但由於唔知佢現實係邊個,可能三唔識七,又覺得遊吓行未發生啲咩,唔洗人陪啦,就一路都冇同佢組隊.
直至有一次,我隨口覆咗句,我喺隊頭旗手後面,佢問可唔可以黎搵我,我話ok,佢話咁等佢行快啲上前.本來約好喺小路等,但結果係等唔到嘅,因為黑警莫名其妙就喺隊尾開槍,布袋彈,趕人走,雖然呢日係有不反對通知書.啲人開始跑,情況有啲亂,我就話要跟大隊行喇,出到去嘅話空地等啦.一路一二一二咁撤退,勇武幫手疏導交通,拆開鐵絲網同搬水馬等人群散得到.有需要爬上爬落嘅位置會幫手扶住老弱婦孺,俾大家借力.出到去空地,有個blockbloc full gear,一睇就知係勇武嘅大隻仔仔同我相認,原來就係我師弟.我記憶中嘅佢係一個肥仔,佢比我印象中瘦咗好多,但依然一樣咁高大.
問心無愧嘅人先至可以stand tall.喧寒咗兩句佢開始呻,佢提起佢莊員係第一批新屋嶺受害者,但大家依然冇罷課,第一日罷課誓師之後,上堂嘅上堂,上莊嘅上莊,佢有啲不忿.我安撫佢,大家承受能力唔同,負擔唔同,可能有人真係分身不暇,有人真係學業要緊.我話,好似你咁,計起上黎都final year 喇,可能佢地畢業論文個師父好嚴格,唔走得堂呢.佢淡淡然:我今年未畢業住,我defer.一路望住地下玩手指嘅我抬起頭望住佢,佢咬一咬牙,話:係,我瞓身搞呢壇野,我預咗畢唔到業,索性defer,無後顧之憂,萬一俾人拉咗未至於miss 晒fyp同畢業論文,影響冇咁大.我問佢:值得咩?佢冇答我,佢話:出咗黑旗,你地和理非快啲走.我話:我地開咗車,你單拖一個人,搭地鐵容易俾狗查.不如我地載埋你?佢話:啲人都未走晒,我未走得住.
我唔想去爭拗究竟和理非應該留低掩護勇武,抑或勇武要保護和理非所以和理非未散令勇武要留守到最後.我亦隱若覺得頭先幫手拆鐵欄孭老弱婦孺跳過去嘅勇武仔仔裡面,應該有呢個師弟嘅身影.有時候我覺得運動嘅代價唔應該由少數人去承受,而少數嘅人往往背負得太多,因為太多人連犧牲少少嘅決心都無.師弟企起身慢慢行返入人群之中,望住佢獨來獨往嘅背影,好想給佢一個擁抱.
8. 家長車
呢對情侶好嘈.一上車,個女仔就大叫:哎吔你唔好播楊千嬅啦佢投共架!我以前超級中意佢架,但自從佢做咗護旗手我就冇再聽喇!廢柴幫我辯護:頭先佢大大聲播榮光歸香港,搞到有便衣影低架車抄低車牌,都唔知會唔會有啲咩危險,播楊千嬅幾好,低調啲嘛.
於是我打開kkbox,播返佢個發夢playlist,然後個女仔就跟住唱發現號,個男嘅就一路話佢嘈.呢對情侶好有趣,好似有冇窮精力咁,由港島返九龍只係怕冇車過海,叫我地車佢地去九龍戰區最熱鬧嘅地方.於是我地經過所有滿目瘡痍嘅地磚,鐵釘,魔法痕跡,去到勇武仔首都放低佢地.成程車佢兩個都停唔到口咁讀tg channel 嘅最新消息.
個男仔帶住行山杖,落車果陣仲扮跛腳,屹吓屹吓咁行,話要再打過.之後上車嘅呢兩個男仔就唔一樣,上車前警覺咁同廢柴講話要同我調位,坐副駕,想保障返佢地安全.我唔知坐副駕點樣可以確保到佢嘅安全,有咩事唔通搶軚盤咩.但因為佢兩個十幾歲眉青目秀咁嘅小暴徒樣,坐副駕實在太容易引黎警察查車,而佢地有玩具,所以由我坐前面比較適合,起碼睇落冇咁似喺戰區出入過.解釋咗一輪佢地都同意坐去後座,但全程車都一言不發,腰板坐得勁直,冇講過嘢除咗提咗一次某條隧道有路障.我知道佢地好緊張同警剔.
直至送到佢地去某區,佢地話附近市中心落得喇,佢地行返去,我地都冇勉強.落車後佢兩個立正,鞠咗個九十度嘅躬,連聲道謝,成分鐘先走.佢話:好多謝你地將我地平安送到返屋企.將你地平安送返屋企係每部家長車出黎嘅原因黎,傻豬.
喺《魔戒》裡面,Sam同Frodo講「佢哋繼續前進……因為佢哋堅持某件事.」Frodo不解,問究竟係堅持啲乜嘢?
「堅持世界上依然係有好嘅事物,係值得我地為此而戰鬥.」


text:
我諗呢一刻,唔少人都會生起一個念頭.過去十幾日竭盡全力,但好似乜都換唔到,已經好攰好無力……
但係,傻啦.
唔駛覺得無力㗎.
雖則對手輿論手段越嚟越狠毒,雖則部分市民仲未瞭解運動嘅意義,雖則我哋試過嘅方法都仲未迫到政府回應訴求……但請大家毋須妄自菲薄.過去十幾日,你哋已經好叻,已經做得非常出色㗎喇.
講吓自己先,我只係個好普通嘅香港人.唔知你係咪咁,過去幾年我就一度好討厭呢座城市,因為我心痛佢經已面目全非.人與人關係疏離,街上嘅臉孔睇落灰灰暗暗,網上討論動不動就反面起底欺凌圍剿.香港人看似好討厭──好大怨氣,不存在聆聽,信任彼此嘅空間,每日暈暈噩噩呆呆滯滯,過得好壓抑好唔開心.唔知幾時起,香港變得好麻木,冷漠,缺乏同理心,連散播希望都顯得自欺欺人.佢何止係生病咁簡單,其實已經係絕症末期喇.
隨住班離曬地嘅所謂父母官打算強推惡法,將香港僅餘嘅自由都要勒死,我諗好多人都同我一樣,慨歎香港今次可能真係玩完——又唔忍心講出口,有邊個諗到平生之年會見到呢一幕?對住咁無恥嘅一群戲子,香港人心底裡在不甘在流淚,但其實我哋又可以點啊?記得69遊行有記者問市民會唔會移民,佢激動咁答「呢度係我屋企,點解唔喺佢哋走,而係要迫我哋走啊?」
103萬人震攝唔到佢哋,仲要被 1da5 狠狠摑咗一巴.好似......已經冇還擊之力.
但係,我要向在座各位誠懇道歉.我嚴重低估咗香港人,可愛嘅程度.
鎮壓當日,我並唔在場.我望住槍林彈雨嘅畫面,示威者嗆聲吞淚,因躲避毆打,烽煙而節節後退.但據聞當時好幾個人大喊「唔好走啊,我哋係香港人嚟㗎」之類嘅說話,唔少人最後都行返轉頭,面對一支支警棍,一個個槍口,死撐用雨遮架起防線……我睇到呢一幕幕,頭腦頓時一片空白,因為情感已經麻木咗幾年,實在好難習慣.然後攬住身邊嗰個人,好唔客氣咁喊到停唔到,成個傻西咁.
唔係因為個政府仆街,唔係因為個情況絕望——呢啲我哋都慣咗㗎喇,唔係咩?
而係我嘅心靈被撼動咗,因為眼前係我好熟悉嘅香港.我呢刻睇到嘅係一班香港人,佢哋被警棍毆打,被催淚彈灼傷,被子彈沖塌淚腺.佢哋好害怕好徬徨,但係仍然掏盡卑微嘅勇氣,努力守護呢個苟延殘喘嘅屋企.我見到一位患癌爸爸企前線中咗子彈,一位媽媽為咗孩子擋住一把把槍,一班學生守望相助共同進退,一群牧師修女企前線保護學生……鎮壓當夜我睇住直播,中環街上嘅人絡繹不絕,唔忍心退落嚟,「我哋一走,香港就冇㗎喇」,佢哋咁樣講.當晚有消息指保皇黨坐車返咗立法會準備強行二讀,仲有人好激動咁話「hi,我哋快啲返去金鐘啊,趕唔徹喇」.街上嘅人一路聲嘶力竭咁嗌「撤回,撤回,撤回」,一路設法用雨遮去擋……催淚彈?子彈?水砲車?點樣擋?擋到啲咩?
當日,好多父母,長輩都喊到停唔到,佢哋未必完全理解惡法嘅威脅,未必完全認同學生嘅抗爭手法,但佢哋為香港嘅一班仔女感到內疚,心酸.及後616遊行200萬1人,人數創咗歷史新高,正正係因為有呢班父母,唔忍心學生孤立無援嘅父母.
嗰位扮抗爭者,企圖分化兩代人嘅金毛90後,我幾肯定佢冇去616遊行,先會照劇本讀話父母唔愛仔女,都可以唔打冷震.
當日我見到一位年邁嘅傷殘婆婆,佢一臉疲倦,輪椅後面個筲箕放咗一支Bonaqua水,同埋一張「撤回惡法,學生無罪」嘅紙牌.我遇到一位洗手間清潔伯伯,佢一路拖地一路同我講加油,話呢個政府不知所謂,發聲都唔係太清楚.我認識一位剛剛做完大手術嘅中年女士,佢平時連落街行一個圈都會喘氣,但嗰日佢由炮台山行到去灣仔,行咗7個鐘,最尾真係頂唔順要休息.
嗯,佢哋都上咗年紀喇,已經滿頭白髮,體力上未必負荷到每一次嘅行動,只能盡量參加溫和嘅遊行等等.可能大家覺得遊行作用唔大,但其實佢哋真係好畀心機,嘗試表達對呢班年輕人嘅愛護,就好似我哋對呢個地方嘅情感一樣.
香港人,並唔討厭.只係社會太扭曲瘋癲,返工架車上唔到,另外一架車又上唔到,個政府又一巴巴車埋嚟,先令我哋冇咗喘息嘅空間,冇能力顧及彼此,生活如此壓抑.但係我哋必須知道,香港人,其實真係好愛好愛呢個地方.睇嚟從來從來冇變過.
你會問,我講咗咁耐,咁我哋有冇贏到吖?
冇啊,我哋連階段性勝利都講唔上.政府繼續忽視問題癥結,反而藉散播仇恨挑起對立,透過卑鄙手法分化我哋,透過壟斷式統戰工具捏造事實,接落嚟戰況只會越嚟越嚴峻.我哋的確冇鬆懈嘅本錢.
但我好心痛大家嘅無力,自責啊.
試諗諗,如果唔係大家咁努力走出嚟──香港已經喺一星期前死咗喇.因為惡法已經被強行通過咗,我哋嘅屋企已經返魂乏術.經濟社會文化會層疊式崩潰,嗰班人渣鋪好曬後路離開,剩低準備走同走唔到嘅人,香港人自此冇得唔死心.冇錯,暫緩並唔係撤回,但你哋其實已經救咗呢個地方一次,給予咗香港人守護家園嘅空間.
呢場運動揭露咗制度腐敗不堪嘅一面.如果呢刻改變唔到個制度,我哋可以難過,悲憤,但容我請求你唔好自責,灰心──唔需要㗎.要將香港從病入膏肓中拯救返嚟,係需要好長嘅時間.
對住咁恐怖蠻橫嘅獨裁機器,我哋扭轉到局勢其實係好唔簡單,全世界都已經被我哋所震撼.而且我哋仲喚醒咗好多好多嘅香港人,重燃咗對呢個地方嘅盼望,關愛,令好多人願意相信香港未玩完──仲有可能變得更好.
運動期間,我認識一位小妹妹,佢偷偷哋自己喊.佢話唔想睇住香港死,佢知道要做啲嘢,但佢覺得好似做乜都冇用咁,好有罪咎感.我同佢講,如果有日太陽要跌落嚟,你博盡全力都抵擋唔住,係咪真係需要自責呢.世界太大,並唔係所有嘢都係我哋掌控到,但只要覺得正確嘅事,就放心去做啦.至少我哋做返一個人,有血有肉,有情有愛,有你有我.你話係唔係啊?
我住咗喺香港呢個家二十幾年喇.細個嘅時候,父母,學校,傳媒都話香港係一棟好靚嘅屋仔;宜家佢可能又漏水又入沙,變得殘殘舊舊,蓉蓉爛爛.我哋屋企都幾多討人厭嘅地方㗎,不過冇計啦,呢度又真係我哋屋企啊嘛.
就算宜家太陽要夾硬跌落嚟,我都想喺度誠邀各位,一齊拼命守護住呢頭家.我哋贏就一齊贏,輸就一齊輸.
連登巴絲,多謝你哋日以繼夜諗辦法,重燃呢個地方嘅希望.
各位義士,多謝你哋冒住生命危險,捨身守護呢個屋企.
司機車長,多謝你哋體諒抗爭造成嘅不便,仲為我哋打氣.
老師社工,多謝你哋冇捨棄學生,盡曬力保護佢哋嘅安全.
記者朋友,多謝你哋盡忠職守,堅持盡力報道運動嘅真相.
醫生護士,多謝你哋承受咁大壓力,默默治療受傷嘅手足.
創作者們,多謝你哋廢寢忘食,觸動更多市民企喺雞蛋呢邊.
爸爸媽媽,多謝你哋企出嚟保護仔女,仲叫我哋飲多啲水.
香港人們,多謝你哋仲係我熟悉嘅香港人.
呢個家好渺小,但至少容得下一群可愛如斯嘅屋企人.
對手一直散播緊仇恨,但仇恨終會招致厭惡.我哋應該逆其道而行,就等大家一齊將希望,溫柔散播開去.
多謝每一位屋企人.大家記得飲多啲水,好好照顧自己.我哋仲有漫漫長路要一齊行.加油.


text:
香港01一直以嚟啲社評都係亂咁嚟,否則都唔會喺我嘅交往黑名單裡面,香港01成日話自己係倡議型媒體,倡議型媒體照計應該做研究要做得好好至係,但喺篇電子煙同加熱煙嘅社論裡面,未做fact check亂寫,簡直係恐怖,仲有人睇香港01社論果啲垃圾資料,簡直係恐怖.
首先,香港01社論絕對唔應該以二手資料作為立論基礎,篇文提出香港立法會秘書處資料研究組喺《電子煙及熱煙草產品對健康的影響》報告,指Public Health England(唔係英國衛生防護局,呢個譯名一開始已經錯到離題萬丈,英格蘭公共衛生部,喺聯合王國,nation唔係指全國,係指北愛爾蘭,蘇格蘭,英格蘭或威爾斯是但一個nation,否則點叫United Kingdom?)報告發現,加熱煙含有機化學物質濃度高過傳統香煙,跟住立即落結論,認為要全面禁加熱煙.
個篇香港01社論簡直係黐線到無朋友,睇番原裝嘅報告,果份報告叫Evidence review of e-cigarettes and heated tobacco products 2018 ,其實睇Executive Summary,都會發現,英國嘅研究結論,根本同個篇社論以及立法會演繹嘅相反,而最重要反映加熱煙化學物質水平嘅比較,亦相信係立法會秘書處份報告(錯誤地)引用嘅地方,喺第209到210頁,果度有份好清楚嘅表,基本上所有加熱煙喺受管制嘅有機物質濃度,包括香港01篇社評入面吹到好大嘅多環芳香族碳氫化合物,,三個唔同實驗報告,都係低過傳統香煙,甚至遠低傳統香煙,只有一個唔受法例監管嘅物質叫Acenaphthene係加熱煙高過傳統香煙,而果樣物質毒性又係唔係搞到必須禁止加熱煙,好明顯唔係囉,否則法例一早有列明監管.亂咁歪曲份報告,究竟搏啲乜,係唔係香港醫護界無科學證據支持嘅偏見,都要死撐落去.定係立法會秘書處以及香港01寫社論嘅研究人員,根本英文水平有問題,簡單嘅英文都可以睇到錯晒,仲要係離題萬丈果種錯.香港立法會照呢啲垃圾嚟做研究,真係唔笑死都嚇死隔離.香港人識上網,自己搵番原裝份報告嚟睇,根本係唔可以咁呃人㗎.
相反,如果認真研究吓份報告,成份報告都指向一樣嘢,如果煙民肯用電子煙作為戒煙工具,醫護人員應該係贊成,呢個對煙民係好,有助戒煙,而且無證據顯示年青人因此多咗吸煙.喺加熱煙果度,由於研究未夠多,所以英國政府實際結論係應該做多啲研究,同埋認為都係用電子煙果套政策去俾加熱煙,香港01寫社論嘅人寫點樣可以得到要立法禁電子煙或加熱煙,甚至醫護界點會有呢個荒謬結論,請問依家香港嘅控煙政策,係唔係偏見先行,當人地用公帑做研究報告係隱形.
英國 24d4 一直以嚟不單無禁電子煙,喺NHS,電子煙係可以處方出嚟,當戒煙工具咁用,相信加熱煙,都可能得到類近嘅政策定位,請問依家香港討論控煙政策有無理性.但可以肯定係,有啲傳媒去到用fake news手法去「倡議」政策,真係牙煙到不得了就係,香港01依家果寫社論種手法,真係為求目的,不擇手段,亦唔講現實


text:
我係一個中產,或者有人所稱的港豬,呢幾年香港變得越來越唔好住,唔同人喺度嘈嘈吵吵,拗呢拗路,你要鬥邊個DQ﹐邊個下台,Who Cares! 落咗台又點,有社會問題改善唔到有鬼用.
身邊的朋友如果公司安排到,都轉去其地方工作,為咩嘢唧,咪就係住好D.
香港最重要係咩嘢問題,係住得唔好呀.咩嘢土地短缺,置業,我地要住呀,我D 朋友搬去外國咪又係租,有錢時租大D,冇錢時租細D﹐做咩迫人買樓!
咩嘢揾地起樓增多供應,大家買的會平D﹐呃鬼咩,你試下喺夜晚走去圓方,望下樓上,十室九空,你起幾多咪又喺俾境外投資買哂來擺!解決到住屋問題咩?
個政府成日話唔好將D野政治化,仆街啦,最政治化就係呢個政府,鬥來鬥去,而唔理香港人關心D咩嘢,條On9仔去FCC講港獨邊Q有人理,你個政府講咁多嘢做咩嘢,有罪咪啦Q咗佢囉,就算佢有槍有炮又點,唔通政府覺得警察解放軍攪佢唔掂咩?
我D朋友最關心D咩嘢,唔係住就係錢,高鐵﹑港珠澳﹑沙中綫﹑三跑係咪大白象我唔識分,我諗點都有D用.仆街,超支我都諗住忍你,你老味!件件都偷工減料豆腐渣工程,一陣有咩意外政府賠錢咪又係來自我地D納稅人!
稅你就年年收我,你個19政府可唔可以好似追DQ議員D錢咁出力,同香港人向D 仆街承建商追討賠償,唔係佢起得唔好條數叫我地納稅填.
你問我西九補選投邊個,偷步有冇問題?邊個冇偷步,你點選我真係唔理你,我見到你係做野提議D嘢攪掂以上住錢問題先問我攞票,鬧我唔識鬧咩,洗選你!


text:
查實點解我地好似對抽社運水D人咁反感,但係又對抽水王陶傑冇乜野,重有D人好like俾佢抽?
在分出兩者的分別時,不如我地諗番抽水既定義先.抽水的字面解釋是在對像中抽出水份.在廣東話中,水有金錢,著數或利益的意思.使用例子有,
- 在打牌時,麻雀館會瓜分贏家的錢, 這叫向贏家抽水.
- 在港鐵上,痴漢借人多擠迫時,非禮靚女,這又叫向靚女抽水.
- 在墳場新聞中,墳總借死人把口,為自己鬧港共政權,這種借古諷今的文章,而家都叫抽死去的名人水.
簡單來說都係借題發揮,借某場合為自己攞利益.
我唔係墳總,問唔到死人討唔討厭墳總抽佢哋水,但佢訪問咗咁多次死人都冇事,應該冇問題.但係我相信大部份人都討厭麻雀館同痴漢的抽水行為.原因無他,就係你明白麻雀館及痴漢的利益是建立在贏家與靚女的損失上!
咁抽社運水又點解部份人咁反感呢?香蕉奶在社運中唱完歌,紅咗小小,上網集資;學舌鳥拍咗鳩嗚歌多咗人識;咁參加者同社運本身有冇損失?係人紅咗有機會揾多咗,點解D人就要反感?但係最奇怪就係冇乜人反感下出咗書,又堅係多咗收入既墳總同一百毛!
你話佢哋拍片,唱歌令到D 人聽歌,現場個氣氛太relax D人唔衝,令個社運有損失? 你咁俾面覺得佢哋好似Macross個林明美咁勁,令人冇哂戾氣同停火?最少我唔覺,就算Eason都唔得啦大佬!
相反佢哋呢D所謂抽水活動最少令到多咗人出現或知到社運的內容,其實堅有So﹗如果話佢哋出現令到社運膠化,會令本來會行出來的人因為怕被抽水而不出來;如果社運參加者咁小學雞,中共就一定會找多D蘋果奶,橙奶出來,咁就一定冇人來.(不過唔會揾草莓奶同木瓜奶的,你懂的).
如果你不滿果D議員出來抽水攞選票,咁佢哋係咪令多咗人同傳媒嚟先,都係對運動有So.當然,如果佢哋好似工賊會果D遊行時支持男仕七日侍產假,但投票就反對D咁仆街,咁佢下次選咪票債票償做鳩佢攞!
所以我覺得呢D抽水有賺冇蝕,怕乜俾人抽?哥仔呢D其實係Win Win,中文叫雙贏!唔好學埋毛澤東果D唔係自己獨贏,就要一拍兩散D方丈野.
點解有人喜歡把抽社運水的人說成負面的社運人借機會上位揾錢,而不是放棄大陸及建制市場參加社運咁正面?
講到底,究竟係咪因為運動冇成果 32e1 ,而揾D行動手法唔同既人祭旗呢?
但係有種抽水就真係要避免,就係果D會借社運收錢/募捐/課金/賣野,但又冇公開財政的團體,你都唔知佢哋係咪行政費99%的呃鳩人公司!


text:
政府委任的土地供應專責小組,今日無條件支持政府5個填海選址方案做土地供應,不停講到棕地,閒置地同短租地好細好難用,沒有意外吧.
5年前政府做過填海市民諮詢,當時有6成人反對填海作為土地供應渠道.今日林鄭委任雷鼎鳴,團結香港基金,發展商代理人,成班專家親信入去幫佢盲目背書護航.專家講話支持全部填海,早前做過既公眾諮詢,市民俾過咁多意見,全化垃圾.
呢種就係最典型既林鄭式諮詢,每次都搵一班自己專家協助篩選市民意見,然之後話呢個就係社會共識,日日搵班專家上TVB向公眾洗腦,玩到路人皆見的低手行政政治.
我都好想知其實究竟呢班「專家」識討論啲咩?一大堆都唔係做土地研究,有啲做土地研究立場親地產商親到唔親.有啲人成日都話造左個餅最終都會分到俾你,你估填完個海啲地最後又會分到你手?佢地好明顯只係關心點樣造大個餅俾自己,一啲都唔會理個餅點分到去有房屋需要既人手上.昔日西九填海區,港珠澳大橋個人工島係個好好例子,啲地分左俾啲富豪地產商啦.
今日同時討論我地一直研究開既短租地,可以充分見到佢地對土地現況有幾唔認真.黃遠輝話短租地好零碎做唔到大發展,得幾千呎,我冇相關資料一睇就睇到塊成5-6公頃咁大既短租地俾啲富豪屋苑壟斷左十年啦,你係故意抹黑短租地既土地潛力,定係政府冇俾足夠土地資訊你地呀?又話幫市民搵地,定係純粹為左配合大灣區城市發展戰略定位先揀啲填海選址?
其實我一直最睇唔過眼,係一班根本唔識香港土地現狀,蠢到會用支付寶叫雞既所謂學者,統治著自己好清楚點被土地霸權攪到水心火熱既 35c3 香港市民.呢個都係一個好重要原因,點解我地咁努力做好民間土地研究的工作,一路揭開不同類型的土地發展迷思與真象.


text:
題為編輯所擬
圖:場內廿幾個桶,不停掉不停掉不停掉,係咪大家已經覺得理所當然所以無視呢個咁恐怖既實況?
唔係執垃圾我都唔會去青衣大戲棚.
但係網上見到有心人召喚搵人幫手做回收,又回想起之前攪七一綠色遊行個種極度渴求有義工有心人幫手既感覺,明知去到負能量會極大都忍唔住羅苦黎身.
廢話真係唔多講,基本上個度D垃圾多得幾恐怖幾離譜幾嘔心幾不知所謂大家都心裡有數,仲要會場基本上只有廿幾個大既660L垃圾桶俾大家掉垃圾,係零回收桶之下,所有有用無用既野全部都俾呢廿幾個桶食哂.(不過,即使有回收桶又點,根據之前咁多個大型活動放回收桶既經驗,回收桶咪又係俾大家當係垃圾桶咁亂9咁掉.)
圖:好努力沖洗的義工朋友們ssssssss
Initiate 呢壇野既攪手都真係好有心,佢地搵左個位置近廁所方便集中同清洗所有收返黎既回收物,而佢地亦都事前聯絡左有興趣收既回收商收左d膠兜膠樽,確保收返黎洗完既野有個好歸宿,可以用黎塞住個D成日話「所有回收左既野咪又係掉落堆填區」既人把口而無藉口唔回收.
而攪手同其他朋友亦都好有禮貌地係場地外圍作出呼籲,鼓勵入場者入場「一籤一兜多用」同埋將回收物交俾我地,亦有D「執垃圾小隊」穿插場內每個垃圾桶執返D回收物同有用物資上黎,再運返去廁所位清洗.
但係基於我撩事鬥非既性格,就咁係度執我執到我個心好似穿左個窿咁,一路執又一路唔忿氣 , 最後我都係忍唔住,主動出擊,捕係個垃圾桶附近,一見到D人行埋黎掉垃圾就黎一個獅吼功喝住佢再一秒變臉報以甜美笑容:「你會再食既話不如keep住個兜再用黎食多幾檔先掉啦好無啫? (bling bling眼mode is on)」
圖:香港人真係好叻,即使滿左都總會有方法死塞爛塞或疊高上去,都唔願意諗方法點樣減少舊垃圾黎減輕清潔工既負擔,都係個句啦,我黎食野jar ma, 理得你死jei
其實我覺得呢招係唔錯既,個結果係出奇地好,實例包括:
有數個金毛男,青春少艾,中年阿叔以及學生妹,諗左幾秒我講既野,再願意羅返起個紙兜發泡膠兜返返轉頭去第二間鋪頭買野食 (我希望佢地唔係嫌我煩而選擇行去另一邊個垃圾桶掉走佢);
圖:每次摷垃圾身邊既人都會投來好奇 18f4 光,其實我唔介意你望,但可唔可以唔好一路望一路掉回收物出黎 (而明知我地收緊回收物)黎加重我既負擔同怒氣呀頂你
另外亦都有幾位市民係個刻口頭承諾下次會自備餐具黎買野食 (雖然我唔會認得返你地係邊個但我希望你地遵守承諾唔會冇口齒呃中女) ;
亦感謝個位被我喝止左既女士,係掉完雞骨羅返個膠兜大大聲喝返我轉頭:「係咪連掉雞骨都唔俾!? 我連枝竹籤都用返架你望下你望下!」
成個人釘人戰術樣係樣衰D,但起碼有成效既野我又唔介意做,點醒左十幾個人令佢地重用個兜減少用多十幾個兜,又或者令佢地個心有一絲愧疚下一次會主動再做多D,呢個長遠投資我又覺得做得過喎.
呀,仲有多謝個位怕羞唔想上鏡而又自備餐具去掃街的女士,你令我鼓舞左一晚.
圖:其實青衣大戲棚隔離行幾分鍾已經有洗手間,所以真係唔洗驚自備餐具要污污糟糟咁走,沖一沖完水個盒羅返屋企又係一條好漢
#其實我真係唔會晚晚係度捕住大叫作出溫馨提示大家可唔可以幫手自律少少行多步
#即棄餐具其實唔係真係需要即棄你唔洗咁聽話用一次就掉
#聞說自備餐具既寶貝係有獎勵老細會俾多幾舊野食你
#今晚最後一晚如果大家去不妨做多少少好無


text:
蘋果日報圖片
香港為咗媚共走去同大陸合作,搞個條港珠澳橋既人工島上面防波堤上面啲弱波石,都未起好就已經飄到周圍都係.
防波堤理論上就係要黎防波,但係而家個「防波堤」成包即沖咖啡咁,一沖就散.
然後政府仲死撐同你講,話咁佢石黎咋嘛,石被浪沖係預咗佢郁架喎!
本身以為你起人工島姐,點知原來你暗地裡起緊哈爾移動離島.
個島一路起就一路飄移,飄都邊中國既領地就擴張到邊,都咪話唔巴閉.
呢個問題唔單止係講緊美觀唔美觀,而係直接就影響到港珠澳大橋成個海底隧道既結構安全問題.
而家沖到成百米咁遠,本身弱波石要黎減弱波浪不斷沖打人工島既作用亦無辦法發揮.
呢幾日佢又換咗個講法,話你地識咩啊,呢個叫隨機擺放,係有訣竅有作用.
唔通呢個就係傳說中既佛系防波堤?由佢飄,求其放,緣份一到,波浪自然會消失.
其實由佢耗資千億公帑起港珠澳大橋既時候,你就已經冇say,其實佢解釋又好唔解釋又好,起哈爾移動離島又好,個島日後不斷變形都好,你都吹佢唔脹.
一個唔好彩,他日因為飄散咗既弱波石令到條海底隧道崩塌,到時真係叫天不應叫地不聞.
咦?唔係喎,諗諗吓我地而家就算住係香港,都係叫天不應叫地不聞,同呢個哈爾移動離島又有咩分別呢?


text:
聽日觀塘音樂噴泉將會再上立法會工務小組.因為之前大家對議員缺席投票呢個話題反應好大,所以我哋特登逐個支持民主嘅議員打電話希望佢哋出席.
喺過去嘅日子入面,我哋花盡力氣,都唔能夠說服保皇黨議員支持我哋,亦唔能夠令政府重視地區嘅聲音,所以今日要逼使民主派議員打呢場數量不對等嘅戰役,非常感謝各位嘅信任同支持.
其實我哋有諗過建議議員用唔同策略,例如大家一齊早到突擊投票.但諗諗下,如果我哋唔係好似政府咁派人監視議員動向嘅話,根本用唔到呢招,最後仲會令成個議題無討論過而令議員捱鬧.
即使係出呢個post,我哋都擔心會因為被人知道咗有幾多人出席,令對家有更多人坐定定等投票.
諗到最後,我哋決定平常心,講我哋認為啱嘅說話,做我哋認為啱嘅事.
多得議員重視,有好大部份嘅議員都確認能夠出席.而未確認嘅議員亦都唔代表敷衍緊我哋,只係議員比較謹慎,大家無需要鬧定先.
社區唔係屬於某幾個人或者組織嘅,而係屬於喺度生活嘅每一個人.
工務小組之後仲有一關財委會,我哋其實仲好想喺財委會之前表達多次民意,即使呢啲努力喺呢個政治氣氛底下看似徒勞無功.
得我哋嘅話力量好細,只有當大家都一齊重視,社區先會有可能改變到,因為「社區起義,港人話事」從來唔只係一句選舉口號.